തിരിച്ചിലാന്...: January 2011\nഎടാ രമേശാ... നിനക്കാടാ ഈ മാസത്തെ കുറി അടിച്ചത്.\nമുഷിഞ്ഞ മണ്ണിന്റെ നിറമായ കുപ്പായവുമായി നിസ്സാന് പിക്കപ്പില് നിന്നും ഇറങ്ങിയ രമേശന്റെ മുഖത്ത് ആ വാര്‍ത്ത വലിയ മാറ്റമൊന്നും ഉണ്ടാക്കിയില്ല.\nഇന്ന് നിന്നെ വിടൂല മോനേ... പറഞ്ഞോ എവിടുന്നാ ചിലവ്?\nഒരു ചെറുപുഞ്ജിരിയോടെ രമേശന് ദേവനോട് വണ്ടിയെടുക്കാന് പറഞ്ഞു.\nദേവന്: നീയാണെടാ യഥാര്‍ഥ സ്നേഹിതന്... അല്ല നമ്മളെ ചെക്കന്മാരെകൂടെ വിളിക്കണ്ടെടാ... മോശല്ലേ..?\nരമേശന്: നീ വണ്ടിയെടിക്കെടാ ദേവാ... ചെക്കന്മാരെ നമുക്ക് പിന്നെ വിളിക്കാം.\nദേവന്: അപ്പോ ഇന്ന് രണ്ട് ചിലവ് കിട്ടി... ഇപ്പോ ഒന്നും രാത്രി ചെക്കന്മാരെ കൂടെ വേറൊന്നും. സന്തോഷായി മോനേ... ഇങ്ങനാണേല് എന്നും നിനക്ക് തന്നെ കുറി അടിക്കണേ...\nനേരെ കുറി നടത്തുന്ന റഹീംക്കാനെ കണ്ട് ഇരുപതിനായിരം രൂപയും വാങ്ങി ബൈക്ക് ദേവനേയും രമേശനേയും കൊണ്ട് അങ്ങാടിയിലേക്ക് നീങ്ങി.\nമുന്നില് കണ്ട ജ്വല്ലറിയുടെ മുന്നില് വണ്ടി നിര്‍ത്താന് രമേശനാവശ്യപ്പെട്ടു.\nഇരുപതിനായിരവും അവിടെ കൊടുത്ത് രമേശന് 10 ഗ്രാം സ്വര്‍ണ്ണം വാങ്ങിച്ചു.\nചിലവ് കിട്ടില്ലെന്ന് മനസ്സിലായി മുഖം വീര്‍പ്പിച്ചിരിക്കുന്ന ദേവനോട് രമേശന് പറഞ്ഞു\nഎടാ.. നീ പേടിക്കണ്ട... വാ നമുക്കോരോ ബിരിയാണി കഴിക്കാം. അതിനുള്ള കാശെന്റെ കയ്യിലുണ്ട്.\nബിരിയാണി കഴിക്കുന്നതിനിടയില് രമേശന് സംസാരിച്ചുതുടങ്ങി.\nഎടാ... ഇത് 10 ഗ്രാം സ്വര്‍ണ്ണമുണ്ട്. നിനക്കറിയോ? ഒരു പെങ്ങളെകൂടെ കെട്ടിച്ചയക്കാനുണ്ട്. രണ്ടാളുടേത് ഭംഗിയായിതന്നെ നടത്തി. ഇപ്പൊ ഈ കൂട്ടിവെക്കുന്നത് അവള്‍ക്ക് വേണ്ടിയാണ്. 24 വയസ്സ് കഴിഞ്ഞു അവള്‍ക്ക്. ഞാനെന്റെ മുഷിഞ്ഞ കുപ്പായം മാറാന് വരെ പോവാഞ്ഞതെന്താണെന്നറിയോ നിനക്ക്? വീട്ടില് പോയാല് കാശിന് എന്തെങ്കിലും ആവശ്യം കാണും. ഈ പൈസ തൊട്ടാല് പിന്നെ തീരുന്നതറിയൂല. അതാ വേഗം വന്ന് സ്വര്‍ണ്ണം വാങ്ങിച്ചത്.\nഎടാ നിങ്ങളൊക്കെ പറയാറില്ലെ ഞാന് നിസ്സാനുമായി മരണപ്പച്ചിലാണെന്ന്. ശരിയാടാ... മരണപ്പാച്ചില് തന്നാ... രണ്ട് ട്രിപ്പ് കൂടുതല് അടിക്കാന് പറ്റിയാല് അത്രേം കാശ് കൂടുതല് കിട്ടും. ഞാന് മരണപ്പാച്ചില് പായുകയാണ്, എന്റെ പെങ്ങമ്മാരെ ജീവിപ്പിക്കാന് വേണ്ടി...\nപാരഗണിലെ രുചികരമായ ബിരിയാണി അന്നാദ്യമായി അവര് രണ്ടുപേരും പാതി കഴിച്ച് നിര്‍ത്തി.\nPosted by ഷബീര് - തിരിച്ചിലാന് at 12:14 PM 17 comments:\nLabels: കഥ, കഥയില്ലാത്ത കഥ\nഎനിക്കുതരൂ ഒരു കവിള് നിറജലം...\nഎനിക്കുതരൂ ഒരു കവിള് പുക...\nനുരയട്ടെ നിറജലമെന് സിരകളില്...\nഓടട്ടെ ക്ഷമയും സഹനവുമെന്നില്‍നിന്നും...\nഅന്ധകാരം നിറക്കുക നീയെന് ഹൃദയത്തില്...\nഎടുത്തുകളയുക നീയെന് മനുഷ്യത്വം...\nകറുപ്പിക്കുക നീയെന് ചിന്തകളെ....\nഞാന് തന്നെ കൊളുത്തിയിരിക്കുന്നു എന് ചിതയ്ക്ക് തീ...\nവെണ്ണ പകരല്ലേ ആക്കം കൂട്ടാന്, ആവോളമുണ്ടെന് സിരകളില്...\nPosted by ഷബീര് - തിരിച്ചിലാന് at 4:23 PM3comments:\n'തിരിച്ചിലാന്... പേര് മാറ്റല്'\nഅതെ ഞാന് തീരുമാനിച്ചു... ബ്ലോഗിന്റെ പേര് മാറ്റുക തന്നെ. രണ്ട് വയസ്സ് മുതല് തിരിച്ചിലങ്ങാടിയുടെ വിരിമാറിലൂടെ തലതിരിഞ്ഞ് നടന്നവന് 'തിരിച്ചിലാന്' അല്ലാതെ മറ്റാരാണ്.\nവാസുവേട്ടന്റെ ചായക്കടയും, ശിവേട്ടന്റെ പലചരക്ക് കടയും ഒരു ലേഡീസ് ടൈലറിംഗ് ഷോപ്പും പിന്നെ മുടി ചീകുവാനും പത്രം വായിക്കുവാനുമായി ആള്‍ക്കാര് കയറുന്ന ഒരു ബാര്‍ബര് ഷോപ്പിലും ഒതുങ്ങുന്നു എന്റെ തിരിച്ചിലങ്ങാടി.\nപ്രകൃതിയാല് അലങ്കരിക്കപ്പെട്ട ഗ്രാമം. ഒരു ഭാഗത്ത് ചാലിപ്പാടത്തിന്റെ വശ്യമനോഹാരിതയും മറുഭാഗത്ത് വെള്ളശ്ശേരി പാടത്തിന്റെ മാടിവിളിക്കും സൗന്ദര്യവും. ഗ്രാമത്തിന്റെ അഴക് കൂട്ടാന് പടുകൂറ്റന് ആല്‍മരം കാവല് നില്‍ക്കുന്ന പാലക്കോട്ട് ഭഗവതി ക്ഷേത്രം. ഫെബ്രുവരു 19ന് നടക്കാറുള്ള ക്ഷേത്രത്തിലെ ഉത്സവദിവസം ഞാന് തികച്ചും ഒരു കൊച്ചുകുട്ടിയായി മാറികഴിഞ്ഞിട്ടുണ്ടാവും.\nനാഷണല് ഹൈവേയില് നിന്നും ഫാറൂഖ് കോളേജിലേക്കുള്ള പ്രധാന വഴിയിലാണ് തിരിച്ചിലങ്ങാടി എന്നതിനാല് രാവിലേയും വൈകിട്ടും തരുണീമണികളെ വഹിച്ചുകോണ്ട് പോകുന്ന പച്ച നിറത്തിലുള്ള സിറ്റി ബസ്സുകളാലും, കാണാന് കൊള്ളാവുന്ന പെണ്‍പിള്ളാര്‍ക്ക് അവരാവശ്യപ്പെടുന്ന സ്ഥലങ്ങളൊക്കെ ബസ്സ് സ്റ്റോപ്പാക്കി മാറ്റുന്ന മിനി ബസ്സുകളാലും, നിവൃത്തിയില്ലാതെ ജീപ്പിന്റെ പുറകിലെ വാതിലില് ഇരുക്കുന്ന നിതംബത്തില് അവകാശം സ്ഥാപിച്ചിരിക്കുന്ന കിളികളാലും, കുഞ്ഞു കൂട്ടുകാരുടെ പാട്ടും ചിരിയുമായി പോകുന്ന ഓട്ടോറിക്ഷകളാലും, കാമ്പസിലേക്ക് നടന്ന് പോകുന്ന പലതരം യൂനിഫോര്‍മുകളാലും സമ്പന്നമായിരിക്കും തിരിച്ചിലങ്ങാടി.\nതിരിച്ചിലങ്ങാടിയില് കളിച്ചും, വഴക്കിട്ടും, പഞ്ജാരയടിച്ചും, പറയിപ്പിച്ചും നടന്നത് പോരാഞ്ഞ് ബ്ലോഗറിനെകൂടെ പറയിപ്പിച്ചേ അടങ്ങൂ എന്ന വാശിയില് ഇതാ പുതിയ പേരില്...\nചൂരലും കല്ലുകളുമെടുക്കൂ... ആശിര്‍വദിക്കൂ...\nPosted by ഷബീര് - തിരിച്ചിലാന് at 2:54 PM6comments:\nബ്ലോഗാണുപോലും ബ്ലൊഗ്... പ്പ്ഫാ...\nഎന്താടാ നിനക്ക് പറ്റിയത്?... രണ്ട് ദിവസായിട്ട് ഒരു ഉഷാറില്ലല്ലോ?...\nനാഫിയുടെ ചോദ്യം കേട്ടാണ് ആലോചനയില് നിന്നും ഉണര്‍ന്നത്...\nപ്രശ്നം വല്ലതും ഉണ്ടോ?... പെണ്ണിനോട് വഴക്കിട്ടോ?\nഇല്ലെടാ... പെണ്ണിനോട് വഴക്കിടാന് അവളോട് ശരിക്കും സംസാരിക്കാന് തുടങ്ങിയിട്ട് വേണ്ടേ... പരിചയപെട്ടുവരുന്നല്ലേ ഉള്ളൂ...\nപിന്നെന്താ നിന്റെ പ്രശ്നം... ബാസിക്ക പറഞ്ഞല്ലോ ഖുബ്ബൂസിനോടൊന്നും ഒരു താല്പര്യവുമില്ലെന്ന്?\nഏത്? നമ്മളെ റ്ഫീസിന്റെ ഖുബ്ബൂസോ?\nഎന്തോന്ന്? ഇതിനെടക്ക് അങ്ങനേയും ഒരു സാധനം ഇറങ്ങിയോ? എടാ.. ഞാന് പറഞ്ഞത് മൊഡേര്‍ണ് ബേക്കറിയുടെ ഖുബ്ബൂസാണ്.\nഞാന് വിചാരിച്ചു റഫീസിന്റെ ഖുബ്ബൂസ് ബ്ലോഗാണെന്ന്.\nആടാ... ബ്ലോഗ്... ഞാനും ഒരു ബ്ലൊഗ് തുടങ്ങി അളിയാ... അതാണിപ്പോ എന്റെ പ്രശ്നം.\nഹാ... ഹാ... ഹാ...\nഎങ്ങനെ ചിരിക്കാതിരിക്കും... പഠിക്ക്ണകാലത്ത് ഒരു ലൗ ലെറ്റര് പോലും എഴുതാത്ത ചെക്കനാ... ബ്ലോഗ് തുടങ്ങി പോലും...\nഇതാ പറഞ്ഞത്... എന്റെ ഉറ്റ കൂട്ടുകാരനായ നീ പോലും എന്നെ സപ്പോര്‍ട്ട് ചെയ്യുന്നില്ല. പിന്നെ മറ്റുള്ളവരെ പറഞ്ഞിട്ടെന്താകാര്യം... ലൗ ലെറ്റര് എഴുതിയില്ലെങ്കിലെന്താ... എല്ലാ പരീക്ഷ കഴിഞ്ഞാലും എസ്സേ5പ്രാവശ്യം ഇമ്പൊസിഷന് എഴുതാറുണ്ടല്ലോ... തോറ്റതിന്ന് മോഹന് മാഷെ വക.\nഇതൊക്കെ തലക്കകത്ത് വല്ലതും ഉള്ളവര്‍ക്ക് പറഞ്ഞിട്ടുള്ള പണിയാണ്. സ്കൂളില് പഠിക്ക്ണ കാലത്ത് മലയാളം സെക്കന്‍ഡില് വന്ന പാത്തുമ്മയുടെ ആടും, ബാല്യകാലസഖിയും മാത്രം വായിച്ച് നീ എന്ത് ബ്ലോഗാനാടാ?\nനിന്നോട് പറഞ്ഞിട്ട് കാര്യമില്ല. നീ സ്ഥലം കാലിയാക്ക്. ഞാന് ഭാവന വരുന്നുണ്ടോന്ന് നോക്കട്ടെ...\nടിവി തുറന്ന് നോക്ക്... ഭാവനയോ നയന് താരയോ ആരെങ്കിലും വരാണ്ടിരിക്കില്ല.\nവളിച്ച കോമഡിക്ക് ഒരു ക്ഷാമവുമില്ലല്ലേ...?\nപോടാ... എന്നിട്ട് പറ... എന്താ നിന്റെ പ്രശ്നം...?\nഇല്ല... നിന്നോട് പറഞ്ഞാല് ശരിയാവൂല.\nഅല്ലെടാ... കാര്യായിട്ട്... നീ പറ...ബ്ലോഗ് തുടങ്ങീട്ട്?\nബ്ലോഗ് തുടങ്ങീട്ട് എന്താടാ... ഒരെണ്ണം തിരിഞ്ഞുനൊക്കുന്നില്ല. ആരും കമന്റടിക്കുന്നില്ല... ആകെ അഞ്ജോ പത്തോ കമന്റാ കിട്ടിയത്. ബൊസ്സ് എപ്പഴും കമ്പനി വെബ്സൈറ്റിന് തീരെ വിസിറ്റേര്‍സ് ഇല്ല എന്നെന്നെ ചീത്ത പറയുന്നതിന്റെ കാരണം എനിക്കിപ്പഴല്ലേ മനസ്സിലായത്.\nആട്ടെ...നിന്റെ ബ്ലോഗിന്റെ പേരെന്താ?\nവെറുതേയല്ല ആരും തിരിഞ്ഞുനോക്കാത്തത്. വല്ല കേള്‍ക്കാന് സുഖമുള്ള പേരും ഇടെടാ...\nഎടാ... എല്ലാരും ഇങ്ങനെയുള്ള പേരുകളാ ബ്ലൊഗിന് ഇടുന്നത്. തല്‍ക്കാലം ഇതുതന്നെ കിടക്കട്ടെ. വേണമെങ്കില് നമുക്ക് പിന്നീട് മാറ്റാം...\nപേര് മാറ്റി വല്ല പെണ്ണിന്റേം പേരൊന്ന് വച്ചുനോക്ക്... അപ്പോ കാണാം കമന്റിന്റേം വിസിറ്റിന്റേം പൂരം.\nഅത് നീ പറഞ്ഞത് നേരാ നാഫീ... ഇവളുമ്മാരോട് ബസ്റ്റാന്‍ഡില്‍നിന്ന് കമ്മന്റ് അടിക്കുന്ന പോലെയല്ലെ പയ്യന്മാര് കമ്മന്റ് അടിക്കുന്നത്. അവളുമ്മാര് 'തറ.. പറ' എന്ന് പോസ്റ്റിയാലും നൂറ് കമന്റ് കിട്ടും. 'തറ എന്നെഴുതിയത് വളരെ നന്നായിരിക്കുന്നു. എന്നെ ഒന്നാം ക്ലാസ്സിലെ ബെഞ്ജില് കൊണ്ടെത്തിച്ചു' എന്നൊക്കെ പറഞ്ഞ്.\nനീ വിഷമിക്കാതിരി... നിന്റെ സമയം വരും...\nനെഞജത്ത് മീസാന് കല്ല് വച്ചിട്ടാവരുതേ പടച്ചോനേ...\nഈ പോക്ക് പോവാണേല് അധികൊന്നും വേണ്ടിവരില്ല മീസാന് കല്ല് വെക്കാന്...\nഅല്ല... ലേഡീ ബ്ലോഗര്‍മാരെ പറ്റി പറഞ്ഞത് കേട്ടാല് അവര് തന്നെ കൊണ്ട്\nവച്ച് തരും മീസാന് കല്ല് നെഞ്ജത്ത്.\nഅതിന് ലേഡീ ബ്ലോഗര്‍മാരെ ആര് പറഞ്ഞു... അവരെ ഇമ്പ്രസ് ചെയ്യാന് നോക്കുന്ന പൊട്ടന്മാരെയല്ലെ പറഞ്ഞത്.\nഅപ്പോ നീ അവളുമ്മാര്‍ക്ക് കമന്റ് അടിക്കാറില്ലെ?\nഫാറൂക്ക് കോളേജിന്റെ അടുത്ത് താമസിക്കുന്ന എന്നോട് നീ ആ ചോദ്യം ചോദിക്കാന് പാടുണ്ടോ? അണ്ണാന് മൂത്താലും മരം കേറ്റം മറക്കോ അളിയാ... അങ്ങനെയെങ്കിലും ഞാന് ഈ ബ്ലൊഗ് ലോകത്തില് ഉണ്ടെന്ന് ആരെങ്കിലും അറിയട്ടെ എന്നൊരു ദുരുദ്ദേശവുമുണ്ടെന്ന് കൂട്ടിക്കോ...\nകമന്റടിച്ച് നാലാളെ അറിയിക്കാണല്ലെ?\nഉം... എടാ നിനക്കറിയോ ഓരോരുത്തര് പുതിയ പൊസ്റ്റ് ഇടുംബോള് അവിടെ തേങ്ങാ ഉടക്കലും, നമ്മളെ കുട്ടിപ്പെരേട്ടന്റെ പോലെ അമിട്ട് പൊട്ടിച്ചുമൊക്കെയാ ആള്‍ക്കാര് ആഘോഷിക്കുന്നത്.\nആ... അതാണ് ആണ്‍കുട്ട്യേളെ പോസ്റ്റ്... കണ്ട് പഠിക്ക്...\nഎടാ... എനിക്കും കാണില്ലെ എന്റെ പോസ്റ്റില് ആരെങ്കിലും തേങ്ങ ഉടക്കണം എന്നൊക്കെ ഒരു പൂതി. ഒരു കമെന്റ് കാണുംബോ നോമ്പ് 29ന് മാസം കണ്ട പോലത്തെ സന്തോഷാടാ... അറിയോ?...\nനീ വിഷമിക്കണ്ടെടാ... ഇനിമുതല് നിന്റെ എല്ലാ പോസ്റ്റിനും തേങ്ങ ഉടക്കുന്ന കാര്യം ഞാനേറ്റു...\nമുത്തേ... ചക്കരേ... ഉമ്മ.... നീയാണെടാ യഥാര്‍ഥ സ്നേഹിതന്...\nവൈകീട്ട് വരുംബോള് KFC dinner meal ആയിട്ടുവന്നാല് മതി.\nഛെ... വെറുതേ ഒരു ഉമ്മ വെയിസ്റ്റായി... dinner meal ആക്കണ്ട... ബക്കറ്റ് തന്നെ നിന്റെ തലയില് കൊണ്ട് കമിഴ്തി തരാം.. എന്തെ?\nഎങ്ങോട്ടാടാ ഈ തിന്നുകയറ്റുന്നത്?... നിന്റെ ബെല്‍റ്റ് കുറേ കഷ്ടപ്പെടുന്നുണ്ട് ആ വയറിനെ തളയ്ക്കാന്... കുറച്ചോ മോനേ... അല്ലെങ്കില് രണ്ട് തലയാണ പോരാതെവരും...\nകളിച്ചുണ്ടാക്കിയ വയറാ മോനേ...\nശരിയാ... ഭക്ഷണത്തോട് കളിച്ചുണ്ടാക്കിയ വയറ്...\nപോടാ അവിടുന്ന്... ഞാന് പോണു...\nഅതെന്ത് പോക്കാ അളിയാ... എന്റെ ബ്ലോഗൊന്ന് വായിച്ചിട്ട് പോ...\nഎന്നാ ഈ ലിങ്ക് ഒന്ന് എഴുതിയെടുക്കെടാ...\nഓ... അത് നീ മെയില് അയച്ചാല് മതി.\nനിങ്ങള് കണ്ടില്ലേ...? ഉറ്റ സ്നേഹിതനാണ് ആ പോകുന്നത്... പിന്നെ നിങ്ങളെ പറഞ്ഞിട്ടെന്താ കാര്യം? വയിച്ച് നോക്കി ഇഷ്ടപ്പെട്ടില്ലെങ്കില് രണ്ട് തെറി പറഞ്ഞാലും കുഴപ്പമില്ലായിരുന്നു.\nഅല്ല... നിങ്ങളും പോവാണോ?... നിങ്ങളും അവന്റെ ഗ്രൂപ്പാണല്ലേ...?\nPosted by ഷബീര് - തിരിച്ചിലാന് at 5:13 PM 21 comments:\nനാട്ടിലെ ഫൂട്ട്ബോള് കളിക്കിടെ സാരമായ പരിക്ക് പറ്റിയിട്ടുള്ള രണ്ടുപേരാണ് വിനുവേട്ടനും, ഹാഫിസും. വിനുവേട്ടന് നല്ല ഗോളിയായിരുന്നു. അറിയപ്പെടുന്ന കളിക്കാരന്. കളിക്കിടെ തലയ്ക്ക് കാലുകൊണ്ട് അടികിട്ടി ഞരമ്പ് പൊട്ടിപ്പോയി. കുറേകാലം വിനുവേട്ടന് കിടപ്പിലായിരുന്നു. ഇപ്പൊ ഉഷാറാണ്. ഇടക്കിടെ നമ്മുടെ കൂടെ കളിക്കാന് കൂടാറുണ്ട്.\nഹാഫിസിന്റെ കാര്യം പറയുകയാണെങ്കില് എന്നെ കൊന്നാലും ഫൂട്ട്ബോള് കളിക്കാന് ഞാനില്ല എന്നും പറഞ്ഞ് കളികണ്ടിരിക്കുന്ന ആളാണ്. കളിക്കാന് ആള് കുറവുള്ള ദിവസങ്ങളില് പേരിന് ഒരാളായി അവിടെ എവിടെയെങ്കിലും നിര്‍ത്താം. വല്ലപ്പോഴുമേ അതിനുള്ള അവസരം ഞങ്ങള്‍ക്കും കിട്ടൂ. അങ്ങനെയിരിക്കെയാണ് കളിക്കാന് ആള് കുറവുള്ള ഒരു ദിവസം ഹാഫിസിനെ പിടിച്ചിറക്കിയത്. ബോളിനുപകരം കളിക്കാന് ആരെങ്കിലും വരുന്നുണ്ടോ എന്ന് നോക്കുകയാണ് അവന്, ആരെങ്കിലും വന്നാല് പിന്നെ അവന് ജോലിനിര്‍ത്തി കളികണ്ടിരിക്കാമല്ലോ...\nപെട്ടെന്നാണവന് വിളി കേട്ടത്. എനിക്ക് ബോള് വേണ്ട എന്ന ഭാവത്തില് ഗ്രൗണ്ടിന്റെ ഒരു മൂലയില് നില്‍ക്കുന്ന അവന് ഒരു വെപ്രാളത്തില് ബോള് എടുക്കാനോ ബോളിനെ ഭയെന്നോ ഓടി. ഓടുന്നതിനിടയില് ഇലക്ട്രിക്ക് പോസ്റ്റില്‍നിന്നും വലിച്ചുകെട്ടിയ എര്‍ത്ത് കമ്പി അവന് കണ്ടില്ല. എര്‍ത്ത് കമ്പിയില് കാല് തടഞ്ഞ് വീണ് ഹാഫിസ് ഫ്ലാറ്റ്. കളിക്കാന് പിടിച്ചിറക്കിയ ആരൊക്കെയോ തുറിച്ച്നോക്കികൊണ്ട് അവന് ഗ്രൗണ്ടിന് പുറത്തേക്ക് നടന്നു.\nആ സമയത്ത് അതൊരു സാധാരണ വീഴ്ച്ചയായേ ഞങ്ങള്‍ക്ക് തോന്നിയുള്ളൂ. ക്രമേണ ഹാഫിസിന്റെ വേദന കൂടിവന്നു. മെഡിക്കല് കോളേജില് കാണിച്ചപ്പോള് ഡോക്ടര്‍ക്കത്ഭുതം.\nഫൂട്ട്ബോള് കളിച്ചതാണ് സാര്...\nഫൂട്ട്ബോള് കളിച്ചാല് കാലിലെ ഞരമ്പെങ്ങനെ മുറിയും?\nഅത് സാര്... കളിക്കിടെ എര്‍ത്ത് കമ്പിയില് കാല് കുടുങ്ങിയതാണ്.\nസാരമില്ല. ചെറിയൊരു സര്‍ജറി വേണ്ടിവരും. സര്‍ജറിയുടെ ഡേറ്റും വാങ്ങി തിരിച്ചുപോന്നു.\nസര്‍ജറിയുടെ തലേദിവസം അഡ്മിറ്റായി. ഡോക്റ്ററോടൊപ്പം പരിശോധിക്കാന് വന്ന മെഡിക്കല് വിദ്ദ്യാര്‍ത്ഥികള്‍ക്കെല്ലാം ഭയങ്കര ആവേശം.\nഈ കുട്ടിയുടെ സര്‍ജറിക്ക് ഞങ്ങളേയും വിളിക്കണേ... പ്ലീസ്....\nഅവര്‍ക്ക് അപൂര്‍വ്വമായെ ഇത്തരം കേസ് കാണാന് പറ്റൂ.\nരാത്രി ഹെഡ് നേഴ്സ് വാങ്ങിക്കാനുള്ള സാധനങ്ങളുടെ ലിസ്റ്റ് കൊടുത്തു. രാവിലെ ആറ്മണിക്ക് എല്ലാവരും ഒരുങ്ങിനില്‍ക്കണം എന്നും പറഞ്ഞു. രാത്രിതന്നെ സാധനങ്ങളെല്ലാം വാങ്ങി റെഡിയാക്കി വച്ചു. മെഡിക്കല് കോളേജിലെ വരാന്ദയില് കിടന്ന് ഉറങ്ങാന് ശ്രമിച്ചു. മയങ്ങുംബോഴേക്കും ആരുടേയെങ്കിലും കുളമ്പടി നാദം ഉണര്‍ത്തിയിരിക്കും. ഹാഫിസ് സര്‍ജറിയെ പറ്റി ഓര്‍ത്ത് കുറച്ചോരു ടെന്‍ഷനിലാണ്.\nനേരത്തെ തന്നെ എണീറ്റ് അവന് വെള്ള മുണ്ടും വെള്ള ഷര്‍ട്ടും ഇട്ട് പുയ്യാപ്ലായി നില്‍ക്കുന്നുണ്ടായിരുന്നു. ഹെഡ് നഴ്സ് വന്ന് ഓരോരുത്തരുടെ പേര് വിളിക്കാന് തുടങ്ങി. കല്ല്യാണവീട്ടിലേക്ക് അറക്കാനുള്ള ബ്രോയിലര് കോഴികള് വരിവരിയായി നില്‍ക്കുന്നപോലെ അവരെല്ലാവരും നില്‍ക്കാന് തുടങ്ങി.\n'മന്‍സൂര്'..... മന്‍സൂര്...... മന്‍സൂറുണ്ടോ?....\nഹെഡ് നഴ്സ് ഉറക്കെ വിളിച്ച് ചോദിക്കുകയാണ്. വരാന്ദയില് ഒരാളൊഴികെ മറ്റെല്ലാവരും എണീറ്റു.\nഎണീക്കാത്ത ആളെ നഴ്സ് വിളിച്ചുണര്‍ത്തി ചോദിച്ചു...\nആ...ആ... ആ.... (വായില്‍നിന്നും ഒലിച്ചുവരുന്ന വെള്ളം കൈകൊണ്ട് തുടച്ച് മന്‍സൂര്)\nഎടോ... ഞാന് നിന്നെ എത്രനേരമായെടോ വിളിക്കുന്നു. നിന്റെ ഓപറേഷനാടോ ഇപ്പൊ... (മന്‍സൂര് നഴ്സിനോട് സൈക്കിളില്‍നിന്നും വീണ ചിരി പാസ്സക്കി)\nഎവിടെ? വാങ്ങിക്കാന് പറഞ്ഞ സാധനം എവിടെ?\nഎടോ... ഇന്നലെ ഒരു ലിസ്റ്റ് തന്നില്ലായിരുന്നോ... ആ സാധനം എവിടെ?\nഓ... അത്... ഇപ്പൊ കൊണ്ടേരും...\nഇക്കാക്ക പോയിക്ക്ണ്... ഇപ്പോ കൊണ്ടേരും... ഒരു അഞ്ജിന്റ്...\nഇത്രേം കാലത്തെ സര്‍വീസിനിടക്ക് ആദ്യായിട്ടാ ദൈവമേ ഇങ്ങനെ ഒന്നിനെ കാണുന്നത്. '\nഅതിനും നമ്മുടെ സൈക്കിളില്‍നിന്നും വീണ ചിരി തന്നെ.\nഓപറേഷന് തീയറ്ററിലേക്ക് ടെന്‍ഷനോടെ പോകാനിരുന്ന എല്ലാവരേയും ചിരിപ്പിച്ചിട്ടാണ് അവന് വിട്ടത്.\nഎനിക്കിപ്പോഴും മനസ്സിലാവിനില്ല, അടുത്ത ദിവസം ഓപറേഷന് ഉള്ള അവനെങ്ങനെ ഇത്ര ശാന്തമായി ഉറങ്ങി? അതും മെഡിക്കല് കോളേജിലെ വരാന്ദയില്. അതൊ എല്ലാവരുടേയും ടെന്‍ഷന് കുറയ്ക്കാനാണോ പടച്ചോന് അവനെ ഉറക്കികളഞ്ഞത്?\nPosted by ഷബീര് - തിരിച്ചിലാന് at 12:00 AM2comments:\nLabels: അനുഭവം, നര്‍മ്മം, പുളുവടി...\nഏതൊരു നാടിന്റേയും അവകാശമാണ് കുറച്ച് കല്ല്യാണം മുടക്കികള് അവിടെ ഉണ്ടായിരിക്കുക എന്നത്. ഈ വിഭാഗത്തില് ഉന്നത ബിരുദം നേടിയവര് വരെയുണ്ട് എന്റെ നാട്ടില്. പലരുടേയും രീതി വളരെ വിചിത്രമാണ്. എന്റെ നാട്ടില് നടന്ന രസകരമായ ഏതാനും കല്ല്യാണമുടക്കങ്ങളിലേക്ക് നിങ്ങളെ കൂട്ടികൊണ്ടുപോവുകയാണ് ഞാന്...\nഎന്റെ നാട്ടില് ചായക്കട നടത്തുന്ന കുട്ടേട്ടന് കല്ല്യാണം മുടക്കാന് മിടുമിടുക്കനാണ്. ചായക്കടയായതുകൊണ്ട് അന്വേഷണം പൊതുവേ അവിടെയേ വരുള്ളൂ. അന്വേഷണത്തിന് വരുന്നവരോട് മൂപ്പരുടെ രീതി ഇങ്ങനെയാണ്.\nഅന്വേഷി: 'ഏട്ടാ... ഈ ഖാലിദ്ക്കന്റെ മോന് ഷബീറെങ്ങനാ ആള്?\nകുട്ടേട്ടന്: ഓനാള് ഉഷാറാണല്ലോ... എന്തേ?\nഅന്വേഷി: ഒന്നുല്ല്യ... ഒരു കല്ല്യാണക്കാര്യാണേ...\nകുട്ടേട്ടന്: ആഹാ... കല്ല്യാണക്കാര്യാണല്ലെ...? എന്നാലിങ്ങള് ഒന്നുംകൂടെ ഒന്ന്\nപോരേ? കല്ല്യാണം മുടങ്ങാന് വേറെ വല്ലതും പറയണോ?\nപ്രേമേട്ടന്റെ കല്ല്യാണാലോചനകള് ഉഷാറായി നടക്കുകയാണ്. കുറച്ചാലോചനകള് മുടങ്ങി ഇരിക്കുകയാണ് കക്ഷി. ഒരെണ്ണം എങ്ങനെയോ കഷ്ടിച്ച് ഉറപ്പിച്ചിരിക്കുകയാണ്. ഒരു ദിവസം കുട്ടേട്ടന്റെ കടയില് ചായ കുടിക്കന് വന്ന പ്രേമനോട്...\nഎടാ പ്രേമാ... അന്റെ കല്ല്യാണം ഒറച്ചെന്ന് കേട്ടല്ലോ...\nപ്രേമന്: ഇന്റെ വീട്ടാര്‍ക്കും സമ്മതം, ഓളെ വീട്ടാര്‍ക്കും സമ്മതം. ഇനി കുട്ടേട്ടന്റെ സമ്മതം കൂടെ അറിഞ്ഞാല് കല്ല്യാണങ്ങ് നടത്തേനി...\nകുട്ടേട്ടന്റെ മുഖം മൂപ്പരുടെ അടുപ്പിലെ കനല് പോലെ ചുവന്നിരുന്നു അപ്പോള്.\nഒരന്വേഷണം എത്തിയത് ഓട്ടോ ഡ്രൈവറായ രാജന്റെയടുത്ത്. അന്വേഷിക്കാന് വന്ന കക്ഷികളെ ഓട്ടോയില് കയറ്റി രാജന് നേരെ പോയത് ഫറോക്ക് പുതിയ പാലത്തില്. പുതിയ പാലത്തിന്റെ മുകളില് വണ്ടി നിര്‍ത്തി അന്വേഷിക്കാന് വന്നവര്‍ക്ക് ചാലിയാര് പുഴ കാണിച്ചുകൊടുത്തിട്ട് രാജന് പറഞ്ഞു...\n'ഇങ്ങക്കിങ്ങളെ മോളെ വേണ്ടെങ്കില് ഈ പൊഴേല്‍ക്ക് അങ്ങട്ട് ഇട്ടേക്കി'\nഎങ്ങനുണ്ട്...? രാജന് ആള് പുലിതന്നെയല്ലെ?\nമറ്റൊരാലോചന രാജന്റെ അടുത്തെത്തിയപ്പോള്\n'അല്ല ചേട്ടാ... ഈ ഷുക്കൂറെങ്ങനാ ആള്?\nരാജന്: ഏത്... ഞമ്മളെ ബീരാനിക്കാന്റെ മോനോ?\nരാജന്: ഓന്.... (പോക്കറ്റില്‍നിന്ന് ഹാന്‍സിന്റെ പാക്കറ്റെടുത്ത് കുറച്ച് കയ്യിലിട്ട് തിരുമ്മി ചുണ്ടിനടിയില് വച്ചിട്ട്) ഞമ്മളെ കമ്പനിയല്ലേ... നല്ല ചെക്കനാ....'\nവന്നവര് പിന്നെ ഒന്നും ചൊദിക്കാന് നിന്നില്ല.\nകല്ല്യാണം മുടങ്ങിയിട്ട് ആദ്യമായി സന്തോഷിച്ചുകണ്ടത് എന്റെ ഒരു കൂട്ടുകാരനെയാണ്. അവന് പെണ്ണ് കാണാന് പോയി, അവനൊഴികെ എല്ലാര്‍ക്കും ഇഷ്ടാവേം ചെയ്തു. ഇഷ്ടമായില്ല എന്ന് പറയത്തക്ക കുഴപ്പങ്ങളൊന്നും ആ കുട്ടിക്കില്ലതാനും. ഇഷ്ടക്കേട് അവന് മനസ്സില് തന്നെ വച്ചു.\nരണ്ട് ദിവസം കഴിഞ്ഞപ്പോള് അവനുണ്ട് ആവേശത്തോടെ ഓടി വരുന്നു.\n' രക്ഷപ്പെട്ടെടാ... ആ കല്ല്യാണം മൊടങ്ങി, അന്വേഷണത്തില് പൊട്ടി... ഞാന് ചുങ്കത്ത് അടിണ്ടാക്ക്യതൊക്കെ ഓരറിഞ്ഞ്. ഇപ്പളാ മോനേ സമാധാനായത്'\nനിങ്ങളിലെല്ലാവരിലും ഒരു കല്ല്യാണം മുടക്കി ഓളിച്ചിരിപ്പില്ലേ?\nആശിച്ചതിനെ മറ്റൊരുവന് അല്ലെങ്കില് അവള് സ്വന്തമാക്കാനൊരുങ്ങുംബോള് ' എങ്ങനാ റബ്ബെ അതൊന്ന് മൊടക്കാന് പറ്റാ...' എന്ന് ചിന്തിക്കാത്തവരെങ്കിലും ഉണ്ടാവുമോ...?\nPosted by ഷബീര് - തിരിച്ചിലാന് at 11:06 PM 17 comments:\nLabels: നര്‍മ്മം, പുളുവടി...\nഇന്നലെ രാത്രി ഭക്ഷണം കഴിച്ച് ഞാനും കൂടെയുള്ള ബഷീര്‍ക്കയും സംസാരിച്ചുകൊണ്ടിരിക്കുമ്പോള് ഉമ്മയുടെ ഫോണ് വന്നു. പതിവുപോലെ സലാം ചൊല്ലി. ശബ്ദ കോലാഹലങ്ങള് കേട്ടപ്പോള് ഉമ്മ 'ഹറമില്' (മക്കയിലെ പള്ളി) ആണെന്ന് മനസ്സിലായി. ഇനി നാലോ അഞ്ജോ മാസമേ ഉമ്മയും ഉപ്പയും മക്കയില് ഉണ്ടാവൂ. അതു കഴിഞ്ഞാല് നാട്ടില് സ്ഥിരമാക്കാന് തീരുമാനിച്ചിരിക്കുകയാണ്. അവിടെ ബാക്കിയുള്ള ദിവസങ്ങള് ഉംറയും, തവാഫും ഒക്കെ ആയി ആത്മീയമാക്കുകയാണ് ഉമ്മ.\nഎല്ലാം കഴിഞ്ഞ് ഉപ്പയെ ഫോണില് വിളിച്ചാല് ഉപ്പ ഉമ്മയെ കൂട്ടികൊണ്ട് പോവാന് വണ്ടിയുമായി വരും. ഉപ്പയെ കാത്തിരിക്കുന്ന സമയത്താണ് ഉമ്മ എന്നെ വിളിക്കാറ്.\nഉമ്മയോട് ഞാന് ചോദിച്ചു...\nഫുള്‍ടൈം ഹറമില് തന്നാണെല്ലോ ഇപ്പോ...\nമരിക്കാനായില്ലെടാ... അതോണ്ട് ഉള്ള സമയം ഇബാദത്ത് ചെയ്യാന് നോക്കാനല്ലാണ്ടെ...\nഓഹോ... അപ്പൊ ഇങ്ങള് മരിക്കാനുള്ള ടൈമും ഫിക്സ് ചെയ്തോ?\nആ... അന്റെ കല്ല്യാണം കഴിഞ്ഞിട്ടേ ഉള്ളൂ... അന്നെ അങ്ങനെ ഒറ്റക്കാക്കിട്ട് പോവാന് പറ്റൂലല്ലോ...\nപിന്നെയും എന്തൊക്കെയോ ചോദിച്ചു... പറഞ്ഞു... ഒന്നും തലയില് കയറിയില്ല. സാധാരണ ഞാന് തമാശ പറഞ്ഞാല് ഉമ്മയാണ് കാര്യമായെടുത്ത് എന്നെ ചീത്ത പറയാറ്. ഈ പ്രാവശ്യം മറിച്ചായിപ്പോയി.\nഉമ്മ അങ്ങനെ പറയേണ്ടിയിരുന്നില്ല. ആര്തന്നെ എന്റെ ജീവിതത്തില് വന്നാലും എന്റെ ഉമ്മക്ക് പകരമാവില്ലല്ലോ... അല്ലെങ്കിലും 50 വയസ്സായപ്പോഴേക്കും മരിക്കാനായെന്ന് പറയാന് പാടുണ്ടോ?\nഉമ്മയോടൊപ്പം ഉണ്ടായിരുന്ന കുറേ നല്ല നിമിഷങ്ങള് മനസ്സിലേക്ക് കടന്നുവരാന് തുടങ്ങി. കണ്ണില്‍നിന്നും വെള്ളം ഒലിച്ചുകൊണ്ടേയിരുന്നു. ബഷീര്‍ക്ക കാണാതിരിക്കാന് പുതപ്പ് കൊണ്ട് തല മുഴുവന് മൂടി.\nഉമ്മ ആവശ്യപ്പെട്ട ഒരു ചായ വാങ്ങികൊടുക്കാന് കഴിയാതിരുന്നത് മനസ്സിലേക്ക് കയറി വന്നു.\nഞാന് ഡിഗ്രിക്ക് പഠിക്കുന്ന കാലത്താണത്. കോഴിക്കോട് മെഡിക്കല് കോളേജില്‍നിന്നും എന്റെ പെങ്ങള്‍ക്ക് ഒരു സര്‍ജറി നടക്കുകയാണ്. കോമ്പ്ലിക്കേറ്റടായ ഒരു സര്‍ജറിയായിരുന്നു അത്. പെങ്ങള് ചെറുതായിരിന്നപ്പോള് ചെവിയില് ഇട്ട എന്തോ ഒരു സാധനം ചെവിയിലെ എല്ലിനോട് കൂടിച്ചേര്‍ന്ന് ആ ചെവിയുടെ കേള്‍വി നഷ്ടപ്പെട്ടിരിക്കുകയാണ്. മെഡിക്കല് കോളേജിലെ ഡോക്റ്ററെ കാണിച്ചപ്പോള് മൂന്ന് മാസം ഈ രോഗത്തെ പറ്റി പഠിക്കാന് സമയം വേണമെന്നാവശ്യപ്പെട്ടു. അപ്പോള് നിങ്ങള്‍ക്കൂഹിക്കാം സര്‍ജറി എത്രമാത്രം വലുതാണെന്ന്.\nഈ സര്‍ജറി കഴിഞ്ഞാല് ചിലപ്പോള് ഒരു കവിള് തൂങ്ങാന് സാധ്യതയുണ്ടെന്ന് ഡോക്റ്റര് പറഞ്ഞിരുന്നു. ഓപറേഷന് തീയറ്ററില്‍നിന്നും പുറത്തേക്ക് കൊണ്ടുവന്ന പെങ്ങളുടെ ഒരു കവിള് വല്ലാതെ തൂങ്ങിയിരുന്നു. ഞങ്ങള് പ്രതീക്ഷിച്ചതിലും എത്രയോ കൂടുതലായിരുന്നു അത്.\nപെങ്ങളെ കണ്ടതും ഉമ്മ ബോധം കെട്ട് താഴെ വീണു. മുഖത്ത് വെള്ളം കുടഞ്ഞ് ഉമ്മയെ എഴുനേല്‍പ്പിച്ച് എന്റെ മേല് ചാരിയിരുത്തി. വെള്ളം കൊടുത്തു. ആ സമയം ഉമ്മ എന്നോട് ഒരു ചായ വേണമെന്നാവശ്യപ്പെട്ടു. ഓപറേഷന് തീയറ്ററില് നിന്ന് വാര്‍ഡിലേക്ക് മാറ്റുന്ന പെങ്ങള് ഒരുവശത്ത്, ആകെ തളര്‍നിരിക്കുന്ന ഉമ്മ മറുവശത്ത്. രണ്ടുപേരേയും അവിടെ വിട്ട് ചായക്കായി ഓടാന് മനസ്സനുവദിച്ചില്ല. ഉമ്മയോട് ഡോക്ടര് വന്നു പറഞ്ഞു 'പേടിക്കാനൊന്നുമില്ല, കവിള് തൂങ്ങിയത് ചെവി വികസിക്കാന് പുരട്ടിയ മരുന്നിന്റെ എഫക്ടാണ്. അത് മൂന്ന് മണിക്കൂര് കഴിയുംബോള് സാധാരണ രീതിയിലാവും. അത് കേട്ടപ്പോള് ഉമ്മക്ക് സമാധാനമായി. ഉമ്മ തന്നെ അപ്പോള് 'അല്ലെങ്കില് ചായ വേണ്ട' എന്ന് പറഞ്ഞു. ഉമ്മക്ക് മനസ്സിലായിക്കാണും എന്റെ അവസ്ഥ. എന്റെ തോളില് ചാരി ക്ഷീണത്തോടെ നടക്കുംബോഴും പെങ്ങള് കിടക്കുന്ന സ്ട്രച്ച്ചര് തള്ളുന്ന വാര്‍ഡന് കൊടുക്കാനുള്ള ചില്ലറ പേഴ്സില്‍നിന്നുമെടുത്ത് കയ്യില് ചുരുട്ടി വെക്കുന്നുണ്ടായിരുന്നു.\nഈ സംഭവം ഉമ്മക്ക് ചിലപ്പോള് ഓര്‍മതന്നെ കാണില്ല. പക്ഷേ എന്തോ, എനിക്ക് മറക്കാനാവുന്നില്ല.\nറബ്ബേ... ഞങ്ങളുടെ രക്ഷിതാക്കള്‍ക്ക് നീ ദീര്‍ഘായുസ്സ് കൊടുക്ക്... ആമീന്...\nPosted by ഷബീര് - തിരിച്ചിലാന് at 12:24 PM 14 comments:\nLabels: Nostalgia, അനുഭവം\nബാച്ച്ലര് ലൈഫ്...ഭാഗം II\nപല ബാച്ച്ലര് റൂമിലേയും ആഘോഷങ്ങള് മദ്ധ്യസേവക്ക് വേണ്ടി മാത്രമുള്ളതാണ്. പല ആഘോഷങ്ങളും മദ്ധ്യമയമായിരിക്കും. 'മദ്ധ്യം ഹറാമാണ് എന്നത് പലരും മദ്ധ്യം ഹരമാണെന്ന് മാറ്റിക്കഴിഞ്ഞു.' ഒരു ഭാഗത്ത് പാട്ടാണെങ്കില് മറുഭാഗത്ത് അടിയും വാളുവെപ്പും എല്ലാം അരങ്ങേറുന്നുണ്ടാവും. ചിലര്‍ക്ക് രണ്ടെണ്ണം അങ്ങ് ഉള്ളില് ചെന്നാല് ആരോടെങ്കിലും മനസ്സില് ഒളിപ്പിച്ചുവച്ചിട്ടുള്ള വെറുപ്പ് പുറത്തേക്ക് വരാന് തുടങ്ങും. കൂടെയുള്ളവനെ കാത്തുനില്‍ക്കാതെ ഭക്ഷണം കഴിച്ചതോ തുടര്‍ച്ചയായി രണ്ട് പ്രാവശ്യം സാമ്പാര് തന്നെ വച്ചതോ മറ്റോ ആയിരിക്കും അപ്പോഴത്തെ ഭൂലോക പ്രശ്നം.\nജോലിയില് പ്രവേശിച്ച് ആദ്യ ശമ്പളം കിട്ടിയ പപ്പു എന്ന എന്റെ സഹമുറിയനെ അവന്റെ മാനേജര് ചിലവ് വേണമെന്നാവശ്യപ്പെട്ട് ബാറില് കൊണ്ടുപോയി. അധികം കഴിച്ച് പരിചയമില്ലാത്ത പപ്പു രാത്രി രണ്ട്മണിക്ക് വഴിനീളെ മുള്ളികൊണ്ടാണ് നടന്നുവരുന്നത്. ഇവിടെ പൊതുസ്ഥലത്ത് കാര്യം സാധിച്ചാല് പോലീസ് പിടിക്കില്ല, മറിച്ച് എഴുതും, ഫൈന് 150 ദിര്‍ഹംസ്. പപ്പുവിന്റെ ഭാഗ്യത്തിന് ആരും കണ്ടില്ല. ഞാനും മറ്റൊരു സഹമുറിയനും പുറത്ത് സംസാരിച്ചുനില്‍ക്കുന്നുണ്ടായിരുന്നു. ഞങ്ങളെ കണ്ടതും പപ്പു ഭയങ്കര കരച്ചില്.\n'ഞാന് നശിച്ചെടാ ഇല്ല്യാസേ... ഞാന് നശിച്ചു'. രണ്ട് ബിയറിന്റെ കുപ്പി ഒരുമിച്ചെടുക്കാന് വയ്യാത്ത ചെക്കനാ... മാനേജറുടെ മുന്നില് മോശക്കാരനാവേണ്ട എന്നുകരുതി അടിച്ചതാണ്. എതായാലും ഞങ്ങള് രണ്ടാളുംകൂടെ അവനെ പൊക്കി ബെര്‍ത്തിന് മുകളില് കൊണ്ടിട്ടു. മുള്ളാനൊന്നും കാണില്ല. അത് ഞങ്ങളെ മുന്നില്‍നിന്നും ഇപ്പൊ സാധിച്ചതല്ലേയുള്ളൂ...\nപക്ഷേ രാത്രി പപ്പു പണിപറ്റിച്ചു. ഉഗ്രശേഷിയുള്ള ഒരു വാള് പണിതു. ഉഗ്രശേഷിയെന്ന് പറയാന് കാരണമുണ്ട്, ആ വാളിന്റെ മണമടിച്ച് ആ റൂമിലെ ഒരാളൊഴികെ എല്ലാരും എണീറ്റു. അവന്റെ കട്ടിലിന്റെ താഴെ ബെര്‍ത്തില് കിടക്കുന്നവന്റെ മേലേക്കാണ് വാള് വച്ചത്. ആ ഒരാളാണ് എണീക്കാതിരുന്നത്. വാളിന്റെ ഉഗ്രശേഷി കാരണം ബോധം നഷ്ടപ്പെട്ടതുകൊണ്ടാണ് പുള്ളി എണീക്കാതിരുന്നത്.\nരാവിലെ ജോലിക്ക് പോകാന് കഴിയാതെ തലവേദനയെടുത്ത് കട്ടിലില് ഇരിക്കുന്ന പപ്പുവിനോട് മറ്റൊരു സഹമുറിയന് പറഞ്ഞതിങ്ങനെ.\n' ഇന്നലത്തെ കട്ടിറങ്ങിയില്ലല്ലേ പപ്പു?.. രണ്ടെണ്ണം കൂടെ അടിച്ചാല് ശരിയായിക്കൊള്ളും'\nബാച്ചിലര് ലൈഫ് - ഭാഗം1\nബാച്ചിലര് ലൈഫ് - ഭാഗം3\nPosted by ഷബീര് - തിരിച്ചിലാന് at 11:49 AM2comments:\nത്യാഗം, സഹനം, അഡ്ജസ്റ്റ്മെന്റ്, ക്ഷമ... ഇതെല്ലാം ബാച്ച്ലര് ലൈഫിന്റെ പര്യായങ്ങളാണ്. പലരും പറയും ഇത് ഭയങ്കര രസമുള്ള ലൈഫ് ആണെന്ന്. ശരിയാണ്, ചിലര്‍ക്ക് മാത്രം. സമാന ചിന്താഗതിക്കാരായ ഒരു പറ്റം ആള്‍ക്കാരാണെങ്കില് രസം തന്നെയാണ്.\nബാച്ച്ലര് ലൈഫ് എന്നത് കൊണ്ട് ഞാന് ഉദ്ദേശിക്കുന്നത് വിവാഹത്തിന് മുന്‍പുള്ള ജീവിതം എന്നല്ല. നാട് വിട്ട് ജോലിചെയ്യുന്ന ഒരുപറ്റം ആള്‍ക്കാര് ഒരുമിച്ച് താമസിക്കുന്നതാണ് ഇവിടുത്തെ ബാച്ച്ലര് ലൈഫ്. അതില് ബാച്ച്ലറായിട്ട് വിവാഹം കഴിയാത്തവരും കഴിഞ്ഞവരും എന്തിന് മുത്തച്ഛനായവര് വരെ കാണും.\nഎന്റെയും എന്റെ കൂട്ടുകാരുടേയും ബാച്ച്ലര് ലൈഫിലെ രസകരമായ കുറേ അനുഭവങ്ങള് ഞാന് ഇവിടെ പങ്കുവെക്കുകയാണ്.\n2007 July9നാണ് ഞാന് ദുബായില് എത്തുന്നത്. ആദ്യമായി വിമാനത്തില് കയറിയ ഞാന് എന്റെ നാടിന്റെ സൗന്ദര്യം ആസ്വദിച്ച് (മഴക്കാലമായതിനാല് സൗന്ദര്യം കൂടുതലായിരുന്നു എന്റെ നാടിന്) ഒന്നു മയങ്ങി എണീറ്റ് പുറത്തേക്ക് നോക്കിയപ്പോള് ഒന്നും മനസ്സിലാകുന്നില്ല. മഴക്കാലത്ത് കെട്ടികിടക്കുന്ന വെള്ളത്തിന്റെ നിറം താഴെയാകെ. ഞാന് അടുത്തുള്ള ആളോട് ചോദിച്ചു 'എന്താ ഈ കാണുന്നത്? പുറത്തേക്ക് നോക്കാതെ തന്നെ അയാള് പറഞ്ഞു 'ഇതാണ് നീ വരുന്ന മരുഭൂമി'. ആദ്യ കാഴ്ച്ചയില് തന്നെ എന്റെ പ്രതീക്ഷകളെല്ലാം തകര്‍ന്നു. പച്ചപ്പിന്റെ സൗന്ദര്യം കണ്ണില് നിന്ന് മറഞ്ഞ്പോയല്ലോ എന്ന് സങ്കടപ്പെട്ടു. നട്ടുച്ചനേരം അബൂദാബി എയര്‍പോര്‍ട്ടില് ഇറങ്ങി. ഫ്ലൈറ്റില്‍നിന്നും പുറത്തേക്കിറങ്ങിയപ്പോള് അപ്രതീക്ഷിതമായി പുറത്ത് അടികിട്ടിയപോലെയായിരുന്നു ചൂട് ശരീരത്തില് അടിച്ചത്. July & Auguste മാസത്തിലെ ചൂടിന്റെ സുഖമറിയാത്തവരായി ആരും കാണില്ല ഇവിടെ. ഈ മാസങ്ങളില് വെള്ളത്തിന് പൊള്ളുന്ന ചൂടായിരിക്കും. ഈ സമയത്ത് ആദ്യമായി ഗള്‍ഫില് എത്തുന്നവര് ബാത്ത് റൂമില് പോയാല് ഒരു അലര്‍ച്ച കേള്‍ക്കാം. വെള്ളം ചൂടുള്ള കാര്യമുണ്ടോ പുതിയ ആള്‍ക്കാരറിയുന്നു.\nഏതായാലും നനഞ്ഞില്ലെ, ഇനി കുളിച്ച് കയറാം എന്ന് തീരുമാനമെടുത്തു. ആദ്യം അബൂദാബി, പിന്നെ ഷാര്‍ജ അതുകഴിഞ്ഞ് എന്റെ സ്വപ്ന നഗരിയായ ദുബായിലെത്തി.\nസ്വാഭാവികമായും ചിലവ് കുറക്കാന് വേണ്ടി വാടക കുറഞ്ഞ റൂം തന്നെ തിരഞ്ഞെടുത്തു. റൂമില് 12 പേര്. സാരമാക്കിയില്ല. നില്‍ക്കാന് തന്നെ തീരുമാനിച്ചു. പരിചിതമല്ലാത്ത വീട്ടില് പുതുമണവാട്ടി ഇരിക്കുന്നപോലെയാണ് ആദ്യ ദിവസങ്ങളില്. പുതുമണവാട്ടിയെ സ്നേഹിക്കാനും എന്തെങ്കിലുമൊക്കെ സംസാരിക്കാനും പുതുമണവാളനെങ്കിലും കാണും. ഇവിടെ അതുമുണ്ടാവില്ല എന്നതാണ് കഷ്ടം. വരുന്നവര് ഓരോരുത്തരായി പേര് ചോദിക്കും എവിടെയാ ജോലി എന്നും. ഈ രണ്ട് ചോദ്യങ്ങള് വെറും ഒരു ഫോര്‍മാലിറ്റി മാത്രമാണ്. ശരിക്കും അവര്‍ക്കറിയേണ്ട ചോദ്യം വരുന്നതേയുള്ളൂ. ' രാവിലെ എപ്പഴാ പോണ്ടെ?'\nബാത്ത്റൂം ടൈമിംഗ് അറിയാനാണ് ഈ ചോദ്യം. തന്റെ സമയമല്ലെങ്കില് അവന് സമാധാനമായി. അഥവാ അവന്റെ സമയത്താണെങ്കില് പിന്നെ അവിടെ ഒരു ചര്‍ച്ചയാണ്. എല്ലവരും കൂടെ സമയം ക്രമീകരിച്ച് ഒരു പത്ത് മിനുറ്റ് അനുവദിച്ചുകിട്ടും. അതില് ആവണം എല്ലാം. രണ്ട് മിനുറ്റ് കൂടുതലെടുത്താല് വാതിലില് മുട്ട് തുടങ്ങും. ഒരു ഇളിഞ്ഞ ചിരിയോടെ പുറത്തേക്കിറങ്ങുമ്പോള് ചോദ്യം വന്നിട്ടുണ്ടാവും. 'എന്തായിരുന്നെടോ പരിപാടി? കുറേ നേരമായല്ലോ കയറിയിട്ട്?' നമുക്കല്ലെ അറിയൂ, സോപ്പ് ഒന്ന് താഴെവീണപ്പോള് അതെടുത്തൊന്നു കഴുകി. ആ സമയം കൂടിപ്പോയതാണ് ഇവിടുത്തെ പ്രശ്നം. ( ഒരു മൂന്ന് മാസം കഴിഞ്ഞിട്ടാണ് അവന് ഈ ചോദ്ദ്യം ചോദിക്കുന്നതെങ്കില് എന്റെ മുഖത്ത് കണ്ട അതേ ഇളിഞ്ഞ ചിരി അവന്റെ മുഖത്ത് കാണാം, മറുപടി അത്രക്ക് നിലവാരമുള്ളതാവും)\nകഷ്ടകാലമെന്ന് പറയട്ടെ, എല്ലാ റൂമിലും ആ റൂം വാടകക്കെടുത്ത ആളോ അല്ലെങ്കില് അയാളുടെ ഒരു ബന്ധുവോ ഉണ്ടായിരിക്കും. അവരുടെ ഭാവം കണ്ടാല് ദുബായ് മുഴുവനും അവരുടെ ഉള്ളം കയ്യിലാണെന്ന് തോന്നും. റൂമിലെ നിയമങ്ങളും ബാത്ത് റൂം സമയക്രമങ്ങള് ഒന്നും അവര്‍ക്ക് ബാധകമല്ല. ഏത് സമയത്ത് വേണമെങ്കിലും എന്തും ആവാം. ബാക്കിയുള്ളവന് ബുദ്ധിമുട്ടുമോ എന്നൊന്നും ചിന്തിക്കില്ല. കഷ്ടകാലത്തിന് വല്ലതും പറഞ്ഞുപോയാല് അടുത്തമാസം മുതല് വേറെ റൂം നോക്കിക്കൊ എന്ന് പറയും. പുതിയ റൂമില് വീണ്ടും പുതുമണവാട്ടി ആവേണ്ട കാര്യം ആലോചിക്കുമ്പോള് അങ്ങ് സഹിക്കും. ഇത്തരം റൂം ഓണേര്‍സിന് അപമാനമായി എവിടെയൊക്കെയോ നല്ല ആള്‍ക്കാരും ഉണ്ടെന്ന് പറഞ്ഞ് കേള്‍ക്കുന്നു. കാണാനുള്ള ഭാഗ്യം ഇതുവരെ ഉണ്ടായിട്ടില്ല.\nപുതിയ ആള്‍ക്കാരെകൊണ്ട് റൂമും ബാത്ത്റൂമും ക്ലീന് ചെയ്യിക്കാന് ചിലര്‍ക്ക് ഭയങ്കര ആവേശമാണ്. ചിലര് വന്ന് പേരൊക്കെ ചോദിച്ച് നല്ലോണം സംസാരിക്കും. പോകുന്ന വഴിക്ക് പേര് ഒന്നുകൂടെ ചോദിക്കും. ആ ചോദ്യം ഒരു പണിയാണ്. അടുത്ത ദിവസം തന്നെ ബാത്ത്റൂമിന്റെ ഡോറിലോ അടുക്കളയിലോ ആയി ഒട്ടിച്ചുവച്ചിരിക്കുന്ന ക്ലീനിങ് ടേബിള് ഒന്നുമാറും. തലേദിവസം പേര് രണ്ട് പ്രാവശ്യം ചോദിച്ചവന് വന്ന് പറയും ' എടാ... അടുത്ത ആഴ്ച്ച നിന്റെ ക്ലീനിങാണേ... പേര് ഇട്ടിട്ടുണ്ട്'. പോയിനോക്കിയാല് കാണാം പുത്തന് പേപ്പറില് അച്ചടിച്ചുവച്ചിരിക്കുന്ന സ്വന്തം പേര്. അവന് ഇന്നലെ രണ്ട് പ്രാവശ്യം പേര് ചോദിച്ചത് ഇതിനായിരുന്നല്ലേ എന്ന് മനസ്സില് തൊന്നും.\nഇതുപോലെ പണികിട്ടിയ എന്റെ ഒരു കൂട്ടുകാരന്റെ അനുഭവം പറയാം.\nആള് പുതുതായി റൂമില് വന്നിട്ടേയുള്ളു. ഇതുപോലെ ക്ലീനിങ് പണി കിട്ടി. മൂന്ന് റൂമിലായി പതിനേഴ്പേര് താമസിക്കുന്നുണ്ട്. ഈ പതിനേഴ്പേര്‍ക്കും കൂടെ ഒരൊറ്റ ബാത്ത്റൂമേ അവിടുള്ളൂ. ശനി ലീവായതിനാല് ക്ലീനിങ് അന്നത്തേക്ക് മാറ്റി ഇഷ്ടന്. എല്ലാരും ജോലിക്കുപോയിട്ട് പണിതുടങ്ങാം എന്നുകരുതി അല്പ്പം വൈകിയെണീറ്റു. എണീറ്റപ്പോഴാണ് കാണുന്നത് ശനി ലീവുള്ള വേറെ കുറേ ആളുകളും ആ റൂമിലുണ്ട്. അവരും വൈകി എണീറ്റ് ഓരോരുത്തരായി അലക്കലും കുളിയും ഒക്കെ കഴിഞ്ഞപ്പോഴേക്കും ഊണ് കഴിക്കാറായി. പിന്നീട് കടകളില് ജോലിചെയ്യുന്നവര് ഓരോരുത്തരായി വരാന് തുടങ്ങി. അവര്‍ക്ക് ളുഹര് മുതല് അസര് വരെ (ഒരുമണി മുതല് നാലര വരെ) റെസ്റ്റ് ടൈമാണ്. വന്ന് കുളിച്ച് ഭക്ഷണം കഴിച്ച് ചെറുതായൊന്നു മയങ്ങും. നാലുമണിയാവുംബോള് എണീറ്റ് വീണ്ടും കുളിച്ച് ജോലിക്ക് പോകും. ഇതാണ് അവരുടെ രീതി. നമ്മുടെ പുള്ളിക്കുണ്ടോ ബാത്ത്റൂം ഒന്ന് കാലിയായി കിട്ടുന്നു. എല്ലരുടേയും കുളിയും ഉണ്ണലും എല്ലാം കഴിഞ്ഞു. ഇവന് കുളിച്ചിട്ടുമില്ല, ഉണ്ടിട്ടുമില്ല. അവസാനം സഹികെട്ട് അവന് മയത്തില് ഒരാളോട് ചോദിച്ചു.\n' എന്നോട് ഇന്ന് ബാത്ത്റൂം ക്ലീന് ചെയ്യാന് പറഞ്ഞിരുന്നു. ബാത്ത്റൂം എപ്പഴാ ഒന്ന് ഫ്രീ ആവുക?'\n'നാലരയ്ക്ക് എല്ലാരും വീണ്ടും ജോലിക്ക് പോയിക്കഴിയുമ്പോള് അര മണിക്കൂര് ഫ്രീയാകും, അപ്പൊ കഴുകിക്കോ... ആ പിന്നേ... പെട്ടെന്ന് തീര്‍ത്തേക്കണം, അഞ്ജ്മണിയാവുംമ്പോഴേക്കും ആള്‍ക്കാര് വരാന് തുടങ്ങും'\nഇതൊന്നുമല്ല രസം. ക്ലീനിങും കുളിയും ലോണ്ട്രിയില് കൊടുക്കാന് പറ്റാത്ത അത്യാവശ്യകാര്യങ്ങളും അലക്കി കഴിഞ്ഞപ്പോള് പത്ത് മിനുട്ട് വൈകിപ്പോയി. പുറത്തിറങ്ങിയപ്പോള് ജോലികഴിഞ്ഞ് വന്ന് ഒരുവന് അക്ഷമനായി കാത്തിരിക്കുകയാണ്.\n'അല്ലെടോ... ഇന്ന് മുഴുവന് നീ ഇവിടെ ഉണ്ടായിട്ട് ഇപ്പഴാ നിനക്കിതിന് സമയം കിട്ടിയത്?'\nഈ ചോദ്യമാണ് അവനെ എതിരേറ്റത്. ചുണ്ടില് ചിരിയും വരുത്തി മനസ്സില് നല്ല പച്ച തെറിയും പറഞ്ഞ് അവന് ഉള്ളിലേക്ക് പോയി.\nബാച്ച്ലര് റൂമിലെ ഓണര് കഴിഞ്ഞാല് അടുത്ത വില്ലന് 'മൂട്ടയാണ്'. ഇവന്റെ കടി സഹിക്കാം, പക്ഷെ ചിലപ്പോള് ഷര്‍ട്ടില് എവിടെയെങ്കിലും ഒളിച്ചിരുന്ന് ഓഫീസില് കൂടെ വന്നുകളയും. അതാണ് പേടി. മറ്റാരെങ്കിലും കണ്ടാല് മാനം പോയത് തന്നെ. ആള്‍ക്കാര് മൂട്ടയെ മറ്റുള്ളവരുടെ ദേഹത്ത് കാണുമ്പോള് ഇന്നുവരെ കാണാത്ത അറപ്പോടെയാണ് പെരുമാറുക. അവന്റെ മേലും ചിലപ്പോള് മൂട്ട അതേ സമയം സവാരി നടത്തുന്നുണ്ടാവും. രാത്രിയാണ് മൂട്ടകള്‍ക്ക് വിശക്കുന്നതെന്നാണ് തോന്നുന്നത്. കാരണം നമ്മള് ഉറങ്ങികിടക്കുമ്പോഴാണ് ഇവറ്റകള് കൂട്ടമായി വന്ന് ആക്രമണം അഴിച്ചുവിടുന്നത്. ഉറങ്ങാന് സമ്മതിക്കാത്ത് ഇവറ്റകളെകൊണ്ട് അപ്പോള് തന്നെ നിര്‍ത്തി നാട്ടില് തിരിച്ചുപോയാലോ എന്ന് പലവട്ടം ചിന്തിച്ചിട്ടുണ്ട്.\nഞാന് മുകളില് പറഞ്ഞ 12 പേരുള്ള ആ റൂമില് സംഭവിച്ചതാണിത്. ഒരു ദിവസം രാത്രി രണ്ട്മണിയായികാണും. മൂട്ടകടിയേറ്റ് ഉറങ്ങാന് കഴിയാതായപ്പോള് അവന് mobile torch അടിച്ച് മൂട്ടയെ പിടിക്കാന് തീരുമാനിച്ചു. പിടിച്ചിട്ടും പിടിച്ചിട്ടും മൂട്ട ബാക്കിതന്നെ. അവസാനം ആ സമയത്ത് ബെഡ്ഡ് പുറത്ത്കൊണ്ട്പോയി കത്തിക്കുകയായിരുന്നു പാവം.\nഎന്റെ പ്രാരാബ്ദങ്ങളും കടങ്ങളും എന്നില്‍നിന്നും മാറിയപ്പോള് ഞാന് അവിടം വിട്ടോടി. മൂട്ടയില്ലാത്ത ആളുകള് കുറഞ്ഞ റൂമിലേക്ക്. പ്രാരാബ്ദങ്ങളില്‍നിന്നും കടങ്ങളില് നിന്നും മാറി നില്‍ക്കാന് കഴിഞ്ഞിട്ടില്ലാത്തവന് ഇന്നും മൂട്ടകടിയേറ്റ് അവിടെതന്നെ കാണും. നൊമ്പരങ്ങള് തമാശരൂപത്തില് പറഞ്ഞാലും നൊമ്പരങ്ങള് നൊമ്പരങ്ങള് തന്നെ.\nബാച്ചിലര് ലൈഫ് - ഭാഗം2\nPosted by ഷബീര് - തിരിച്ചിലാന് at 11:55 AM5comments:\nഞാന് ഇവിടെ കൊടുത്തിരിക്കുന്ന ഫോട്ടോയില് കാണുന്ന പഞ്ജവടിപ്പാലം ഒരുപാട് സുന്ദരമായ ഓര്‍മകള് തന്നിട്ടുണ്ട് ഞങ്ങള് കൂട്ടുകാര്‍ക്ക്. പാലത്തിന് അങ്ങനെ പ്രത്യേകിച്ച് പേരൊന്നും ഇല്ല, ഞങ്ങള് കൂട്ടുകാരുടെ വകയായി ഇട്ടതാണ് ആ പേര്.\nവയലിലൂടെ ഒഴുകുന്ന ഒരു തോട്, തോടിനിപ്പുറം രാമനാട്ടുകര പഞ്ജായത്ത്, അപ്പുറം ഫറോക്ക് പഞ്ജായത്ത്. രണ്ട് പഞ്ജായത്തുകളേയും ബന്ധിപ്പിക്കുന്ന ഒരു പാലം. മഴക്കാലത്ത് ആ പാലത്തിന്റെ രണ്ട് കൈവരിയിലായി മുഖാമുഖം ഇരുന്നാണ് ഞാനും എന്റെ കൂട്ടുകാരും സൊറ പറഞ്ഞ് സമയം പോക്കാറ്. നല്ല ഒഴുക്കുള്ളപ്പോള് തോട്ടിലേക്ക് കാലിട്ടായിരിക്കും ഇരിക്കുക. ആരുടേയെങ്കിലും ചെരുപ്പ് ഒലിച്ചുപോയാല് പിന്നെ അത് പിടിക്കാനുള്ള ഓട്ടമായിരിക്കും എല്ലാരും കൂടെ. നീര്‍ക്കോലിയെങ്ങാനും പോകുന്നത് കണ്ടാല് 'പടച്ചോനേ..' എന്നും വിളിച്ച് എല്ലാരുംകൂടെ ഒരുമിച്ച് തോട്ടില്‍നിന്നും കാല് വലിക്കും. 'നീര്‍ക്കോലി കടിക്കുംന്ന് പേടിച്ച്ട്ടല്ല, രാത്രി ചോറ്ന്നീല്ല്യെങ്കില് ഇനിക്ക്യൊറക്കം കിട്ടൂല'. ആരുടെയെങ്കിലും വക ഈ കമന്റ് അപ്പൊഴേക്കെങ്കിലും എത്തിക്കാണും.\nവേനല്‍ക്കാലത്ത് അതിനടുത്തുതന്നെയുള്ള ഞങ്ങള് 'ഡര്‍ബണ്' എന്ന് വിളിക്കുന്ന മങ്കുയ്യില് (മണ്ണെടുത്ത കുഴി) ഭയങ്കരമായ ക്രിക്കറ്റ് കളിയിലായിരിക്കും. ബാല്യത്തിലെ നല്ലൊരുഭാഗവും ഞങ്ങള് ചിലവഴിച്ചത് ആ വയലില് തന്നെയായിരുന്നു.\nപറഞ്ഞുവരുന്നത് ഗ്രൗണ്ടിനും പാലത്തിനും അടുത്തായുള്ള മാവിനെ പറ്റിയാണ്. നിറയെ മാങ്ങയുണ്ടാവും. ആദ്യമൊക്കെ ഞങ്ങള് കയറി പറിക്കാറുണ്ടായിരുന്നു. പിന്നീട് മുളിയന് ഉറുമ്പ് മാവിന്റെ ഭരണം ഏറ്റെടുത്തു. ഭരണം മാറിയപ്പോള് ഞങ്ങളുടെ അവസ്ഥ കഷ്ടമായി. മുളിയനുറുമ്പിനെ വകവെക്കാതെ മാവില് വലിഞ്ഞുകയറിയവരെല്ലാം അതിന്റെ രൂക്ഷമായ ആക്രമണത്തിനിരയായി. ഞങ്ങള് വിട്ടില്ല. ഇസ്രായേലിനെതിരെ ഗാസയിലെ പാവം ജനത കല്ലെടിത്തെറിയുന്നതുപോലെ ഞങ്ങളും എറിഞ്ഞു. കൂട്ടത്തില് ഉന്നം കൂടുതലുള്ളവന് താരമായി. പലരും ഒരു മാങ്ങക്കയി അവന്റെ മുന്നില് കെഞ്ജി. അവന് അഹങ്കാരത്തോടെയും പുച്ഛത്തോടെയും അബദ്ധമായ ഏറുകള്‍കൊണ്ട് താഴെ വീണ പുളിക്കുന്ന പച്ചമാങ്ങകള് ഞങ്ങള്‍ക്ക് തന്നു.\nഇനിയാണ് നമ്മുടെ കഥാനായകന്റെ അരങ്ങേറ്റം. 'അലി' അതെ അവനെ പ്രകൃതിയുടെ മകന് എന്നാണ് ഞങ്ങള് വിളിച്ചിരുന്നത്. കാര്‍മേഘങ്ങള് മൂടിയിരിക്കുമ്പോള് എല്ലാവരും വീട്ടില് പോകാനൊരുങ്ങുമ്പോള് അവന് പറയും ' ഇത് പെയ്യൂലെടാ... ഈ മേഘൊക്കെ കാറ്റിനങ്ങട്ട് പൊയ്ക്കോളും'.\nപറഞ്ഞത് അച്ചട്ടായിരിക്കും. ചില സമയത്ത് ചെറിയൊരു മേഘമേ കാണുള്ളു. അപ്പൊ അവന് പറയും ' മക്കളേ... വേഗം പൊരേല് പൊയ്ക്കോളി... ഇപ്പോ മഴപെയ്യും' ആരെങ്കിലും കേള്‍ക്കാണ്ടിരുന്നാല് പണികിട്ടും. ഒരു സംശയവും ഇല്ല.\nപുതുമഴ പെയ്ത് തോട് നിറഞ്ഞൊഴുകിയാല് വരാലും, മഞ്ജളേട്ടയും അങ്ങനെ കുറേ മീനുകള് അവനെ കാണാനെത്തും. അവന് വച്ച കണ്ടാടി വലയില് എല്ലാവരും സന്തോഷത്തോടെ കിടക്കുന്നുണ്ടാവും. തോട്ടിലേക്ക് ഇറക്കിയിട്ടിരിക്കുന്ന വലകള് ഉയര്‍ത്തിനോക്കുംബോള് അതില് നിറയെ മീനുകളെ കണ്ടാല് അവന്റെ സ്വതസിദ്ധമായ ഒരു പുഞ്ജിരിയുണ്ട്. ക്രിക്കറ്റ് കളിക്കുമ്പോള് വിക്കറ്റ് കിട്ടിയാലും ഇതേ ചിരിയാണ് ബ്രെറ്റാലിക്ക്. (ക്രിക്കറ്റ് കളിയില് ഞങ്ങള് അവനെ വിളിക്കുന്ന പേരാണ് ബ്രെറ്റാലി)\nഅങ്ങനെ ഉന്നം കുത്തകയാക്കി വച്ചിരുന്ന കരിങ്കാലികളെ അലി തകര്‍ത്തെറുഞ്ഞു. മുളിയനുറുമ്പിന്റെ കോട്ടയിലേക്ക് ഒരു പടയാളിയെപ്പോലെ അവന് ചെന്നു. ഒരു മുളിയനുറുമ്പും അവനെ തൊട്ടതുപോലുമില്ല. മുളിയനുറുമ്പിനും തോന്നിക്കാണും ഇവനോട് കളിച്ചാല് ശരിയാവില്ലെന്ന്. പഴുക്കാറായ എല്ലാ മാങ്ങകളും പറിച്ച് അങ്കം ജയിച്ചവനെപ്പോലെ അവന് വന്നു. കരിങ്കാലികള് അവനുമുന്നില് തല താഴ്തി. കൂട്ടത്തില് പഴുപ്പ് കൂടിയ മാങ്ങകള് നല്‍കി അവന് അവര്‍ക്ക്. മധുര പ്രതികാരം അവരെ വീണ്ടും തല കുനിപ്പിച്ചു.\nഞങ്ങള് അഹങ്കരിച്ചു... നമ്മുടെ തോഴന് പ്രകൃതിയ്ക്കും, വരാലുകള്‍ക്കും എന്തിന്, മുളിയനുറുമ്പുകള്‍ക്കുവരെ തോഴന്....\nPosted by ഷബീര് - തിരിച്ചിലാന് at 10:00 AM5comments:\nവേണ്ട... പറയണ്ട... അറിയുമ്പോള് അറിയട്ടെ. ഇനിയും ആറ് മാസം ഉണ്ടല്ലോ...\nഞാന് അവളോട് പറയാത്തതായി ഒന്നും തന്നെയില്ല. പക്ഷെ ആ കാര്യം മാത്രം ഞാന് അവളോട് പറഞ്ഞിട്ടില്ല. പറയണമെന്നുണ്ട്. പക്ഷെ അവള് എങ്ങനെ പ്രതികരിക്കും എന്നറിയില്ല. ആറ് മാസങ്ങള് കഴിഞ്ഞാല് അവളുടെ സ്ഥാനത്ത് മറ്റൊരാള് വരുമെന്നറിഞ്ഞാല് അവള് സഹിച്ചെന്ന് വരില്ല.\nഎന്നും അവളുടെ മുഖം കണികണ്ടെ ഞാന് ഉണരാറുള്ളൂ... അവളുടെ നെറ്റിയില് മുത്തം കൊടുത്തെ ഞാന് എണീക്കാറുള്ളൂ... അവളെ കെട്ടിപിടിച്ചുകിടന്നാലേ എനിയ്ക്കുറക്കം വരൂ... അവള്‍ക്കെന്നെ നന്നായറിയാം. എനിക്കവളേയും. എന്നിട്ടും ഞാന് എന്തേ ഇങ്ങനെ?\nഇല്ല... പിന്മാറാന് കഴിയില്ല, വീട്ടുകാര് എല്ലാം ഉറപ്പിച്ചുകഴിഞ്ഞു. പരസ്പരം അടുത്തുനില്‍ക്കുന്ന രണ്ട് കുടുംബങ്ങള്. ഇനി ഞാന് പിന്മാറിയാല് ആ കുടുംബങ്ങള് തമ്മില് തെറ്റും. ഞാന് കാരണം അങ്ങനെ ഒന്ന് സംഭവിക്കാന് പാടില്ല.\nഈ പ്രവാസ ജീവിതത്തിലെ എന്റെ ഏക സാന്ത്വനമാണവള്. ഉപേക്ഷിക്കാനും നഷ്ടപ്പെടുത്താനും വയ്യ. അറിയിക്കാതിരിക്കാം... അതു തന്നെയാണ് ബുദ്ധി. വിവാഹം കഴിഞ്ഞ് തിരിച്ചുവന്നാലും അവളുടെ കൂടെ തന്നെ കഴിയാം.\nഇന്ന് വൈകിട്ട് പോകുമ്പോള് അവള്‍ക്ക് നല്ല ഒരു ഉടുപ്പുമായിട്ടുവേണം പോവാന്... മദീനാ സൂപ്പര് മാര്‍ക്കറ്റില് കിട്ടുമായിരിക്കും.\nഒരു തലയണ കവറിനൊക്കെ എന്തുവിലവരുമോ ആവോ....\nPosted by ഷബീര് - തിരിച്ചിലാന് at 1:17 PM 10 comments:\nLabels: കഥ, കഥയില്ലാത്ത കഥ, നര്‍മ്മം, പുളുവടി...\nഎങ്ങനെ തടി കുറച്ചു?\nഎല്ലാരും ചോദിക്കുന്നു നീ എങ്ങനെ തടി കുറച്ചെന്ന്. ഞാന് തെല്ല് അഹങ്കാരത്തോടെ തന്നെ പറയും ഫൂട്ട്ബാള് കളിക്കുന്നുണ്ട്, ഒരു നേരത്തെ ഫുഡ്ഡ് സ്കിപ്പ് ചെയ്തു എന്നൊക്കെ.\nസത്യം പറഞ്ഞാല് എന്റെ തടി കുറഞ്ഞതില് മുഴുവന് ക്രെടിക്റ്റ് എന്റെ കമ്പനിക്കാണ്. സാമ്പത്തിക മാന്ദ്യം വന്നപ്പോള് കമ്പനി ശമ്പളം വെട്ടികുറച്ചു. അപ്പോള് ഒരുനേരത്തെ ഫുഡ്ഡ് വെട്ടിക്കുറക്കാന് ഞാനും ബാധ്യസ്ഥനായി.\nഅതുകൊണ്ട് തടി കുറഞ്ഞുകിട്ടി... പക്ഷെ ഈ സാമ്പത്തിക മാന്ദ്യം ഇങ്ങനെ തുടര്‍ന്നുപോകുംബോഴുള്ള കാര്യം ആലോചിക്കുംബഴാ.... ആ.... six pack ആവാന് അധികം സമയം വേണ്ട....\nPosted by ഷബീര് - തിരിച്ചിലാന് at 10:29 AM 8 comments:\nഎന്നും ഒരു നഷ്ടബോധമാണ് എനിക്കെന്റെ grant parents നെ പറ്റി ആലോചിക്കുംബോള് തോന്നാറുള്ളത്. അവരുടെ ആ മഹത്തായ സ്നേഹം അനുഭവിക്കാന് പറ്റാഞ്ഞത് എന്നെ ഏറെ വിഷമിപ്പിക്കുന്നു.\nഏഴാമത്തെ വയസ്സില് എന്റെ ഉമ്മക്ക് ഉമ്മയെ നഷ്ടമായി. പറഞ്ഞുതരാന് വ്യക്തമായ ഓര്‍മകള് വരെയില്ല ഉമ്മക്ക്. മുഖത്ത് പൊള്ളലേറ്റതിന്റെ പാടുകള് ഉണ്ടായിരുന്നു പോലും. അപസ്മാര രോഗിയായിരുന്നു എന്നും കേട്ടിട്ടുണ്ട്. പതിനഞ്ജാമത്തെ വയസ്സില് ഉമ്മക്ക് ഉപ്പയേയും നഷ്ടമായി. നല്ല ഉയരമുണ്ടായിരുന്നു. കട്ടിയുള്ള കണ്ണട ധരിക്കുമായിരുന്നു. സങ്കല്പ്പിച്ചെടുക്കാന് ഒരു ഫോട്ടോ പോലും ആരുടേയും പക്കലില്ല.\nഉപ്പാപ്പയേയും ഉമ്മാമയേയും പറ്റിയുള്ള ഓര്‍മകളും വിരളം. ഉമ്മാമ മരിക്കുംബോള് ഞാന് കൈ കുഞ്ഞാണ്. ആ മരണവീട്ടിലെ പാടകെട്ടിയ ഒരു ഓര്‍മ മാത്രമേ മനസ്സിലുള്ളു.\n1992 ല് ആണ് ഉപ്പാപ്പ മരിക്കുന്നത്. എനിക്കന്ന് എട്ട് വയസ്സ്. വര്‍ഷങ്ങള്‍ക്കുമുന്നേ ആള് കിടപ്പിലയിരുന്നു. എന്റെ വീടിന്റെ പണി മുഴുവന് തീരാത്തതിനാല് ഉപ്പയുടെ സഹോദരിയുടെ വീട്ടിലായിരുന്നു ഉപ്പാപ്പ. ഒരുദിവസം ഉപ്പ വീട്ടിലേക്ക് എടുത്തുകൊണ്ട് വന്നത് എനിക്ക് മറക്കാനവില്ല. ഉറക്കെ ദിക്റും സലാത്തും ചൊല്ലും. നല്ല രസാണ് കേള്‍ക്കാന്. അന്ന് ഉപ്പാപ്പയുടെ ശബ്ദം റെക്കോര്‍ഡ് ചെയ്ത് വച്ചിരുന്നു. ഉപ്പ ഇപ്പഴും ഇടക്കിടെ അത് കേള്‍ക്കുന്നത് കാണാം.\nഒരു ദിവസം ഉപ്പാപ്പ എന്നോട് വാഴയിലയുടെ ചെറിയ കഷ്ണം കൊണ്ടുകൊടുക്കാന് പറഞ്ഞു. ഞാന് അത് കൊണ്ടുപോയി കൊടുത്തപ്പോള് അത് വീണ്ടും ചെറുതാക്കി മൂക്കില് തിരുകി തുമ്മി ആസ്വദിക്കുകയാണ് പുള്ളി. ജലദോഷം വരുമ്പോള് ഞാന് ആ വിദ്ദ്യ പ്രയോഗിക്കാറുണ്ട്. നല്ല ആശ്വാസം കിട്ടും. ഒരു കാര്യമെങ്കിലും എനിക്ക് ഉപ്പാപ്പയില്‍നിന്നും പഠിക്കാന് പറ്റി.\nപിന്നീട് പുള്ളി കിടപ്പിലായിപ്പോയി. അടുത്ത് ചെല്ലുംബോള് ഉറക്കെ പറയണം ' ഉപ്പാപ്പേ... ചെറിയോന്റെ മോനാണെന്ന്' (എന്റെ ഉപ്പയെ എല്ലാരും ചെറിയോന് എന്നാണ് വിളിച്ചിരുന്നത്) അത് കേള്‍ക്കുംബോള് കയ്യില് അമര്‍ത്തി പിടിക്കും.\nഒരു കാര്യത്തില് ഉപ്പാപ്പയും ഉമ്മാമയും ഭാഗ്യവാന്മാരണ്. അവര് ഉറങ്ങുന്നത് ഒരുമിച്ചാണ്. അടുത്തടുത്ത രണ്ട് ഖബറുകള്. പല ദമ്പതിമാരും സ്വപ്നം കാണുന്ന ഒന്നാണ് മരിച്ചാല് രണ്ട് ഖബറും ഒരുമിച്ചാവണമെന്നുള്ളത്. എന്നാല് വളരെ കുറച്ചുപേര്‍ക്കേ അതിനുള്ള ഭാഗ്യം ലഭിക്കൂ.\nഇത് എഴുതാനുള്ള പ്രചോദനം എന്റെ കൂട്ടുകാരന് റഫീസിന്റെ ഒരു ബ്ലോഗ് ആണ്. മുത്തച്ഛന്റെ വിരലില് പിടിച്ച് നടക്കുന്ന കൊച്ചുമകളുടെ ചിത്രത്തോടുകൂടിയുള്ള ആ ബ്ലോഗ് എന്നെ വല്ലാതെ ആകര്‍ഷിച്ചു.\nഅടുത്ത പ്രാവശ്യം നാട്ടില് പോകുമ്പോള് അവരുടെ അടുക്കല് ചെന്ന് ഞാന് അഭിമാനത്തോടെ പറയും 'നിങ്ങളുടെ കൊച്ചുമക്കള് ആരും തന്നെ ചെയ്യാത്ത ഒരു കാര്യം ഞാന് നിങ്ങള്‍ക്കായി ചെയ്തെന്ന്'.\nസ്നേഹിച്ച് കൊതി തീരാത്ത, സ്നേഹിക്കപ്പെട്ട് കൊതി തീരത്ത എന്റെ Grand Parents ന് ഞാന് ഈ ബ്ലൊഗ് സമര്‍പ്പിക്കുന്നു.\nPosted by ഷബീര് - തിരിച്ചിലാന് at 11:48 PM5comments:\nവില കൂടിയ ആഭരണങ്ങളും\nഒരുങ്ങി നില്‍ക്കുമാം നിന്നെ മോഹിച്ചുപോകുമാരും,\nആസ്വദിച്ചു തീര്‍ക്കാന് കൊതിക്കും കാമം കണക്കെ...\nവില കൂടിയ ആഭരണങ്ങളില്ല\nഒരേയൊരു ഹരിത വര്‍ണ്ണ വസ്ത്രം മാത്രമവള്‍ക്ക്.\nഉന്മത്തനാക്കുന്നു എന്നെ നിന് മുടിയിണയില് ചൂടിയ മുല്ലപ്പൂവിന് സുഗന്ധം.\nഅതെ പ്രിയസഖി... ഞാന് നിന്നെ പ്രണയിക്കുന്നു\nഈ ജന്മം മുഴുവന് നിന് മടിത്തട്ടിലുറങ്ങാന് കൊതിയുണ്ടെനിക്ക്.\nഎന്റെ പ്രണയത്തിന് പകരമായ്\nനീ എന്റെ നെഞ്ജിനുമുകളില് ഒരു മരം വളര്‍ത്തും,\nഎന് നിദ്രയ്ക്ക് സുഖം പകരാന് നീ വളര്‍ത്തിയ മരം\nഎനിക്ക് തണ്‍ലും പുഷ്പങ്ങളും സമ്മാനിക്കും....\nPosted by ഷബീര് - തിരിച്ചിലാന് at 10:59 AM3comments:\nകോഴിക്കോട് ജില്ലയിലെ ടിപ്പു സുല്‍ത്താന്റെ ഭരണകാലത്ത് ഫാറൂഖാബാദ് എന്നറിയപ്പെട്ടിരുന്ന ഇപ്പോഴത്തെ ഫറോക്കില് നിന്നും. അറിയപ്പെടുന്ന കോളേജായ ഫാറൂഖ് കോള്ളേജിനടുത്ത് തിരിച്ചിലങ്ങാടി എന്നറിയപ്പെടുന്ന കൊച്ചുഗ്രാമത്തില് നിന്നും തല തിരിഞ്ഞുപോയ ഒരുവന്...\nബാച്ച്ലര് ലൈഫ് - ഭാഗം 3\nനാട്ടിലേക്കുള്ള ആദ്യ യാത്ര\nഅന്ദ്രുക്ക കണ്ട ദുബായ് മീറ്റ്\nഅലസ ചിന്തകള് (1)\nഒന്നാം വാര്‍ഷികാഘോഷം (1)\nകഥയില്ലാത്ത കഥ (5)\nപുസ്തക പരിചയം (2)\nബ്ലോഗ് മീറ്റ് (2)\nബ്ലോഗ് മീറ്റ്. (1)\nമലയാളം ബ്ലോഗേര്‍സ് (1)\nഒരുപാട് സുന്ദരനിമിഷങ്ങള് ഞങ്ങള്‍ക്ക് സമ്മാനിച്ച ഞങ്ങളുടെ സ്വന്തം പഞജവടി പാലം


എസ്.എസ്.എല്.സി പരീക്ഷക്ക് 4,22,450 വിദ്യാര്‍ത്ഥികള്, ഹയര് സെക്കന്‍ഡറിക്ക് 4,00,704 പേര്\nതിരുവനന്തപുരം: ഇന്ന് നടക്കുന്ന എസ്.എസ്.എല്.സി പരീക്ഷ 4,22,450 വിദ്യാര്‍ത്ഥികളും വൊക്കേഷണല് ഹയര് സെക്കന്‍ഡറി പരീക്ഷ 56,345 വിദ്യാര്‍ത്ഥികളുമാണ് എഴുതുന്നത്. നാളെ നടക്കുന്ന 11, 12 ക്ലാസുകളിലെ പരീക്ഷ 4,00,704 പേരാണ് എഴുതുന്നത്. സംസ്ഥാനത്തും ലക്ഷദ്വീപ്, ഗള്‍ഫ് എന്നിവിടങ്ങളിലുമായി എസ്.എസ്.എല്.സിക്ക് 2,945 പരീക്ഷാകേന്ദ്രങ്ങളും ഹയര് സെക്കന്‍ഡറിക്ക് 2,032 കേന്ദ്രങ്ങളും വൊക്കേഷണല് ഹയര് സെക്കന്‍ഡറിക്ക് 389 കേന്ദ്രങ്ങളുമുണ്ട്.\nപരീക്ഷ എഴുതുന്ന മുഴുവന് വിദ്യാര്‍ത്ഥികളുടെയും ആരോഗ്യസുരക്ഷ ഉറപ്പുവരുത്തുന്നതിന് പരീക്ഷാഹാളുകള്, ഫര്‍ണിച്ചറുകള്, സ്‌കൂള് പരിസരം എന്നിവ അണുവിമുക്തമാക്കുന്നതിനുള്ള നടപടികള് കേരള ഫയര് ഫോഴ്‌സിന്റെ നേതൃത്വത്തില് സ്വീകരിച്ചു. ആരോഗ്യവകുപ്പ്, പി.ടി.എ, സന്നദ്ധ സംഘടനകള്, തദ്ദേശസ്വയംഭരണ സ്ഥാപനങ്ങള് എന്നിവരുടെ സഹായവും ലഭിച്ചു.\nആരോഗ്യസുരക്ഷ ഉറപ്പുവരുത്തുന്നതിന് പരീക്ഷ എഴുതുന്ന മുഴുവന് കുട്ടികള്‍ക്കും 25 ലക്ഷത്തോളം മാസ്‌ക്കുകള് വിതരണം ചെയ്തു. നാഷണല് സര്‍വീസ് സ്‌കീം, സമഗ്ര ശിക്ഷ കേരള എന്നിവ ചേര്‍ന്നാണ് മാസ്‌ക്കുകള് തയ്യാറാക്കിയത്. പരീക്ഷാകേന്ദ്രങ്ങള്‍ക്ക് ആവശ്യമായ ഐ.ആര് തെര്‍മോമീറ്ററുകള് (5000 എണ്ണം), എക്‌സാമിനേഷന് ഗ്ലൗസ് (5 ലക്ഷം ജോഡി) എന്നിവ ജില്ലാ വിദ്യാഭ്യാസ ഓഫീസുകള് മുഖേന വിതരണം നടത്തി. ഉപയോഗശേഷം ഗ്ലൗസുകള് ഐ.എം.എയുടെ സഹായത്തോടെ ശാസ്ത്രീയമായി ശേഖരിക്കും.\nലോക്ക്ഡൗണിന്റെ പ്രത്യേക സാഹചര്യത്തില് കുട്ടികള്‍ക്ക് പരീക്ഷാകേന്ദ്രങ്ങളിലെത്തുന്നതിന് അവര് ആവശ്യപ്പെട്ട ജില്ലകളിലേക്ക് പരീക്ഷാകേന്ദ്രം മാറ്റിനല്‍കിയിട്ടുണ്ട്. എസ്.എസ്.എല്.സിക്ക് 1866, ഹയര് സെക്കന്‍ഡറി വിഭാഗത്തില് 8,835, വൊക്കേഷണല് ഹയര് സെക്കന്‍ഡറി വിഭാഗത്തില് 219 എന്ന ക്രമത്തില് കുട്ടികള് ഈ സൗകര്യം പ്രയോജനപ്പെടുത്തി.


നിയമവ്യവസ്ഥയെ വെല്ലുവിളിച്ച് ബിജെപി; സുരേന്ദ്രനോട് ഹാജരാകാൻ ആവശ്യപ്പെട്ടത് ശക്തമായ തെളിവിൽ - Janayugom Online\nJuly 07, 2021, 3:42 pm\nനിയമവ്യവസ്ഥയെ വെല്ലുവിളിച്ച് ബിജെപി; സുരേന്ദ്രനോട് ഹാജരാകാൻ ആവശ്യപ്പെട്ടത് ശക്തമായ തെളിവിൽ\nരാജ്യത്ത് നിലനില്‍ക്കുന്ന നിയമയവും,നീതിന്യായ വ്യവസ്ഥയും ബിജെപി നേതാക്കള്‍ക്ക് ബാധകമല്ലെന്ന നിലയിലാണ് ബിജെപി സംസ്ഥാന അദ്ധ്യക്ഷന് കെ.സുരേന്ദ്രന്‍റെ നിലപാട്. ഉപ്പു തിന്നവന് വെള്ളം കുടിക്കുമെന്നു പറഞ്ഞത് ബിജെപിയുടെ മുതിര്‍ന്ന നേതാവും, മുന് സംസ്ഥാന അദ്ധ്യക്ഷനുമായ സി കെ പത്മനാഭനാണ്, കൊടകര കുഴൽപ്പണക്കേസിൽ ചോദ്യംചെയ്യലിന് ഹാജരാകാൻ ബിജെപി സംസ്ഥാന പ്രസിഡന്റ് കെ സുരേന്ദ്രന് വീണ്ടും നോട്ടീസ് നൽകും. ചൊവ്വാഴ്‌ച തൃശൂർ പൊലീസ് ക്ലബ്ബിൽ ഹാജരാകാൻ പ്രത്യേക അന്വേഷകസംഘം നോട്ടീസ് നൽകിയിരുന്നു. എന്നാൽ ഹാജരാവാൻ കഴിയില്ലെന്നും 13 വരെ തിരക്കുകളുണ്ടെന്നും സുരേന്ദ്രൻ രേഖാമൂലം അറിയിച്ചു. തുടർന്നാണ് വീണ്ടും നോട്ടീസ് നൽകുന്നത്. ബിജെപി കുഴൽപ്പണക്കേസിൽ കെ സുരേന്ദ്രനോട് ചോദ്യം ചെയ്യലിന് ഹാജരാകാൻ ആവശ്യപ്പെട്ടത് കൃത്യമായ മൊഴിയുടെയും ഫോൺരേഖയുടെയും അടിസ്ഥാനത്തിൽ. കള്ളപ്പണ കടത്തുകാരൻ ധർമരാജന്റെ വിളിയും ആലപ്പുഴ ജില്ലാ ട്രഷറർ കെ ജി കർത്തയുടെ മൊഴിയും സുരേന്ദ്രന് എതിരാണ്. ധർമരാജൻ എത്തിക്കുന്ന കുഴൽപ്പണം ഗൾഫിൽ ബന്ധമുള്ള കർത്ത വഴിയാണ് വെളുപ്പിക്കുന്നതെന്നാണ് അന്വേഷകസംഘത്തിന് ലഭിച്ച വിവരം.\nതെരഞ്ഞെടുപ്പ് അട്ടിമറിക്കാൻ ബിജെപി സംസ്ഥാന നേതൃത്വത്തിന്റെ അറിവോടെയായിരുന്നു ഇത്. ജില്ലകളിലെ ബിജെപി നേതാക്കൾക്ക് പണം എത്തിച്ചു. സംസ്ഥാന സംഘടനാ സെക്രട്ടറി എം ഗണേശൻ, ഓഫീസ് സെക്രട്ടറി ജി ഗിരീഷ് എന്നിവരുടെ നിർദേശ പ്രകാരമാണ് പണവുമായി ധർമരാജൻ പോയത്. ബിജെപിയുടെ പണമിടപാട് കൈകാര്യം ചെയ്യുന്നത് സംസ്ഥാന പ്രസിഡന്റും സംഘടനാ സെക്രട്ടറിയും ചേർന്നാണ്. സംഘടനാ സെക്രട്ടറി ഗണേശനെ നേരത്തേ ചോദ്യം ചെയ്‌തിരുന്നു. ധർമരാജന്റെ കോൾലിസ്‌റ്റ് പ്രകാരം, ബിജെപി സംസ്ഥാന ഓഫീസ് സെക്രട്ടറി ഗിരീഷ്, കെ സുരേന്ദ്രന്റെ സെക്രട്ടറി ദിപിൻ, ഡ്രൈവർ ലിബീഷ് എന്നിവരെ ചോദ്യം ചെയ്‌തിരുന്നു. സുരേന്ദ്രന്റെ സെക്രട്ടറിയുടെയും ഡ്രൈവറുടെയും ഫോണിൽ നിന്ന് ധർമരാജനേയും തിരിച്ചും വിളിച്ചിട്ടുണ്ട്. സുരേന്ദ്രന്റെ അറിവോടെയാണ് ഇതെന്ന് ഇരുവരും മൊഴി നൽകി. സംസ്ഥാന നേതാക്കളുടെ നിർദേശപ്രകാരം തൃശൂരിലെ ജില്ലാ നേതാക്കളാണ് കുഴൽപ്പണസംഘത്തിന് തൃശൂരിലെ താമസസൗകര്യമൊരുക്കിയത്. ഇക്കാര്യം തൃശൂർ ജില്ലാ ഓഫീസ് സെക്രട്ടറി മൊഴി നൽകി.സംഭവം വിവാദമായതോടെ കേസിലെ പ്രതികളെ തൃശൂർ ജില്ലാകമ്മിറ്റി ഓഫീസിലേക്ക് ജില്ലാ പ്രസിഡന്റ് കെ കെ അനീഷ്‌കുമാർ വിളിച്ചുവരുത്തി. ജില്ലാ ട്രഷറർ സുജയ്‌സേനൻ, മേഖലാ സെക്രട്ടറി കാശിനാഥൻ എന്നിവർ പ്രതിയുമൊത്ത് യാത്രചെയ്‌തിരുന്നു. തെരഞ്ഞെടുപ്പിൽ മത്സരിക്കാൻ സി കെ ജാനുവിന് കോഴ നൽകിയെന്ന കേസിൽ ബിജെപി സംഘടനാ സെക്രട്ടറി എം ഗണേശനെയും മേഖലാ സെക്രട്ടറി കെ പി സുരേഷിനെയും ക്രൈംബ്രാഞ്ച് ചോദ്യം ചെയ്യും. എട്ടിന് സുരേഷിനോടും ഒമ്പതിന് ഗണേശിനോടും ജില്ലാ ഓഫീസിൽ ഹാജരാകാൻ ആവശ്യപ്പെ‍ട്ട് നോട്ടീസ് നൽകിയിട്ടുണ്ട്.ജെആർപി ട്രഷറർ പ്രസീത അഴീക്കോട് കെ സുരേന്ദ്രനുമായും എം ഗണേഷുമായും നടത്തിയ സംഭാഷണത്തിന്റെ ശബ്‌ദരേഖ ക്രൈംബ്രാഞ്ച് പരിശോധിച്ചിരുന്നു. പണമിടപാടിൽ ഇരുവർക്കുമുള്ള പങ്ക് ഇതോടെ വ്യക്തമായി.\nതുടർന്നാണ് നോട്ടീസ് നൽകിയത്. ബിജെപി ജില്ലാ ജനറൽ സെക്രട്ടറി പ്രശാന്ത് മലവയലിനെ ചോദ്യം ചെയ്‌തപ്പോഴും ഇവരുടെ പങ്ക് വ്യക്തമായിരുന്നു.കുഴൽപ്പണക്കേസിനു പിന്നാലെ കെ സുരേന്ദ്രന് കുരുക്കായി മഞ്ചേശ്വരം, ബത്തേരി നിയമസഭാ മണ്ഡലങ്ങളിലെ കോഴക്കേസും. ഈ രണ്ട് കേസിലും സുരേന്ദ്രന്റെ പങ്ക് വ്യക്തമാക്കുന്ന തെളിവ് പുറത്തുവന്നിരിക്കുകയാണ്മഞ്ചേശ്വരത്ത് സുരേന്ദ്രനുവേണ്ടി സ്ഥാനാർഥിത്വം പിൻവലിക്കാൻ രണ്ടരലക്ഷം രൂപ കോഴ നൽകിയെന്നാണ് കേസ്. പണം ലഭിച്ചതായി ബിഎസ്‌പി സ്ഥാനാർഥിയായിരുന്ന കെ സുന്ദരയടക്കം പൊലീസിലും കോടതിയിലും മൊഴി നൽകി. ബത്തേരിയിൽ സി കെ ജാനുവിനെ എൻഡിഎ സ്ഥാനാർഥിയാക്കാൻ സുരേന്ദ്രൻ കോഴ നൽകിയെന്നാണ് കേസ്. ജെആർപിയുടെ സംസ്ഥാന പ്രസിഡന്റ് പ്രകാശൻ മൊറാഴ, ട്രഷറർ പ്രസീത അഴീക്കോട് എന്നിവരുടെ മൊഴിയുണ്ട്.തിരുവനന്തപുരത്തും ബത്തേരിയിലുമായി 35 ലക്ഷം രൂപ നൽകിയെന്നാണ് കേസ്. തെളിവായി സുരേന്ദ്രന്റെ ഫോൺസംഭാഷണവും പ്രസീത പുറത്തുവിട്ടിരിക്കുകയാണ്.\nകുഴൽപ്പണക്കേസിൽ കെ സുരേന്ദ്രനെ അന്വേഷകസംഘം ചോദ്യം ചെയ്യാൻ വിളിച്ചതോടെ ബിജെപി നാണക്കേടിലാണ്. പ്രതിരോധിക്കാനായി ബിജെപി നേതാക്കള് സജീവമായി രംഗത്തുണ്ട്. തെരഞ്ഞെടുപ്പിൽ ഒഴുക്കിയ കള്ളപ്പണത്തിന്റെ പേരിൽ സംസ്ഥാന പ്രസിഡന്റ് അടക്കമുള്ളവരിലേക്ക് അന്വേഷണമെത്തുമ്പോൾ ചരിത്രത്തിലില്ലാത്ത പ്രതിസന്ധിയിലാണ് ആർഎസ്‌എസും ബിജെപിയും.വോട്ട് കച്ചവടത്തിന്റെ ചരിത്രമുള്ള ബിജെപിക്ക് ഇപ്പോൾ കുഴൽപ്പണക്കടത്തിലും ഭാഗമായിരിക്കുകയാണ് . കേസിൽനിന്ന് ശ്രദ്ധതിരിക്കാൻ സമരപരിപാടിവരെ പ്രഖ്യാപിച്ചെങ്കിലും പ്രവർത്തകർ തിരിഞ്ഞുനോക്കിയില്ല. സംസ്ഥാന പ്രസിഡന്റിനെ പ്രതിരോധിക്കാൻ ഭാരവാഹികൾപോലും രംഗത്ത് വന്നില്ല. കോർകമ്മിറ്റി ചേർന്ന് ഒന്നായി നിൽക്കണമെന്ന ആഹ്വാനം നൽകിയെങ്കിലും മുതിർന്ന നേതാക്കൾ നേതൃത്വത്തിനെതിരെ രംഗത്തുവന്നു. പി പി മുകുന്ദൻ, സി കെ പത്മനാഭൻ തുടങ്ങിയ നേതാക്കൾ അതൃപ്‌തി മറച്ചില്ല. കഴിഞ്ഞ ദിവസംകാസര് ഗോഡ്ചേര്‍ന്ന നേതൃയോഗത്തില് വലിയ ആരോപണമാണ് സുരേന്ദ്രന്-മുരളീധരന് അച്ചുതണ്ടിനെതിരെ കൃഷ്ണദാസ്-ശോഭാ സുരേന്ദ്രന് ഗ്രൂപ്പ് ഉന്നയിച്ചത്.ഗ്രൂപ്പുപോര് ഇതോടെ പുതിയ തലത്തിലെത്തി.\nകെ സുരേന്ദ്രന്റെ നേതൃത്വം മാറാതെ മുന്നോട്ട് പോകാനാകില്ലെന്ന നിലപാടിലാണ് പി കെ കൃഷ്‌ണദാസ്–-ശോഭ സുരേന്ദ്രൻ പക്ഷവും പ്രതിസന്ധി ചൂണ്ടിക്കാട്ടി കേന്ദ്രനേതൃത്വത്തിന് പരാതിയും അയച്ചിട്ടുണ്ട്. തൃശൂർ വാടാനപ്പള്ളിയിൽ ഗ്രൂപ്പ് തിരിഞ്ഞ് സംഘട്ടനവും കത്തിക്കുത്തുംവരെ നടന്നു. തൃശൂർ, പാലക്കാട്, വയനാട് ഉൾപ്പെടെ പല ജില്ലയിലും രാജി തുടരുകയാണ്. ജില്ലകളിൽ സംഘപരിവാറിനകത്ത് പൊ‍ട്ടിത്തെറി ശക്തമാകുകയാണ്. ഓരോ സ്ഥാനാർഥിക്കും പത്തുലക്ഷംവീതം അവരുടെ അക്കൗണ്ടിൽ നിക്ഷേപിച്ചെന്നാണ് പറയുന്നത്. എന്നാൽ, പല സ്ഥാനാർഥികൾക്കും പണം ലഭിച്ചിട്ടില്ല. മുമ്പെങ്ങും ഇല്ലാത്ത പോലെ ബിജെപി പ്രതിസന്ധിയില് ഉഴലുകയാണ്. ഇനിയും സുരേന്ദ്രന് ഹാജരായില്ലെങ്കിൽ കോടതിവഴി നടപടിയെടുക്കും. സുരേന്ദ്രനെ ചോദ്യം ചെയ്യുന്നതിന് മുമ്പ് ഡിഐജിയുടെ സാന്നിധ്യത്തിൽ ഇതുവരെയുള്ള അന്വേഷണം വിലയിരുത്തും.\nചോദ്യാവലി തയ്യാറാക്കിയ ശേഷമാകും അടുത്ത നോട്ടീസ് നൽകുക. ബിജെപി തെരഞ്ഞെടുപ്പിനിറക്കിയ പണമാണ് കവർച്ച ചെയ്യപ്പെട്ടതെന്നാണ് പൊലീസിന്റെ റിപ്പോർട്ട്. സംഘടനാ സെക്രട്ടറി എം ഗണേശൻ, സംസ്ഥാന ഓഫീസ് സെക്രട്ടറി ജി ഗിരീഷ് എന്നിവരുടെ നിർദേശത്തിൽ ധർമരാജൻ വഴി ആലപ്പുഴ ജില്ലാ ട്രഷറർ കെ ജി കർത്തക്കെത്തിക്കാനുള്ള പണമാണ് കവർച്ച ചെയ്യപ്പെട്ടത്. അന്ന് ധർമരാജന്റെ ഫോൺ വിളികളിൽ സുരേന്ദ്രന്റെ നമ്പറുണ്ട്. സെക്രട്ടറിയുടെയും ഡ്രൈവറുടെയും ഫോണുകളിൽ നിന്ന് ധർമരാജനെയും തിരിച്ചും നിരവധി തവണ വിളിച്ചിട്ടുണ്ട്.\nEnglish summary; Surendran was asked to appear on strong evidence\nഎറണാകുളത്ത് ഇടതുമുന്നണി ഉജ്ജ്വല വിജയത്തിലേക്ക്


കേരളത്തില്9പേര്‍ക്കു കൂടി കോവിഡ് സ്ഥിരീകരിച്ചു, 263 പേര് ആശുപത്രിയില് ചികിത്സയില്\nതിരുവനന്തപുരം: കേരളത്തില്9പേര്‍ക്കുകൂടി കോവിഡ് 19 സ്ഥിരീകരിച്ചതായി മുഖ്യമന്ത്രി പിണറായി വിജയന് വാര്‍ത്താസമ്മേളനത്തില് പറഞ്ഞു. കാസര്‍കോട് നാലും കണ്ണൂരില് മൂന്നും കൊല്ലം, മലപ്പുറം എന്നിവിടങ്ങളില് ഒരോരുത്തര്‍ക്കുമാണ് രോഗം സ്ഥിരീകരിച്ചത്. ഇതില് നാലു പേര് വിദേശരാജ്യത്തുനിന്നു വന്നവരും രണ്ടു പേര് നിസാമുദ്ദീന് സമ്മേളനത്തില് പങ്കെടുത്തവരും മൂന്നു പേര് രോഗികളുമായി സമ്പര്‍ക്കത്തിലേര്‍പ്പെട്ടവരുമാണ്.\nനിലവില് 263 പേര് വിവിധ ആശുപത്രികളില് ചികിത്സയിലുണ്ട്. ചൊവ്വാഴ്ച 12 പേരുടെ ഫലം നെഗറ്റീവായി. ഇതില് അഞ്ച് പേര് കണ്ണൂരും നാലു പേര് എറണാകുളത്തും ഒന്നു വീതം പേര് തിരുവനന്തപുരം, ആലപ്പുഴ, കാസര്‍കോട് ജില്ലകളിലുമാണ്. 1,46,686 പേര് നിരീക്ഷണത്തിലുണ്ട്. ഇതില് 1,45,934 പേര് വീടുകളില് നിരീക്ഷണത്തിലാണ്. 752 പേര് ആശുപത്രികളില് നിരീക്ഷണത്തില് കഴിയുന്നു.\nലോക്ക്ഡൗണിന് ശേഷമുള്ള നിയന്ത്രണങ്ങള് സംബന്ധിച്ച വിദഗ്ധ സമിതിയുടെ റിപ്പോര്‍ട്ട് കേന്ദ്രത്തിന് അയയ്ക്കുമെന്ന് മുഖ്യമന്ത്രി പറഞ്ഞു. ഏത് പ്രതികൂല അവസ്ഥയിലും നഴ്സുമാര് നടത്തുന്ന ത്വാഗോജ്വല പ്രവര്‍ത്തനം നമുക്കാകെ അഭിമാനം പകരുന്നതാണ്. മറ്റു സ്ഥലങ്ങളില് ആവശ്യമായ സുരക്ഷാ സംവിധാനങ്ങളില്ലാതെ പ്രവര്‍ത്തിക്കുന്ന മലയാളികളായ നഴ്സുമാരുടെ സുരക്ഷ സംബന്ധിച്ച് പ്രധാനമന്ത്രി, മഹാരാഷ്ട്ര, ഡല്‍ഹി മുഖ്യമന്ത്രിമാര് എന്നിവര്‍ക്ക് കത്തയച്ചിട്ടുണ്ട്. നഴ്സുമാര് നമുക്ക് നല്‍കുന്ന കരുതല് അതേനിലയില് തിരിച്ചു നല്‍കാന് നമുക്ക് ഓരോരുത്തര്‍ക്കും ബാധ്യതയുണ്ട്. ലോക മലയാളി സമൂഹവും സംഘടനകളും ഇടപെടാന് പറ്റുന്ന തലങ്ങളില് ബന്ധപ്പെട്ട് കേരളത്തില് നിന്നുള്ള ആരോഗ്യ പ്രവര്‍ത്തകരെ സഹായിക്കണമെന്ന് മുഖ്യമന്ത്രി അഭ്യര്‍ത്ഥിച്ചു.


സഭ പരാതിക്കാരിക്ക് ഒപ്പം നില്‍ക്കണം: ഫ്രാങ്കോയ്‌ക്കെതിരെ നടപടി ആവശ്യപ്പെട്ട് കുറവിലങ്ങാട്ടെ കന്യാസ്ത്രീകള് - Byline News Kelakam | kerala Latest news | Kannur\nകൊച്ചി: ബിഷപ് ഫ്രാങ്കോ മുളക്കലിനെതിരെ വീണ്ടും ലൈംഗിക ആരോപണം ഉയര്‍ന്ന പശ്ചാത്തലത്തില് അദ്ദേഹത്തിനെതിരെ നടപടി സ്വീകരിക്കണമെന്ന് കുറവിലങ്ങാട്ടെ കന്യാസ്ത്രീകള്. കാനോന് നിയമപ്രകാരം നടപടി സ്വീകരിക്കണമെന്നാണ് ആവശ്യം.\nനിരവധി പരാതികള് വന്നിട്ടും സഭ ബിഷപ്പ് ഫ്രാങ്കോയെ സസ്‌പെന്‍ഡ് ചെയ്യുകയോ മാറ്റി നിര്‍ത്തുകയോ ചെയ്തിട്ടില്ലെന്ന് സിസ്റ്റര് അനുപമ ഏഷ്യാനെറ്റ് ന്യൂസിനോട് പറഞ്ഞു. കൂടുതല് പേരെ ബിഷപ്പ് ലൈംഗികമായി ചൂഷണം ചെയ്തതിന്റെ തെളിവാണ് വീണ്ടും ഒരു കന്യാസ്ത്രീ ബിഷപ്പിനെതിരെ മൊഴി നല്‍കിയത്. ബിഷപ്പ് ഫ്രാങ്കോ സ്വാധീനിച്ചതുകൊണ്ടാകാം കന്യാസ്ത്രീ പരാതിയുമായി മുന്നോട്ട് പോകാതിരുന്നതെന്നും അവര് പറഞ്ഞു. വിഷയത്തില് സഭ പരാതിക്കാരിയായ കന്യാസ്ത്രീക്കൊപ്പം നില്‍ക്കണം. സഭ മൗനം പാലിക്കുന്നത് കന്യാസ്ത്രീയ്ക്ക് നീതി നിഷേധിക്കുന്നതിന് തുല്യമാണ്. ബിഷപ്പിനെതിരെ ആദ്യ പരാതി നല്‍കി രണ്ട് വര്‍ഷം കഴിഞ്ഞിട്ടും ഇതുവരെ സഭ അധികാരികള് മറുപടി നല്‍കിയിട്ടില്ല. സഭ അധികാരികള് ബിഷപ്പിനെ സംരക്ഷിക്കുന്നുവെന്നും കന്യാസ്ത്രീകള് ആരോപിച്ചു. ബിഷപ്പിനെതിരെ സി ബി സി ഐക്ക് പരാതി നല്‍കിയിട്ടും മറുപടി ലഭിച്ചില്ല. വിചാരണ നീട്ടികൊണ്ടു പോകാന് ആണ് ബിഷപ് വിടുതല് ഹര്‍ജി നല്‍കിയിരിക്കുന്നത് എന്നും സിസ്റ്റര് അനുപമ ആരോപിച്ചു. സഭ തലത്തിലും ബിഷപ് ഫ്രാങ്കോയ്ക്കെതിരെ അന്വേഷണം വേണമെന്നും സിസ്റ്റര് അനുപമ ആവശ്യപ്പെട്ടു.\nഅതേസമയം ബിഷപ്പിന്‍റെ വിടുതല് ഹര്‍ജിയില് കോടതിയില് രഹസ്യ വാദം തുടങ്ങി. കേസിലെ മൊഴിപ്പകര്‍പ്പ് മാധ്യമങ്ങളിലൂടെ പുറത്തുവന്നത് പ്രതിഭാഗം കോടതിയില് ഉന്നയിച്ചു. ഒരു പ്രത്യേക ഭാഗം മാത്രമാണ് പുറത്തുവന്നത് എന്ന പ്രതിഭാഗം പറഞ്ഞു. ഫ്രാങ്കോയ്ക്ക് വേണ്ടി മുതിര്‍ന്ന അഭിഭാഷകന് ബി രാമന്‍പിള്ളയാണ് കേസ് വാദിക്കുന്നത്.\nസൗഹൃദം പ്രണയമായി കണ്ടു; പ്രണയാഭ്യര്‍ത്ഥന നിരസിച്ച യുവതിയെ പെട്രോളൊഴിച്ച് കണ്ടക്ടര് തീ കൊളുത്തി


കര്‍ഷകന്റെ മകന്; ഇന്ന് കോടീശ്വരന്\nചില സമയത്ത് മികച്ച അധ്യാപകരുടെ അഭാവമാണ് നിങ്ങളുടെ ജീവിതത്തെ രൂപപ്പെടുത്തുന്നതെന്ന് ജൂലിയ റോബേട്ട്‌സ് പറഞ്ഞിട്ടുണ്ട്. എന്നാല് വരുണ്‍ചന്ദ്രനെ സംബന്ധിച്ചിടത്തോളം അവന്റെ ജീവിതമായിരുന്നു ഏറ്റവും വലിയ അധ്യാപകന്. നിലനില്‍ക്കാനുള്ള ആവശ്യം ഏറ്റവും വലിയ പ്രചോദനവും. ഇന്ന് ലോകത്താകമാനം ചിറകുകള് വിരിച്ച കോര്‍പൊറേറ്റ് 360 എന്ന ടെക് സ്ഥാപനത്തിന്റെ ഉടമയായ കോടീശ്വരനാണ് വരുണ്.\nകേരളത്തിലെ കൊല്ലം ജില്ലയിലെ വനാതിര്‍ത്തിക്കടുത്തുള്ള പടം എന്നൊരു ചെറുഗ്രാമത്തിലായിരുന്നു വരുണിന്റെ ജനനം. കര്‍ഷകനായ അച്ഛനെ സഹായിക്കുകയായിരുന്നു ചെറുപ്രായം മുതല്‍ക്കെ വരുണിന്റെ ജോലി. ആവശ്യത്തിന് ഭക്ഷണം പോലും ഇല്ലാതെയാണ് ആ കുടുംബം കഴിഞ്ഞിരുന്നത്. ജീവിക്കാനും നിലനില്‍ക്കാനുമുള്ള പോരാട്ടമാണ് അവനെ കുട്ടിക്കാലത്ത് മുന്നോട്ട് നീങ്ങാന് പ്രചോദനമായത്.\nവരുണിന്റെ മാതാപിതാക്കള് അഞ്ചാം ക്ലാസ് വരെ മാത്രമേ പഠിച്ചിട്ടുണ്ടായിരുന്നുള്ളൂ. എന്നാല് വരുണിനെ അവര് ഗ്രാമത്തിനടുത്തുള്ള പത്തനാപുരം എന്ന പട്ടണത്തിലെ സ്‌കൂളില് പഠിക്കാന് വിട്ടു. അച്ഛനെ സഹായിക്കാന് കഠിനാദ്ധ്വാനം ചെയ്തിരുന്നതിനാല് അവന് സ്‌പോര്‍ട്ട്‌സിലും മറ്റും മികവ് കാണിക്കാന് സാധിച്ചു. തുടര്‍ന്ന് പഠിച്ച സെന്റ് സ്റ്റീഫന്‍സ് എച്ച്.എസ്.എസിന് വരുണ് മെഡലുകള് വാരിക്കൂട്ടാന് തുടങ്ങി.\nപത്താം ക്ലാസിന് ശേഷം കേരള സര്‍ക്കാര് അവന് ഫുട്‌ബോള് കളിക്കാനായി സ്‌കോളര്‍ഷിപ്പ് അനുവദിച്ചു. സ്‌കോളര്‍ഷിപ്പ് ലഭിച്ചില്ലായിരുന്നെങ്കില് താന് അവിടെ വച്ച് പഠനം നിര്‍ത്തുമായിരുന്നെന്ന് വരുണ് പറഞ്ഞു. തുടര്‍ന്ന് നിരവധി ഫുട്‌ബോള് മത്സരങ്ങളില് പങ്കെടുത്ത വരുണ് കേരളത്തിലെ മികച്ച യുവ ഫുട്‌ബോളറായി മാറി. കേരള യൂത്ത്, കേരള യൂണിവേഴ്‌സിറ്റി ഫുട്‌ബോള് ടീമിന്റെ ക്യാപ്റ്റനായിരുന്നു വരുണ്. എന്നാല് ഒരിക്കല് കളിക്കിടെ പരിക്കേറ്റതോടെ അവന് ഫുട്‌ബോളും, കോളേജും ഉപേക്ഷിച്ച് ഒരു ജോലി തേടി ബാംഗ്ലൂരിലേക്ക് പോയി.\nഅന്ന് വീട്ടിലുള്ളവരെ കൂടി നോക്കേണ്ട ചുമതല വരുണിന് ഉണ്ടായിരുന്നു. അവന്റെ മുത്തശ്ശി ഒരു സ്വര്‍ണവള വരുണിന് നല്‍കി. അത് വിറ്റ് കിട്ടുന്ന പണം കൊണ്ട് എവിടെയെങ്കിലും പോയി ജീവിക്കാനാണ് അന്ന് മുത്തശ്ശി പറഞ്ഞത് എന്ന് വരുണ് ഇന്നും വ്യക്തമായി ഓര്‍മിക്കുന്നു.\n2002ല് ചെറിയൊരു ബാഗും കുറേ പ്രതീക്ഷകളുമായി വരുണ് ബാംഗ്ലൂരിലെത്തി. ഇന്റര്‍നെറ്റ് കഫെയിലൂടെ ടെക് ജോലികളെപ്പറ്റിയും സംരംഭങ്ങളെപ്പറ്റിയും വരുണ് കൂടുതല് പഠിക്കാന് ആരംഭിച്ചു. ആവശ്യം അധികരിച്ചതോടെ ഇംഗ്ലീഷ് ഭാഷ പഠിക്കേണ്ടതിന്റെ ആവശ്യകതയും അവന് മനസിലായി. തുടര്‍ന്ന് ഒരു ഡിക്ഷ്ണറി വാങ്ങി വരുണ് വായനശാലകളില് ഏറെ സമയം ചെലവഴിച്ച് സിഡ്‌നി ഷെല്‍ഡണ്, ജെഫ്രി ആര്‍ച്ചര് തുടങ്ങിയവരുടെ പുസ്തകങ്ങള് വായിക്കുകയും ഇംഗ്ലീഷ് പഠിക്കാനായി സി.എന്.എന് ചാനല് കാണുകയും ചെയ്തിരുന്നു. ഫിക്ഷന് പുസ്തകങ്ങളോടൊപ്പം മറ്റ് തരത്തിലുള്ള പുസ്തകങ്ങളും വരുണ് വായിക്കാന് തുടങ്ങി. അങ്ങനെയാണ് അവന്റെ മനസില് പുതിയൊരു സംരംഭം ആരംഭിക്കണമെന്ന മോഹമുദിച്ചത്.\nസ്‌കൂള് കാലഘട്ടത്തില് തന്റെ പ്രചോദനം ഫുട്‌ബോള് താരം ഐ.എം വിജയനായിരുന്നെന്ന് വരുണ് പറഞ്ഞു. അദ്ദേഹം തനിക്ക് ദൈവത്തെ പോലെയാണ്. തെരുവുകള് തോറും സോഡയും കപ്പലണ്ടിയും വിറ്റുനടന്ന ആ വ്യക്തി പിന്നീട് ഇന്ത്യയിലെ മികച്ച ഫുട്‌ബോള് കളിക്കാരന് ആവുകയായിരുന്നു. ഇത്രയും ബുദ്ധിമുട്ടുകള്‍ക്കിടയില് അദ്ദേഹത്തിന് അത് സാധിച്ചെങ്കില് എന്ത് കൊണ്ട് തനിക്കായിക്കൂടാ എന്ന് വരുണും ചിന്തിച്ചു. അസാധ്യമായി യാതൊന്നുമില്ലെന്നാണ് വരുണ് വിശ്വസിക്കുന്നത്. ഇന്ന് ഇന്റര്‍നെറ്റില് ധാരാളം അറിവുകള് ലഭ്യമാണെന്നിരിക്കെ നമുക്ക് എന്തും പഠിക്കാനാകുമെന്നാണ് വരുണ് പറയുന്നത്.\nഇങ്ങനെ ചിന്തിച്ച് കുറച്ച് വര്‍ഷങ്ങള് ബാംഗ്ലൂരില് വരുണ് ജോലി ചെയ്തു. തുടര്‍ന്ന് അദ്ദേഹത്തിന് സിംഗപ്പൂരില് ജോലി ലഭിച്ചു. അവസരങ്ങളുടെ ഒരു കണ്ണുതുറപ്പിക്കലായിരുന്നു വരുണിന് സിംഗപ്പൂര്. പുതിയ സ്ഥലത്തെ ജോലി എളുപ്പമാക്കാന് അവന് ഒരു പുതിയ സോഫ്റ്റ്‌വെയര് ടൂള് വികസിപ്പിച്ചെടുത്തു. അതിന്റെ പ്രാധാന്യം വരുണിനൊപ്പം ജോലി ചെയ്യുന്നവര്‍ക്ക് മനസിലായി. അങ്ങനെയാണ് കോര്‍പ്പറേറ്റ് 360 എന്ന സംരംഭം ആരംഭിച്ചത്. ഇന്ന് ലോകത്തിലെ ഏറ്റവും വലിയ ഐ.ടി കമ്പനികളും ടെക് സ്റ്റാര്‍ട്ടപ്പുകളും വരുണിന്റെ കമ്പനിയുടെ ക്ലൈന്റുകളാണ്.\nകമ്പനി ആരംഭിച്ച് രണ്ട് വര്‍ഷത്തിനുള്ളില്‍ത്തന്നെ വരുണിന് മികച്ച പ്രതികരണവും ലാഭവവുമാണ് ലഭിക്കുന്നത്. തന്റെ ജന്മസ്ഥലമായ പത്തനാപുരത്തും വരുണ് തന്റെ സ്ഥാപനത്തിന്റെ ഒരു ശാഖ ആരംഭിച്ചിട്ടുണ്ട്. തന്റെ പട്ടണത്തിലുള്ളവര്‍ക്കും അവസരങ്ങള് ലഭിക്കണമെന്നാണ് വരുണ് ആഗ്രഹിക്കുന്നത്. നമുക്ക് കഴിവുകളല്ല, അവസരങ്ങളാണ് കുറവെന്ന് അദ്ദേഹം അഭിപ്രായപ്പെട്ടു.


തൃശൂര് : ജില്ലയില് ഒരാള്‍ക്ക് കൂടി കോവിഡ് സ്ഥിരീകരിച്ചു. രോഗബാധിതനായ 36 കാരന് മെഡിക്കല് കോളേജ് ആശുപത്രിയില് ചികിത്സയിലാണ്.വീടുകളില് 14033 പേരും ആശുപത്രികളില് 40 പേരും ഉള്‍പ്പെടെ ആകെ 14073 പേരാണ് നിരീക്ഷണത്തിലുളളത്. വെളളിയാഴ്ച (ഏപ്രില് 3) 194 പേരെയാണ് പുതുതായി വീടുകളില് നിരീക്ഷണത്തില് കഴിയാന് നിര്‍ദ്ദേശിച്ചിട്ടുളളത്. 11 പേരെ ആശുപത്രിയില് പ്രവേശിപ്പിച്ചു. 8 പേരെ ഡിസ്ചാര്‍ജ്ജ് ചെയ്തു.വെളളിയാഴ്ച (ഏപ്രില് 3) 29 സാമ്പിളുകളാണ് പരിശോധനയ്ക്ക് അയച്ചിട്ടുളളത്. ഇതു വരെ 785 സാമ്പിളുകള് പരിശോധനയ്ക്ക് അയച്ചു. അതില് 734 സാമ്പിളുകളുടെ ഫലം വന്നിട്ടുണ്ട്. 51 എണ്ണത്തിന്റെ ഫലം ലഭിക്കാനുണ്ട്. 318 ഫോണ്‍കോളുകള് ജില്ലാ കണ്‍ട്രോള് സെല്ലില് ലഭിച്ചു. നിരീക്ഷണത്തിലുളളവര്‍ക്ക് മാനസിക പിന്തുണയേകുന്നതിനായി സൈക്കോ-സോഷ്യല് കൗണ്‍സിലര്‍മാരുടെ സേവനം തുടരുന്നുണ്ട്. വെളളിയാഴ്ച (ഏപ്രില് 3) 192 പേര്‍ക്ക് കൗണ്‍സലിംഗ് നല്‍കി.\nകോവിഡ് 19 പ്രതിരോധ പ്രവര്‍ത്തനങ്ങളുടെ ജാഗ്രത കര്‍ശനമായി തുടരുന്നു. ദ്രുതകര്‍മസേനയുടെ നേതൃത്വത്തിലുളള ഗൃഹസന്ദര്‍ശനത്തിലൂടെ നിരീക്ഷണത്തിലുളളവര്‍ക്ക് നിര്‍ദ്ദേശങ്ങളും ബോധവല്‍ക്കരണവും നല്‍കി. വെളളിയാഴ്ച (ഏപ്രില് 3) 4123 വീടുകള് ദ്രുതകര്‍മ്മസേന സന്ദര്‍ശിച്ചു.ട്രഷറിയില് പെന്‍ഷന് വാങ്ങുന്നതിനായി വരുന്നവരെ ആരോഗ്യ വകുപ്പ് സക്രീനിങ്ങ് നടത്തി.സിവില് ഡിഫന്‍സ് വളണ്ടിയര്‍മാര്, അഗ്‌നിശമന വിഭാഗം, ജില്ലാ വെക്ടര് കണ്‍ട്രോള് യൂണിറ്റ് ഫീല്‍ഡ് അസിസ്റ്റന്റുമാര്, ആരോഗ്യ വകുപ്പ് എന്നിവരുടെ സംയുക്താഭിമുഖ്യത്തില് മെഡിക്കല് കോളേജ് വാര്‍ഡുകള് അണുവിമുക്തമാക്കി. ട്രഷറി, പഞ്ചായത്ത് ഓഫീസ്, ബാങ്കുകള്, കെഎസ്ഇബി, എടിഎം കൗണ്ടറുകള്, ഹോമിയോ-ആയൂര്‍വേദ ആശുപത്രികള്, പ്രാഥമികാരോഗ്യ കേന്ദ്രങ്ങള് എന്നീ സ്ഥലങ്ങളിലും അണുവിമുക്തമാക്കുന്ന പ്രവൃത്തി തുടര്‍ന്നു.\nചരക്ക് വാഹനങ്ങളിലെത്തുന്ന ഡ്രൈവര്‍മാരെയും മറ്റുളളവരെയുമടക്കം ശക്തന് പച്ചക്കറി മാര്‍ക്കറ്റില് 2363 പേരെയും മത്സ്യചന്തയില് 858 പേരെയും സ്‌ക്രീന് ചെയ്തു.തദ്ദേശസ്വയംഭരണ സ്ഥാപനങ്ങളുടെ കീഴില് അഗതികളെ പാര്‍പ്പിച്ച് സംരക്ഷിക്കുന്നിടത്ത് വൈദ്യസഹായവും സ്‌ക്രീനിങ്ങും നടത്തുന്നുണ്ട്. അതിഥി തൊഴിലാളികളെ താമസിപ്പിച്ചിട്ടുളള സ്ഥലങ്ങളിലും സ്‌ക്രീനിങ്ങും ബോധല്‍ക്കരണവും നടത്തുന്നുണ്ട്.\nഡെങ്കിപ്പനി പടരാനുളള സാധ്യത കണക്കിലെടുത്ത് വീടുകളില് ഇരിക്കുന്നവര് ശ്രദ്ധ ചെലുത്തണം. വീടും പരിസരവും വൃത്തിയാക്കുക, കൊതുകു വളരുന്ന സാഹചര്യങ്ങല് ഒഴിവാക്കുക എന്നീ കാര്യങ്ങള് പ്രത്യേക ശ്രദ്ധിക്കണം. അന്തരീക്ഷ താപനില കൂടി വരുന്ന സാഹചര്യത്തില് ആളുകള് പുറത്തിറങ്ങുന്നില്ലെങ്കില് കൂടി ധാരാളം വെളളം കുടിക്കുക, അയഞ്ഞ കോട്ടണ് വസ്ത്രങ്ങള് ധരിക്കുക, ധാരാളം പഴങ്ങളും പച്ചക്കറികളും കഴിക്കുക എന്നീ കാര്യങ്ങള് ശ്രദ്ധിക്കണം.\ncovid 19 Trissur


Unni Mukundan joins college - Malayalam Filmibeat\nഉണ്ണി മുകുന്ദന് യൂണിഫോമൊക്കെയിട്ട് വീണ്ടും പഠിക്കാന് പോകുന്നു\nസിനിമയിലല്ല എന്നാദ്യമേ പറഞ്ഞേക്കാം. ഉണ്ണി മുകുന്ദന് പഠനം തുടരുകയാണ്. പ്ലസ് ടു പഠനം പൂര്‍ത്തിയായ ശേഷം സിനിമയിലെത്തിയ ഉണ്ണി മുകുന്ദന് പിന്നീട് അത് തുടരാന് കഴിഞ്ഞിരുന്നില്ല. എന്നാല് 27 കാരനായ ഉണ്ണി ഇപ്പോള് തുടര്‍ന്ന് പഠിക്കാന് തീരുമാനിച്ചിരിക്കുകയാണ്. ക്ലാസ് തുടങ്ങി. പഠനവും, ഫ്രണ്ട്‌സുമായി.\nതൃശ്ശൂര് കോളേജില് ബിഎ ജേര്‍ണലിസം കോഴിസിനാണ് ഉണ്ണി മുകുന്ദന് ചേര്‍ന്നിരിക്കുന്നത്. എന്ത് കൊണ്ട് ജേര്‍ണലിസം എടുത്തു എന്ന ചോദിച്ചപ്പോള് ഉണ്ണി പറഞ്ഞത് തനിക്ക് ലിറ്ററേച്ചര് ഇഷ്ടമാണ്. ഇംഗ്ലീഷോ ജേര്‍ണലിസമോ ആയിരുന്നു മനസ്സില്. പിന്നീട് എന്ത് ചെയ്താലും ഭാവിയില് തനിക്കത് ഉപകാരപ്രദമായിരിക്കണം എന്ന് തോന്നി. അങ്ങനെ ജേര്‍ണലിസം തിരഞ്ഞെടുത്തു എന്നാണ് ഉണ്ണി പറഞ്ഞത്.\nക്ലാസ് തുടങ്ങിയിട്ട് മൂന്ന് ദിവസമേ ആയിട്ടുള്ളൂവെങ്കിലും ഉണ്ണിയ്ക്ക് നിറയെ ഫ്രണ്ട്‌സിനെ കിട്ടി. തനിക്ക് വളരെ ചുരുങ്ങിയ ഫ്രണ്ട്‌സ് മാത്രമേ ഉണ്ടായിരുന്നു. പക്ഷെ ഇപ്പോള് 150ന് മുകളില് കോളേജ് പ്രണ്ട്‌സായി. ക്ലാസിലെ പെണ്‍കുട്ടികള് എന്ത് പറയുന്നു എന്ന് ചോദിച്ചപ്പോള് അവരൊക്കെ എക്‌സൈറ്റഡ് ആണെന്നാണ് പറഞ്ഞത്. പക്ഷെ അവരിലൊരാളായെ എന്നെ കാണുന്നൂള്ളൂ. ടീച്ചേഴ്‌സും നല്ല സഹകരണമാണ്. കൂട്ടുകാര് തന്നെ മസില് അളിയന് എന്നാണ് വിളിക്കുന്നതെന്നും ഉണ്ണി പറഞ്ഞു.\nകോളേജില് യൂണിഫോമൊക്കെയുണ്ട്. ഉണ്ണിയ്ക്കിതുവരെ തയ്ച്ചുകിട്ടിയില്ല. പഠനത്തോടൊപ്പം സിനിമയും മുന്നോട്ട് കൊണ്ടുപോകാനാണ് തനിക്ക് ആഗ്രഹമെന്ന് ഉണ്ണി പറഞ്ഞു. ഇപ്പോള് മമ്മൂട്ടി നായകനാകുന്ന 'ഫയര്‍മാന്' എന്ന ചിത്രത്തില് തന്റെ ഷെഡ്യൂല് പൂര്‍ത്തിയാക്കിയാണ് ഉണ്ണി കോളേജിലെത്തിയത്.\nRead more about: unni mukundan study actor fireman film education ഉണ്ണി മുകുന്ദന് പഠനം വിദ്യാഭ്യാസം ഫയര്‍മാന് നടന്\n'It is never too late,' says actor Unni Mukundan, who recently enrolled for BA Journalism atacollege in Thrissur. The 27-year-old actor is finding time to continue his studies while working on his film projects.


പത്തു പേരുമായി ഗോവ, ഇഞ്ചുറി ടൈമില് മുംബൈ | Malayalam News\nഫതോര്‍ദ - ഗോവ എഫ്.സി ഐ.എസ്.എല്ലില് മുംബൈ സിറ്റി എഫ്.സിയോട് പൊരുതിത്തോറ്റു. രണ്ടാം പകുതി മുഴുവന് പത്തു പേരുമായി പൊരുതേണ്ടി വന്ന ഗോവക്കെതിരെ ഇഞ്ചുറി ടൈമിന്റെ അഞ്ചാം മിനിറ്റില് ലഭിച്ച പെനാല്‍ട്ടിയാണ് 1-0 ന് ജയിക്കാന് മുംബൈയെ സഹായിച്ചത്.\nനാല്‍പതാം മിനിറ്റില് ഹെര്‍നാന് ഡാനിയേല് സന്റാനയെ ഫൗള് ചെയ്തതിന് റെഡീം ടലാംഗ് ചുവപ്പ് കാര്‍ഡ് കാണുന്നതുവരെ ഗോവക്കായിരുന്നു കളിയില് ആധിപത്യം. നിരവധി അവസരങ്ങള് അവര് സൃഷ്ടിച്ചെടുത്തു.\nരണ്ടാം പകുതിയിലും കൂടുതല് അവസരങ്ങള് സൃഷ്ടിച്ചത് ഗോവ തന്നെയായിരുന്നു. ക്യാപ്റ്റന് അമരീന്ദര് സിംഗിന്റെ സുരക്ഷിതമായ കരങ്ങളാണ് മുംബൈയെ രക്ഷിച്ചു നിര്‍ത്തിയത്. ഗോവ ഒരു പോയന്റുമായെങ്കിലും രക്ഷപ്പെടുമെന്നു കരുതിയ ഘട്ടത്തിലായിരുന്നു റഫറി പെനാല്‍ട്ടി വിധിച്ചത്. ബിപിന് സിംഗ് തൂന്‍ജാമിന്റെ ഹെഡര് ബോക്‌സില് ലെന്നി റോഡ്രിഗസിന്റെ കൈയില് തട്ടിയതിനായിരുന്നു പെനാല്‍ട്ടി. ജെയിംസ് ലെ ഫോണ്‍ഡ്രെയുടെ കിക്ക് മുംബൈക്ക് വിലപ്പെട്ട മൂന്നു പോയന്റ് നേടിക്കൊടുത്തു.\nഅവസാന വേളയില് ഗോള്, ബംഗളൂരുവിന് സമനില\n01/24/2021 - 20:15\nറൂട്ടിന്റെ വഴി തടയാന് തലപുകച്ച് ഇന്ത്യ


ലോക്കപ്പ് മര്‍ദ്ദനവും അനധികൃതമായി ആളുകളെ കസ്റ്റഡിയില് വയ്ക്കുന്നതും വച്ചു പൊറുപ്പിക്കില്ല: മുഖ്യമന്ത്രി | Reporter Live\nBy Web Desk\tJuly 16, 2019 9:39 pm A+ A-\nലോക്കപ്പ് മര്‍ദ്ദനവും അനധികൃതമായി ആളുകളെ കസ്റ്റഡിയില് വയ്ക്കുന്നതും ഒരു കാരണവശാലും വച്ചു പൊറുപ്പിക്കില്ലെന്ന് മുഖ്യമന്ത്രി പിണറായി വിജയന് പറഞ്ഞു. ഇത്തരം തെറ്റുകള് ചെയ്യുന്ന പൊലീസ് ഉദ്യോഗസ്ഥര്‍ക്കെതിരെ കര്‍ശന നടപടി സ്വീകരിക്കുമെന്നും അവരെ സര്‍വ്വീസില് നിന്ന് പുറത്താക്കുമെന്നും അദ്ദേഹം അറിയിച്ചു. ക്രമസമാധാന ചുമതല വഹിക്കുന്ന ഡിവൈഎസ്പി മുതല് മുകളിലേക്കുളള ഉദ്യോഗസ്ഥരെ തിരുവനന്തപുരത്ത് പൊലീസ് ട്രെയിനിംഗ് കോളേജില് അഭിസംബോധന ചെയ്യുകയായിരുന്നു അദ്ദേഹം.\nalso read: ലൈംഗിക ബന്ധത്തിനിടയിലെ നിബന്ധനകള് പാലിച്ചില്ലെങ്കില് ലൈംഗിക അതിക്രമമായി കണക്കാക്കും: കാനഡ സുപ്രിംകോടതി\nപ്രളയകാലത്ത് പൊലീസ് നടത്തിയ സേവനങ്ങള് പ്രശംസാര്‍ഹമാണെന്ന് മുഖ്യമന്ത്രി പറഞ്ഞു. പൊലീസിലെ ഒരു വിഭാഗത്തിന് പറ്റിയ ചെറിയ പിഴവുകള് പൊതുജനങ്ങളില് അവമതിപ്പ് ഉണ്ടാക്കിയിട്ടുണ്ട്. അവ തിരുത്തി മുന്നോട്ട് പോകാനും പൊതുജനക്ഷേമം മുന്‍നിറുത്തി ആവശ്യമായ ഇടപെടലുകള് നടത്താനും പൊലീസ് ഉദ്യോഗസ്ഥര്‍ക്ക് കഴിയണമെന്ന് അദ്ദേഹം നിര്‍ദ്ദേശിച്ചു.\nപൊലീസിന്റെ പ്രവര്‍ത്തനങ്ങള് ഊര്‍ജ്ജിതമാക്കുന്നതിന് ജില്ലാ പോലീസ് മേധാവിമാര് പ്രത്യേക താല്‍പര്യം പ്രകടിപ്പിക്കണമെന്നും പൊലീസ് സേനയെ മുന്നില് നയിക്കുന്നത് കൂടുതല് ഫലപ്രദമായി നടപ്പാക്കണമെന്ന് അദ്ദേഹം പറഞ്ഞു. ജില്ലാ പൊലീസ് മേധാവിമാര് പോലീസ് സ്‌റ്റേഷനുകള് കൃത്യമായ ഇടവേളകളില് പരിശോധിക്കണം. ഗൗരവമേറിയ കുറ്റകൃത്യങ്ങള് നടക്കുന്ന സ്ഥലങ്ങള് സന്ദര്‍ശിക്കണം. വര്‍ഗ്ഗീയശക്തികള്‍ക്കെതിരെ ശക്തമായ നിലപാട് സ്വീകരിക്കുന്നതിനു കഴിയണം. അത്തരം ധ്രുവീകരണം സൃഷ്ടിക്കുന്ന ശക്തികളെ തിരിച്ചറിഞ്ഞ് ഇടപെടാന് സാധിക്കണം. രാഷ്ട്രീയ പ്രശ്‌നങ്ങളോട് തികച്ചും നിക്ഷ്പക്ഷമായ നിലപാട് സ്വീകരിക്കണം. സൈബര് കുറ്റകൃത്യങ്ങള്, മണല് മാഫിയ, ക്വട്ടേഷന് സംഘങ്ങള്, സാമൂഹ്യ വിരുദ്ധരുടെ അതിക്രമങ്ങള് എന്നിവയ്‌ക്കെതിരെ ശക്തമായ നടപടി തുടര്‍ച്ചയായി തന്നെ സ്വീകരിക്കണം.\nalso read: എംടി ചൂണ്ടിക്കാട്ടിയ പ്രശ്‌നം യുദ്ധകാലാടിസ്ഥാനത്തില് പരിഹരിക്കാന് ശ്രമിക്കും: തോമസ് ഐസക്\nപൊലീസ് സ്‌റ്റേഷനുകള് പ്രഫഷണലായ രീതിയില് പൊതുജനനന്മക്കായി പ്രവര്‍ത്തിക്കണം. ഇന്‍സ്‌പെക്ടര്‍മാര് പോലീസ് സ്‌റ്റേഷന്റെ പ്രവര്‍ത്തനങ്ങളില് കൂടുതല് സജീവമാകണം. പരാതിയുമായി എത്തുന്നവരോട് നന്നായി പെരുമാറണം. പരാതികള്‍ക്ക് രസീത് നല്‍കണം. പരാതിക്കാരെ വിശദമായി കേട്ട് വിവരങ്ങള് അന്വേഷിച്ച് എത്രയും പെട്ടെന്ന് മേല്‍നടപടി സ്വീകരിക്കണം. പൊലീസുകാര്‍ക്ക് എതിരെയുളള പണിഷ്‌മെന്റ് റോള് നടപടികള് 90 ദിവസത്തിനകം തീര്‍പ്പാക്കണം. പോലീസ് ഉദ്യോഗസ്ഥരുടെ ക്ഷേമം ഉറപ്പ് വരുത്തണം. അവരുടെ ആരോഗ്യസംരക്ഷണം ലക്ഷ്യമിട്ട് എല്ലാ ദിവസവും വ്യായാമം ചെയ്യുന്നത് കര്‍ശനമായി നടപ്പാക്കണം.\nപൊലീസില് ആധുനികീകരണം നടപ്പാക്കുന്നതിന്റെ ഭാഗമായി നവമാധ്യമങ്ങള് വഴിയും മറ്റുമുളള ഭീഷണികള് നേരിടാന് സി ഡാക്കിന്റെ മാതൃകയില് ഒരു ഏജന്‍സിക്ക് തുടക്കം കുറിക്കും. സാങ്കേതിക യോഗ്യതയുളള പോലീസ് ഉദ്യോഗസ്ഥരുടെ സേവനം അതത് മേഖലകളില് വിനിയോഗിക്കുന്നതിന് നടപടി സ്വീകരിക്കും.\nalso read: ദുരന്ത നിവാരണ അതോറിറ്റിയും ജില്ലാ ഭരണകൂടവും നല്‍കുന്ന മുന്നറിയിപ്പുകള് എല്ലാവരും പിന്തുടരണം: പിണറായി വിജയന്\nപൊലീസിന്റെ പ്രവര്‍ത്തനം വിശദമായി വിലയിരുത്തിയ യോഗം എല്ലാ മേഖലകളിലും സേനയെ മുന്നോട്ട് നയിക്കുന്നതിന് ആവശ്യമായ കാര്യങ്ങള് ചര്‍ച്ച ചെയ്തു. ആഭ്യന്തര വകുപ്പ് അഡീഷണല് ചീഫ് സെക്രട്ടറി ഡോ.വിശ്വാസ് മേത്ത, സംസ്ഥാന പോലീസ് മേധാവി ലോകനാഥ് ബെഹ്‌റ, മുഖ്യമന്ത്രിയുടെ സുരക്ഷാ ഉപദേഷ്ടാവ് രമണ് ശ്രീവാസ്തവ, മറ്റ് ഉയര്‍ന്ന ഉദ്യോഗസ്ഥര് എന്നിവരും ഡിവൈഎസ്പി തലംവരെയുളള ഉദ്യോഗസ്ഥരും യോഗത്തില് പങ്കെടുത്തു. സബ്ബ് ഇന്‍സ്‌പെക്ടര്, ഇന്‍സ്‌പെക്ടര് റാങ്കിലുളള ഉദ്യോഗസ്ഥര് അതത് ജില്ലകളില് നിന്ന് വീഡിയോ കോണ്‍ഫറന്‍സ് വഴി യോഗത്തില് പങ്കെടുത്തു.\nalso read: 13 വയസുകാരിയെ പീഡിപ്പിച്ച കേസില് മലയാളി റിയാദില് ഇന്റര്‍പോള് പിടിയില്\nJul 16, 2019 9:39 pm


Gold Rate Today, 2021 November 08: ഒരു ഗ്രാമിന് 4,510 രൂപയും ഒരു പവന് 36,080 രൂപയുമാണ് ഇന്നത്തെ വില\nUpdated: November 8, 2021 1:51:41 pm\nNovember 08 2021, Petrol Diesel Price, Gold Rate, INR Exchange Rate Today: സംസ്ഥാനത്ത് സ്വർണവിലയിൽ ഇന്ന് മാറ്റമില്ല. തിരുവനന്തപുരം, എറണാകുളം, കോഴിക്കോട് നഗരങ്ങളിൽ ഡീസൽ, പെട്രോൾ വിലകളിൽ ഏറ്റക്കുറച്ചിലുകളുണ്ട്. രാജ്യാന്തര വിപണിയിലെ ക്രൂഡ് ഓയിൽ വിലയിലെ ഏറ്റക്കുറച്ചിലുകൾ കേരളത്തിലും പെട്രോൾ വിലയെ ബാധിക്കുന്നുണ്ട്. ഡോളറിനെതിരെ രൂപയുടെ മൂല്യം ഇന്നു 74.06 എന്ന നിലയിലാണ്.\nകേരളത്തിൽ സ്വര്‍ണവിലയിൽ മാറ്റമില്ല. ഒരു ഗ്രാമിന് 4,510 രൂപയും ഒരു പവന് 36,080 രൂപയുമാണ് ഇന്നത്തെ വില. രണ്ടു ദിവസമായി വിലയിൽ മാറ്റമില്ലാതെ തുടരുകയാണ്.\nഒരു രാജ്യത്തെ കറൻസി അല്ലെങ്കിൽ നാണയം മറ്റൊരു രാജ്യത്തെ കറൻസിയുമായോ നാണയവുമായോ ഏതു നിരക്കിലാണോ വിനിമയം ചെയ്യപ്പെടുന്നത് ആ നിരക്കിനെയാണ് വിനിമയ നിരക്കെന്ന് പറയുന്നത്. കഴിഞ്ഞ ഏതാനും വർഷമായി യുഎസ് ഡോളറുമായുള്ള വിനിമയത്തിൽ രൂപ മൂല്യത്തകർച്ച നേരിടുന്നുണ്ട്. ഡോളറിനെതിരെ രൂപയുടെ മൂല്യം ഇന്ന് 74.06 എന്ന നിലയിലാണ്. മറ്റു പ്രധാന കറൻസികളുമായുള്ള രൂപയുടെ ഇന്നത്തെ വിനിമയ നിരക്ക് താഴെ നൽകുന്നു.\nയുഎഇ ദിർഹം- 20.16\nWeb Title: Gold rate today 2021 november 08


ഗ്രാമത്തില് പുലിയിറങ്ങിയപ്പോള് അതിനെ പിടിക്കാന് രംഗത്തെത്തുന്ന സാഹസികനാണ് വാറുണ്ണി. മമ്മൂട്ടി തകര്‍ത്തഭിനയിച്ച മൃഗയയിലെ കഥാപാത്രം. പുലി നാട്ടുകാര്‍ക്കും വളര്‍ത്തു മൃഗങ്ങള്‍ക്കും ജീവന് ഭീഷണിയുയര്‍ത്തിയപ്പോള് വാറുണ്ണി ജീവന് പണയം വെച്ച് പുലിയോട് ഏറ്റുമുട്ടാനെത്തുകയാണ്. ഏതാനും ദിവസങ്ങള്‍ക്കുള്ളില് തന്നെ നാട്ടുകാര്‍ക്ക് രണ്ട് ശത്രുക്കളായി. വാറുണ്ണിയും പുലിയും. അതിന് ഒരളവോളം വാറുണ്ണിയുടെ ‘സ്വാഭാവഗുണവും’ കാരണമായിട്ടുണ്ട്. വാറുണ്ണിക്ക് പാര പണിയാന് നാട്ടില് പലരും രംഗത്തെത്തി. നാട്ടിലെ സകല അലമ്പുകളും അക്കൂട്ടത്തിലുണ്ടായിരുന്നു. പുലിയോട് ഏറ്റുമുട്ടി വാറുണ്ണി ചത്താലും കുഴപ്പമില്ല, വാറുണ്ണിയോട് ഏറ്റുമുട്ടി പുലി ചത്താലും കുഴപ്പമില്ല എന്നതായിരുന്നു അവരുടെ ലൈന്. രണ്ട് ശത്രുക്കളില് ഒരെണ്ണം കുറഞ്ഞുകിട്ടുമല്ലോ. ഏതാണ്ട് ഇതുപോലെയാണ് ഏക സിവില് കോഡിന് എതിരെ പൊരുതാനിറങ്ങിയ മുസ്‌ലിം സംഘടനാ നേതാക്കളുടെ അവസ്ഥ. താത്വികമായി ഏക സിവില് കോഡിന് എതിരാണ് ഏതാണ്ടെല്ലാ മതനേതാക്കളും പുരോഹിതന്മാരും. ഗ്രാമത്തിലെ മൊത്തം ജനങ്ങള് പുലിക്കെതിരായ പോലെ. അതില് ഹിന്ദുക്കളും മുസ്ലിംകളും കൃസ്ത്യാനികളും സിക്കുകാരും പാഴ്സികളുമെല്ലാമുള്‍പ്പെടും. കാരണം വിവാഹം, വിവാഹമോചനം, പിന്തുടര്‍ച്ചാവകാശം, ദത്തെടുക്കല് തുടങ്ങി മതശാസനകള് നിലനില്‍ക്കുന്ന മേഖലകളില് ഓരോ മതവിശ്വാസിക്കും ഏറെക്കുറെ അവരുടെ മതനിയമങ്ങള്‍ക്കനുനുസരിച്ച് ജീവിക്കാനുള്ള അവകാശം ഇന്ത്യന് ഭരണഘടന നല്‍കുന്നുണ്ട്. അതിനനുസരിച്ച് ഓരോ മതവിഭാഗങ്ങള്‍ക്കും വെവ്വേറെ നിയമങ്ങളും ഇന്ത്യയിലുണ്ട്. പക്ഷേ ഏക സിവില്‍കോഡിനെതിരേ യുദ്ധം നയിക്കാന് ഇറങ്ങിപ്പുറപ്പെട്ടിട്ടുള്ളത് വാറുണ്ണിയുടെ റോളിലെത്തുന്ന മുസ്‌ലിം മതനേതാക്കളാണ്. ബാക്കിയുള്ളവരൊക്കെ വാറുണ്ണിക്ക് പാര പണിയുന്ന തിരക്കിലും. ഞാനൊറ്റക്ക് ചെയ്യേണ്ട പോരാട്ടമാണോ ഇതെന്ന് ഇവിടെ വാറുണ്ണിയാണ് ചിന്തിക്കേണ്ടത്.\nഇന്ത്യയില് മുസ്‌ലിം, കൃസ്ത്യന്, പാഴ്സി തുടങ്ങിയ മത വിഭാഗങ്ങള്‍ക്ക് പ്രത്യേകം വിവാഹ നിയമങ്ങളും പിന്തുടര്‍ച്ചാവകാശ നിയമങ്ങളുമുണ്ട്. ഇതില് പെടാത്തവരൊക്കെ ഹിന്ദു വിവാഹ – പിന്തുടര്‍ച്ചാവകാശ നിയമങ്ങളുടെ പരിധിയിലാണ് പെടുക. അതായത് ഹിന്ദു മതത്തിലെ വിവിധ അവാന്തര വിഭാഗങ്ങള്, ബുദ്ധ ജൈന സിക്ക് മത വിശ്വാസികള് എന്നിവരും ഹിന്ദു വിവാഹ പിന്തുടര്‍ച്ചാവകാശ നിയമത്തിന്റെ പരിധിയിൽ പെടും. സിക്ക് മതവിശ്വാസികള്‍ക്ക് പ്രത്യേകമായി ഒരു വിവാഹ നിയമം (ആനന്ദ് വിവാഹ നിയമം) രണ്ടായിരത്തി പന്ത്രണ്ടില് പാസ്സാക്കിയതോടെ അവര്‍ക്ക് അവരുടെ വിശ്വാസപ്രകാരമുള്ള വിവാഹ നിയമവും നടപ്പിലായി. ഒരു മതത്തിന്റേയും നിയമങ്ങള് പിന്തുടരാന് താത്പര്യമില്ലാത്തവര്‍ക്കായി സ്പെഷ്യല് മാരേജ് ആക്ടും (1954) നിലവിലുണ്ട്. ചുരുക്കത്തില് ഇന്ത്യയിലെ വിവിധ മതസമൂഹങ്ങള്‍ക്ക് അവരുടെ മതവിശ്വാസ ആചാരങ്ങള്‍ക്കനുസൃതമായ നിയമങ്ങള് വിവാഹ- പിന്തുടര്‍ച്ചാവകാശ മേഖലകളിലുണ്ട്. അതായത് ഇത് മുസ്ലിംകളുടെ മാത്രം വിഷയമല്ല എന്നര്‍ത്ഥം. അതുകൊണ്ടു തന്നെ ഏക സിവില്‍കോഡ് വിഷയത്തില് വരുന്ന ഏത് നിയമനിര്‍മാണവും ഇന്ത്യയിലെ വിവിധ മതസമൂഹങ്ങളെ ബാധിക്കുന്നതാകയാല് പൊതുവായ ചര്‍ച്ചകളും സംവാദങ്ങളുമാണ് ഈ വിഷയത്തില് ഉയര്‍ന്നു വരേണ്ടത്.\nവിശ്വാസ വൈവിധ്യങ്ങളെ ആദരിക്കുകയും ബഹുസ്വരതയുടെ സൗന്ദര്യത്തെ നിയമപരമായി അംഗീകരിക്കുകയുമാണ് ചില പ്രത്യേക വിഷയങ്ങളില് അതാത് മതവിഭാഗങ്ങളുടെ വിശ്വാസ രീതികള്‍ക്ക് അനുസരിച്ച നിയമനിര്‍മാണങ്ങള് നടപ്പിലാക്കാന് അവസരമൊരുക്കുക വഴി ഇന്ത്യന് ഭരണഘടന ചെയ്യുന്നത്. അത്തരം നിയമങ്ങളെ സ്ക്രാപ്പ് ചെയ്തുകൊണ്ട് ഏകസിവില്‍കോഡ് വരുന്നതിനെ അനുകൂലിക്കുന്നവര് എല്ലാ മതവിഭാഗങ്ങളിലും വളരെ കുറച്ചേ ഉണ്ടാവൂ. സംഘപരിവാരം പോലും താത്വികമായി ഏകസിവില് കോഡിനെ അംഗീകരിക്കുകയില്ല. ഹിന്ദു ആചാരങ്ങളും നടപടിക്രമങ്ങളും ഒരു പൊതു സിവില്‍കോഡായി വരുന്ന ഘട്ടത്തിലല്ലാതെ അവര് അതിന് പിന്തുണ പ്രഖ്യാപിക്കാനുമിടയില്ല. ഏക സിവില് കോഡിനെതിരെയുള്ള പോരാട്ടം സാമുദായികമായി ചെയ്യേണ്ട ഒന്നല്ല എന്ന് ബോധ്യം വന്നാല് നിലവിലുള്ള നിയമ വ്യവസ്ഥ തുടരുന്നതിന് വേണ്ടി ഇത്തരം ആനുകൂല്യങ്ങളുടെ ഗുണഫലം അനുഭവിക്കുന്ന എല്ലാ മതവിശ്വാസികളുടേയും ഒരു കൂട്ടായ്‌മക്ക് ശ്രമിക്കുകയാണ് മുസ്‌ലിം നേതൃത്വം ചെയ്യേണ്ടത്.\nഅതോടൊപ്പം മുസ്‌ലിം മതനേതാക്കളും പുരോഹിതന്മാരും കാര്യഗൗരവമായി ചിന്തിക്കേണ്ട മേഖല മറ്റൊന്നാണ്. ശരീഅത്ത് നിയമങ്ങളെ വ്യാപകമായി ദുരുപയോഗം ചെയ്യുന്ന പ്രവണതകള്‍ക്കെതിരെ സമുദായത്തിനകത്ത് നിന്ന് എന്തൊക്കെ ചെയ്യാന് പറ്റുമെന്നത്. പക്ഷേ ആ ദിശയില് മുസ്‌ലിം നേതാക്കളുടെ ഭാഗത്ത് നിന്ന് മാത്രമല്ല, മുസ്‌ലിം പേഴ്‌സണല് ലോ ബോര്‍ഡിന്റെ ഭാഗത്തു നിന്നും യാതൊരു നീക്കവുമുണ്ടാകുന്നില്ല എന്നതാണ് സങ്കടകരമായ വസ്തുത. വൈവാഹിക സംബന്ധമായ മുസ്‌ലിം വ്യക്തിനിയമത്തെക്കുറിച്ച് ഇന്ത്യയില് ഏറെ വിവാദമുയര്‍ത്തിയ ഷാബാനു കേസിന്റെ നാള്‍വഴികള് പരിശോധിച്ചാല് മനസ്സിലാവുന്ന പ്രധാന വസ്തുത ഇത്തരമൊരു വിവാദത്തിലേക്ക് കാര്യങ്ങള് എത്തിച്ചത് ഇസ്‌ലാമിക നിയമങ്ങളെ കാറ്റില് പറത്തിക്കൊണ്ട് ഷാബാനുവിന്റെ ഭര്‍ത്താവ് മുഹമ്മദ് അഹമ്മദ് ഖാന് സ്വീകരിച്ച ചില സമീപനങ്ങളാണ് എന്നതാണ്. ഷാബാനുവിനെ വിവാഹം കഴിച്ച ഖാന് പതിനാലു വര്‍ഷങ്ങള്‍ക്ക് ശേഷം രണ്ടാം വിവാഹം കഴിക്കുന്നു. പ്രായം കുറഞ്ഞ മറ്റൊരു പെണ്ണിനെ. അവളും അതേ വീട്ടിലേക്ക് കയറി വരുന്നു. ഷാബാനുവില് ഇതിനകം അഞ്ചു കുട്ടികളുണ്ട്. രണ്ട് ഭാര്യമാരും ഒരുമിച്ചു താമസിക്കുന്നു. ഷാബാനുവിന് അറുപത്തിരണ്ട് വയസ്സുള്ളപ്പോള് അവരേയും കുട്ടികളേയും ഭര്‍ത്താവ് വീട്ടിൽ നിന്ന് പുറത്താക്കുന്നു. മാസം ഇരുന്നൂറ് രൂപയാണ് അവര്‍ക്ക് അദ്ദേഹം ചിലവിന് കൊടുത്തിരുന്നത്. അത് പോലും ലഭിക്കാതായപ്പോഴാണ് ഷാബാനു കോടതിയില് പോകുന്നത്.\nപ്രാദേശിക കോടതിയില് നിന്ന് ഷാബാനുവിന് അനുകൂലമായ വിധിയുണ്ടാകുന്നു. ആ വിധിയെ മറികടക്കാനാണ് ഭര്‍ത്താവ് മുഹമ്മദ് ഖാന് ഷാബാനുവിനെ മുത്തലാഖ് ചൊല്ലി സുപ്രിം കോടതിയില് പോകുന്നത്. അതിനെത്തുടര്‍ന്നാണ് ജീവനാംശ സംബന്ധമായ സുപ്രിം കോടതിയുടെ വിവാദ വിധിയുണ്ടാകുന്നതും മുസ്‌ലിംകളുടെ പക്ഷത്ത് പ്രക്ഷോഭകൊടുങ്കാറ്റ് ആരംഭിക്കുന്നതും. ആ വിധിയുടെ ഇസ്‌ലാമിക മാനം ഇവിടെ ചര്‍ച്ച ചെയ്യാന് ഉദ്ദേശിക്കുന്നില്ല. എന്നാല് ആ വിധിയിലേക്ക് നയിച്ച സാഹചര്യങ്ങള് സൃഷ്ടിക്കുന്നതില് ഭര്‍ത്താവിനും അദ്ദേഹത്തെ പിന്തുണച്ച് രംഗത്ത് വന്ന മത മേലദ്ധ്യക്ഷന്മാർക്കും വ്യക്തമായ പങ്കുണ്ട്. ഭാര്യയ്ക്കും മക്കള്‍ക്കും ചിലവിന് കൊടുക്കാതെ സാമ്പത്തിക കഴിവുകള് ഏറെയുണ്ടായിട്ടും അവരെ തെരുവിലേക്ക് തള്ളിയ ഭര്‍ത്താവാണ് ഒന്നാം പ്രതി. കോടതിയില് നിന്ന് വിധിയുണ്ടായപ്പോള് ആ വിധിയെ മറികടക്കാന് തലാഖ് ചൊല്ലിയതും ഇസ്‌ലാമിക പ്രമാണങ്ങള്‍ക്ക് വിരുദ്ധമായി തന്നെ. പറഞ്ഞു വരുന്നത് ഇതാണ്, ഇസ്‌ലാമിക നിയമങ്ങളെ മുസ്‌ലിം പുരുഷന്മാര് തന്നെ പരസ്യമായി വ്യഭിചരിക്കുമ്പോള് ആ വ്യഭിചാരങ്ങള്‍ക്ക് പിന്തുണ കൊടുക്കുന്ന പുരോഹിതന്മാരും സമുദായ നേതൃത്വവുമാണ് ഏകസിവില്‍കോഡിന് വേണ്ടി മുറവിളി കൂട്ടുവാന് പൊതുസമൂഹത്തെ പ്രേരിപ്പിക്കുന്നത്. ഷാബാനു കേസ് തന്നെയാണ് അതിന് ഏറ്റവും വലിയ ഉദാഹരണം.\nമുത്തലാഖ് വിഷയമെടുക്കാം. (മൂന്ന് ത്വലാഖും ഒറ്റയടിക്ക് ചൊല്ലുന്നത്) . അങ്ങിനെയൊരു പരിപാടി തന്നെ ഇസ്‌ലാമിലില്ല. വിവാഹ മോചനത്തിന് ഇസ്‌ലാം ധാരാളം മുന്നുപാധികള് മുന്നോട്ട് വെക്കുന്നുണ്ട്. അനുവദനീയമായ കാര്യങ്ങളില് അല്ലാഹുവിന് ഏറ്റവും വെറുക്കപ്പെട്ടത് വിവാഹ മോചനമാണെന്നാണ് പ്രവാചകന് പറഞ്ഞത്. വിവാഹ ജീവിതത്തില് ഒന്നിച്ചു പോകാന് പ്രയാസമാണെന്ന് തോന്നുന്ന ഘട്ടത്തില് ത്വലാഖ് എന്ന കടുത്ത തീരുമാനത്തിലേക്ക് എത്തുന്നതിന് മുമ്പ് ഭാര്യയും ഭര്‍ത്താവും രമ്യമായ പരിഹാര മാര്‍ഗങ്ങള് തേടണം. ധാരാളം നിര്‍ദേശങ്ങള് ഇതിനായി ഇസ്‌ലാം മുന്നോട്ട് വെക്കുന്നുണ്ട്. അതിന് പുറമേ ഇരു കുടുംബങ്ങളിലേയും ബന്ധപ്പെട്ടവര് തമ്മില് ചർച്ചകര് നടത്തണം. ഒരു നിലയ്ക്കും മുന്നോട്ട് പോകാന് സാധ്യമല്ല എന്ന് തോന്നുന്ന ഘട്ടത്തില് മാത്രമാണ് ഇസ്‌ലാം ത്വലാഖ് അനുവദിക്കുന്നത്. അത് തന്നെ ഒരു തവണ. ത്വലാഖ് ചൊല്ലിയ ശേഷം വീണ്ടുവിചാരം ഉണ്ടാവുകയും വേണ്ടിയിരുന്നില്ല എന്ന് ഇരുവര്‍ക്കും തോന്നുകയും ചെയ്‌താല് ഒരുമിക്കാനുള്ള അവസരമൊരുക്കുകയാണ് ഒരു ത്വലാഖ് മാത്രം ചൊല്ലുന്നത് വഴി ഉണ്ടാകുന്നത്. അങ്ങനെ മൂന്ന് ത്വലാഖുകള് മൂന്ന് ജീവിത ഘട്ടങ്ങളിലായി ഉണ്ടായിക്കഴിഞ്ഞാല് പിന്നീട് അവരുമായി പുനര് വിവാഹത്തിന് കടുത്ത നിബന്ധനകള് ഇസ്‌ലാം മുന്നോട്ട് വെക്കുന്നുണ്ട്. എന്നാല് ‘മുത്തലാഖ്’ എന്ന പേരില് ഇപ്പോള് പലരും ചെയ്യുന്നത് കൊടിയ പാപമാണ്. ഒറ്റയടിക്ക് മൂന്ന് ത്വലാഖുകള് ചൊല്ലുക. അതും ടെലിഫോണിലൂടെയും വാട്സ്ആപ്പിലൂടെയും വരെ നടക്കുന്നുണ്ടെന്നാണ് പറയപ്പെടുന്നത്. സുപ്രിം കോടതി ഇടപെട്ടിട്ടില്ലെങ്കില് പോലും മതത്തിന്റെ പേരില് കാട്ടിക്കൂട്ടുന്ന ഇത്തരം അസംബന്ധങ്ങളെ മുസ്‌ലിം പണ്ഡിതന്മാരും നേതാക്കളും അനുവദിച്ചു കൊടുക്കരുത്. മതത്തിന്റെ വ്യവസ്ഥകളെ ദുരുപയോഗം ചെയ്യുന്നവരെ തടയാനും കണ്ണീര് കുടിക്കുന്ന പെണ്ണിന്റെ കൂടെ നില്ക്കാനും അവര്‍ക്ക് സാധിക്കണം. അതിലാണ് മതമുള്ളത്, മനുഷ്യത്വവും..\nഇസ്‌ലാമിലില്ലാത്ത മുത്തലാഖിന് വേണ്ടി വീറോടെ വാദിക്കുക്കുകയും അതിന് വേണ്ടി ഐക്യപ്പെടുകയും ചെയ്യുന്ന പുരോഹിതന്മാരെയും മുസ്‌ലിം രാഷ്ട്രീയ നേതൃത്വത്തെയുമാണ് നമുക്ക് കാണാന് സാധിക്കുന്നത്. ഇത്തരം വിഷയങ്ങളില് ഇസ്‌ലാമിക വിധികള്‍ക്കനുസൃതമായി കാര്യങ്ങള് പഠിക്കാനും വേണ്ട ഭേദഗതികള് നിയമങ്ങളില് നിർദ്ദേശിക്കാനുമാണ് മുസ്‌ലിം പേര്‍സണല് ലോ ബോര്‍ഡുള്ളത്. എന്നാല് വിശുദ്ധ ഖുര്‍ആന്റെ അധ്യാപനങ്ങള്‍ക്ക് അനുസൃതമായി നിലവിലുള്ള നിയമത്തില് ക്രിയാത്മകമായ എന്തെങ്കിലും മാറ്റങ്ങള് നിര്‍ദ്ദേശിക്കുവാന് നാളിതുവരെ ഈ കമ്മറ്റിക്ക് കഴിഞ്ഞിട്ടില്ല. ഏക സിവില് കോഡിന്റെ ചര്‍ച്ചകള് വരുമ്പോള് പ്രതിഷേധ പ്രസ്താവനകള് ഇറക്കാനാല്ലതെ മുസ്‌ലിം സമൂഹത്തെ ക്രിയാത്മകമായി മുന്നോട്ട് നയിക്കാനുള്ള ഒരു ചെറുവിരലനക്കം ഇവരില് നിന്ന് ഉണ്ടാകാറില്ല. കോടതികള് ഇടപെടുന്നത് വരെ സമുദായത്തിനകത്ത് ഗുണപരമായ മാറ്റങ്ങള്‍ക്ക് വേണ്ടി മുന്‍കൈ എടുക്കാത്തവര് മത നിയമങ്ങളുടെ ദുരുപയോഗം തടയുന്നതിന് വേണ്ടി നിയമങ്ങള് വരുമ്പോള് നിലവിളിക്കാന് മാത്രമാണ് ഒന്നിച്ചു കൂടാറുള്ളത്. ഇവിടെ ആരാണ് പ്രതി എന്ന ചോദ്യം പ്രസക്തമാണ്. ക്രിയാത്മക മാറ്റങ്ങള്‍ക്ക് പുറംതിരിഞ്ഞു നില്‍ക്കുന്ന സമുദായ നേതൃത്വമോ അതോ കാലിക മാറ്റങ്ങള്‍ക്ക് വേണ്ടി ശബ്ദമുയര്‍ത്തുന്ന പൊതുസമൂഹമോ?. ഉത്തരം തേടേണ്ട ചോദ്യമാണിത്.\nമുത്തലാഖ് വിഷയം ഇപ്പോള് സജീവമായി ഉയര്‍ത്തിക്കൊണ്ടു വരുന്നതില് ബി ജെ പി ക്ക് അവരുടെ ലക്ഷ്യങ്ങളുണ്ടാവാം. മുസ്‌ലിം സ്ത്രീകളുടെ സ്ഥിതി മെച്ചപ്പെടുത്തുന്നതിനേക്കാള് ഈ ചർച്ചകള് കൊണ്ടുവരുന്ന രാഷ്ട്രീയ നേട്ടങ്ങളിലാവാം അവരുടെ കണ്ണ്. എന്നാല് മുസ്‌ലിം സമൂഹത്തെ സംബന്ധിച്ചിടത്തോളം തീർത്തും മതവിരുദ്ധമായ ഇത്തരമൊരു സമ്പ്രദായത്തെ നിര്‍ത്തലാക്കാന് ശ്രമിക്കുക എന്നതാണ് മറ്റാരെങ്കിലും അതിനെ മുതലെടുക്കുമോ എന്ന് ഭയന്ന് പിറകോട്ട് നടക്കുന്നതിനേക്കാള് അഭികാമ്യമായിട്ടുള്ളത്. മുത്തലാഖിന് എതിരായി മുസ്‌ലിം നേതാക്കള് നിലപാടുകള് സ്വീകരിക്കുന്നതായിരിക്കും അതിനെ എതിര്‍ക്കുന്നതിനേക്കാള് ബി ജെ പി യുടെ പ്രചാരങ്ങളുടെ മുനയൊടിക്കുക എന്നതാണ് യാഥാർത്ഥ്യം.\nഏക സിവില് കോഡിനെതിരെ മുറവിളി കൂട്ടുന്നതിന് ചെലവഴിക്കുന്ന ഊര്‍ജ്വത്തിന്റെ പത്തിലൊന്നെങ്കിലും ഇസ്‌ലാമിക നിയമങ്ങളെ കാറ്റില് പറത്തി പെണ്ണിനെ കണ്ണീരു കുടിപ്പിക്കുന്ന പുരുഷ മേധാവിത്വത്തിനെതിരെയും മത പൗരോഹിത്യത്തിനെതിരേയും ചെലവഴിക്കാന് മുസ്‌ലിം രാഷ്ട്രീയ നേതൃത്വത്തിന് കഴിയേണ്ടതുണ്ട്.\n“ദേവനന്ദയെ ആരോ തട്ടിക്കൊണ്ടുപോയതാണ്”; മരണത്തില് ദുരൂഹതയാരോപിച്ച് മാതാപിതാക്കള്\nസരിത കൊമാട്ടിറെഡിയെ യു എസ് ഡിസ്ട്രിക്റ്റ് കോര്‍ട്ട് ജഡ്ജിയായി നിയമിക്കും\nയു.എ.ഇ സര്‍ക്കാര് വെബ്‌സൈറ്റില് മലയാളവും\nചാലക്കുടിയില് പി സി ചാക്കോ ഹൈടെക് പ്രചാരണത്തില്\nപ്രിയദര്‍ശന് രാജിവച്ചത് വിവാദമാക്കേണ്ട -തിരുവഞ്ചൂര്\nസമരം ചെയ്യുന്ന തൊഴിലാളികൾ ആത്മഹത്യ ഭീഷണിയുമായി മരത്തിനു മുകളിൽ\nഅരിസോണ ഗുരുധര്‍മ്മ പ്രചാരണ സഭ ഗുരുദേവ ജയന്തിയും ഓണാഘോഷവും സെപ്‌റ്റംബര് 6-ന്\nജനിച്ചതേ കഷ്ടം (കവിത)\nഎന്റെ ഭര്‍ത്താവിനോടൊപ്പം കഴിഞ്ഞ കങ്കണയെ മകളായി കാണാന് എനിക്ക് ബുദ്ധിമുട്ടുണ്ട്: സെറീന വഹാബ്\nചിക്കാഗോ മലയാളി അസോസിയേഷന് വനിതാരത്‌നം 2016 ഏപ്രില് 2-ന്


ചില ചിത്രങ്ങൾ: ഗേറ്റ് വേ ഓഫ് ഇന്ത്യാ\nPosted by നിരക്ഷരൻ at 09:00\nയാരിദ്|~|Yarid 29 October 2008 at 10:17\nആദ്യത്തെ പോട്ടം അടിപൊളി..\nBS Madai 29 October 2008 at 17:08\nആദ്യത്തെ പോട്ടത്തിനു ഒരു മണിരത്നം ടച്ച് കിട്ടിയിട്ടുണ്ട്! “തിരുടാ തിരുടാ“ പാട്ടു സീനിന്റെ ഒരു ഓര്‍മ്മ... അഭിനന്ദനങള്\nപൈങ്ങോടന് 29 October 2008 at 17:38\nരാത്രിയിലെ ദ്ദൃശ്യം മനോഹരം\nതോന്ന്യാസി 30 October 2008 at 06:47\nഎട്ടുവര്‍ഷം മുമ്പ് മുംബൈയില് പോയപ്പോള് ഒരു ദിവസം മുഴുവനും ഗേറ്റ് വേ ഓഫ് ഇന്ത്യയുടെ പരിസരത്ത് വായി നോക്കി നിന്നതോര്‍മ്മവന്നു.....\nSharu.... 30 October 2008 at 07:31\nആദ്യചിത്രത്തിനാണ് ഭംഗി കൂ‍ടുതല് :)\nബൈജു (Baiju) 30 October 2008 at 13:06\nNalla chithrangnagl :)\nപാമരന് 30 October 2008 at 16:56\nവെറുതെയല്ല! നമ്മുടെ ഗേറ്റിനടപ്പില്ല അല്ലേ :)\nMANIKANDAN [ മണികണ്ഠന് ] 30 October 2008 at 18:34\nചേട്ട ചിത്രം മനോഹരം. ഞാൻ എപ്പോഴും മറക്കുന്ന ഒരു കാര്യം ഗേറ്റ് വെ ഓഫ് ഇന്ത്യയും, ഇന്ത്യാ ഗേറ്റും ഒന്നല്ല എന്നത്. ആദ്യത്തേതു മുംബൈയിലും രണ്ടാമത്തേതു ഡൽഹിയിലും ആണല്ലെ. ഇതെന്നും ഒരു ആശയക്കുഴപ്പം ആണ് എനിക്ക്.\nപ്രിയ ഉണ്ണികൃഷ്ണന് 30 October 2008 at 18:41\nപാമൂന്റ്റ്റെ അടപ്പ് കമന്റ് ഒന്നൊന്നര തന്നെ\nവികടശിരോമണി 30 October 2008 at 20:11\nഒരു കാ‍ലത്ത് എന്റെ ലോകമായിരുന്ന സ്ഥലം...\nlakshmy 30 October 2008 at 20:25\nകാപ്പിലാന് 31 October 2008 at 02:32\nരണ്ടും നല്ല ചിത്രങ്ങള് .പാമരന് ആര്‍ക്കാണ് അടപ്പില്ല എന്ന് പറഞ്ഞത് :)\nനിരക്ഷരന് 31 October 2008 at 03:45\nയാരിദ് - നന്ദി :)\nബി.എസ്.മാടായി - ’കൊഞ്ചം നിലവ്‘ എന്ന ഗാനം ഇപ്പോഴും മനസ്സിലുണ്ടല്ലേ ? നന്ദീ :)\nപൈങ്ങോടന് - നന്ദി :)\nതോന്ന്യാസീ - വായില് നോക്കി നിക്കാന് പറ്റിയ സ്ഥലമാണത്. ഞാനും ഒരുപാട് നിന്നിട്ടുണ്ട് :)\nഷാരൂ - നന്ദി :)\nപാമരന് - പാമൂ.... ജ്ജ് ചിന്തിക്കുന്നത് പോലെയൊക്കെ ചിന്തിക്കാന് എനിക്കെന്നാണാവുക ?\nമണികണ്ഠന് - ഈ ആശയക്കുഴപ്പം കുറച്ച് നാള് മുന്‍പ് വരെ എനിക്കുമുണ്ടായിരുന്നു.\nപ്രിയാ ഉണ്ണികൃഷ്ണന് - നന്ദി. പാമരന് ആരാ മോന്.\nവികടശിരോമണീ - ഒരുകാലത്ത് എന്റെയും ലോകമായിരുന്ന് അവിടം. ജോലി കഴിഞ്ഞ് ആദ്യത്തെ ചിത്രത്തില് വലത്തുവശത്ത് കാണുന്ന ആ ലാമ്പ് പോസ്റ്റിന്റെ അടിയില് ഞാന് മണിക്കൂറുകളോളം വന്നിരിക്കുമായിരുന്നു. ഇന്നവിടെ ആ ലാമ്പ് പോസ്റ്റ് ഇല്ല. അക്കാലത്ത് നമ്മള് രണ്ടും ചിലപ്പോള് കണ്ടിട്ടുമുണ്ടാകും. 1993-1997 കാലഘട്ടത്തിലാണത്.\nലക്ഷ്മീ - നന്ദി :)\nകാപ്പിലാന് - നന്ദി. പാമരന്റെ ചിന്തകള് ഉന്നതനിലവാരത്തിലുള്ളതാണ്. അത് മനസ്സിലാക്കാന് സമയമെടുക്കും. സാരില്യ... :) :)\nഗേറ്റ് വേ ഓഫ് ഇന്ത്യയുടെ മുന്നിലാണ് ആദ്യമായി മുബൈ എന്ന പേര് ഞാന് കാണുന്നത്. അക്കാലത്ത് ബോംബെ മുംബൈ ആയി മാറിയിട്ടില്ല. ഗേറ്റ് വേ ഓഫ് ഇന്ത്യയില് എത്തിയവര്‍ക്കെല്ലാം നന്ദി.\nഅനൂപ് കോതനല്ലൂര് 31 October 2008 at 06:58\nഅടി പൊളി നന്നായിരിക്കുന്നു


രാജ്നാഥ് സിങ് ഏറ്റുവാങ്ങിയത് ഫ്രാൻസിന്റേതിനേക്കാൾ മികച്ച റഫാൽ | Indian Air Force Rafale | Manorama News\nരാജ്നാഥ് സിങ് ഏറ്റുവാങ്ങിയത് ഫ്രാൻസിന്റേതിനേക്കാൾ മികച്ച റഫാൽ\nമനോരമ ലേഖകൻ October 09, 2019 11:26 AM IST\nഫ്രാൻസിൽ നിന്ന് ഇന്ത്യ വാങ്ങുന്ന റഫാൽ യുദ്ധവിമാനം കേന്ദ്ര പ്രതിരോധ മന്ത്രി രാജ്നാഥ് സിങ് ഒൗദ്യോഗികമായി ഏറ്റുവാങ്ങി. റഫാലിന്റെ നിർമാതാക്കളായ ഡാസോ ഏവിയേഷന്റെ ഫ്രാൻസിലെ നിർമാണ യൂണിറ്റിൽ നടന്ന ചടങ്ങിലാണ് രാജ്നാഥ് ആദ്യ വിമാനം ഏറ്റുവാങ്ങിയത്. ഇതുൾപ്പെടെ4റഫാൽ വിമാനങ്ങൾ അടുത്ത മേയിൽ ഇന്ത്യയിലെത്തും. 59,000 കോടി രൂപയ്ക്ക് ആകെ 36 വിമാനങ്ങളാണ് ഫ്രാൻസിൽ നിന്ന് ഇന്ത്യ വാങ്ങുന്നത്. 2022നകം മുഴുവൻ വിമാനങ്ങളുമെത്തും. വിജയദശമി ദിനത്തിൽ ഏറ്റുവാങ്ങിയ വിമാനത്തിൽ രാജ്നാഥ് ആയുധ പൂജ നടത്തി. പിന്നീട് അതിൽ പറന്നു. ഇന്ത്യ വാങ്ങുന്നത് ഫ്രാൻസിന്റെ കൈവശമുള്ള റഫാലിനേക്കാൾ മികച്ചതാണെന്നാണ് റിപ്പോർട്ട്.\nഫ്രാൻസിന്റെ കയ്യിൽ നിന്ന് ഇന്ത്യ വാങ്ങുന്ന റഫാൽ പോർവിമാനം ടെക്നോളജിയുടെ കാര്യത്തിൽ ഏറ്റവും മികച്ചതാണ്. ഇന്ത്യയുടെയും ഇസ്രയേലിന്റെയും പ്രതിരോധ സാങ്കേതിക സംവിധാനങ്ങളും ആയുധങ്ങളും ഘടിപ്പിക്കുന്നതോടെ ലോകത്തെ ഏറ്റവും മികച്ച റഫാൽ പോർവിമാനം ഇന്ത്യയുടേതാകും. ഫ്രഞ്ച് സാങ്കേതിക വിദഗ്ധരുടെ സഹായത്തോടെയാണ് റഫാലിന്റെ ഇന്ത്യൻ പതിപ്പ് നിർമിച്ചിരിക്കുന്നത്. അസ്ത്ര, സുദർശൻ ബോംബുകൾ, എഇഎസ്എ റഡാർ, പൈത്തൺ 5, ഇസ്രയേലിന്റെ ഡെർബി മിസൈൽ എന്നിവ ഘടിപ്പിക്കാനുള്ള സംവിധാനങ്ങളോടെയാണ് ഇന്ത്യയുടെ റഫാൽ എത്തുന്നത്.\nപലപ്പോഴും പോർവിമാനത്തിന്റെ മികവു മാത്രമല്ല പ്രധാന ഘടകം. സാങ്കേതികവിദ്യ കൈമാറാൻ വിൽക്കുന്ന രാജ്യത്തിനും കമ്പനിക്കുമുള്ള ‘സന്മനസ്സ്’, വിമാനത്തിന്റെ സർവീസ് കാലഘട്ടം തീരുന്നതു വരെ സ്‌പെയർ പാർട്സുകൾ നൽകാനുള്ള ‘സന്മനസ്സ്’, വിൽക്കുന്ന രാജ്യത്തെ രാഷ്‌ട്രീയ അന്തരീക്ഷം, മൊത്തമുള്ള ചെലവ് ഇവയെല്ലാം പ്രധാന ഘടകങ്ങളാണ്. ഡാസാൾട്ട് നിർമിച്ച നാൽപതിലധികം മിറാജ്-2000 വിമാനം ഇന്ത്യൻ വ്യോമസേനയുടെ സർവീസിൽ ഇന്നുണ്ട്. ഡാസാൾട്ടിന്റെ നിർമാണമികവിന് ഒരു സർട്ടിഫിക്കറ്റാണു മിറാജ് എന്നു പറയാം. സ്‌പെയർ പാർട്ടുകൾ നൽകുന്നതിലോ, എൻജിൻ സർവീസിങ് ഉൾപ്പെടെയുള്ള വിൽപനാനന്തര സേവനങ്ങളിലോ ഇന്നുവരെ മിറാജിന്റെ കാര്യത്തിൽ പ്രശ്‌നമുണ്ടായിട്ടില്ല.\nഎവിടെയും ഏതിനും ഉപയോഗിക്കാവുന്ന മിഗ്-21, മിഗ്-29 എയർ സുപ്പീരിയോറിറ്റി ഫൈറ്റർ, ശത്രു റഡാറുകളെ വെട്ടിച്ചു വളരെ ദൂരം താഴ്‌ന്നുപറന്നു ബോംബിടാൻ ശേഷിയുള്ള ജഗ്വാർ, ഇന്ത്യയിൽ നിന്നു പറന്നുപൊങ്ങിയാൽ ഏതു ഭാഗത്തുമെത്തി ബോംബിടാൻ കഴിവുള്ള ആധുനികോത്തരമായ സുഖോയ്-30 എംകെഐ എന്നിവയെല്ലാം കൈവശമുള്ളപ്പോൾ എന്തിന് ഇത്രയും വില നൽകി റഫാൽ വാങ്ങുന്നതെന്ന് സംശയം വരാം. കൂടാതെ തേജസ്സ് എന്ന പേരിൽ ഒരു അത്യാധുനിക പോർവിമാനം ഇന്ത്യ തന്നെ വികസിപ്പിച്ചിട്ടുമുണ്ട്. കഴിഞ്ഞ ഓരോ വിമാനത്തിനും ഒരോ തരം റോളാണുള്ളത്. ശത്രുരാജ്യത്തേക്കു കുതിച്ചുകയറി ബോംബിടുന്നവയെ പണ്ടു ബോംബർ എന്നും ഇന്നു സ്‌ട്രൈക്ക് വിമാനമെന്നും വിളിക്കുന്നു. ശത്രുവിമാനങ്ങളുമായി ആകാശയുദ്ധത്തിൽ ഇടപെടുന്നവയെയാണു ഫൈറ്റർ വിമാനങ്ങൾ എന്നു വിളിക്കുന്നത്.\nനൂറുകണക്കിനു മിഗ്-21 വിമാനങ്ങൾ ഇന്ത്യയിൽ തന്നെ നിർമിച്ചിരുന്നു. എന്നാൽ രണ്ടു പ്രശ്‌നങ്ങളുണ്ട്. ഒന്ന്: 1970കളിലെ സാങ്കേതിക വിദ്യയാണിവയിൽ. രണ്ട്: സ്‌പെയർ പാർട്സുകൾ പോലും ലഭ്യമല്ല. ഇക്കാരണങ്ങളാൽ അപകടങ്ങൾക്കു വഴിതെളിച്ചിട്ടുള്ള ഈ വിമാനം വ്യോമസേന ഘട്ടംഘട്ടമായി കയ്യൊഴിഞ്ഞു കൊണ്ടിരിക്കുകയാണ്. യഥാർഥത്തിൽ പ്രതിരോധ മേഖലയിലെ യുദ്ധവിമാനങ്ങളുടെ കുറവുകൾ നികത്തുന്നതിനു വേണ്ടിയാണ് ഇത്രയും പണം ചെലവിട്ട് റാഫേൽ വാങ്ങിയത്. അതും ലോകത്തിലെ മികച്ച റഫാൽ.


സ്വര്‍ണ വില കേരളത്തില് പവന് 42000; ഇനിയും കൂടുമെന്ന് വിദഗ്ധര്, അര ലക്ഷം രൂപയിലെത്തുമെന്നും പ്രവചനം | Business Malayali\nHome Market സ്വര്‍ണ വില കേരളത്തില് പവന് 42000; ഇനിയും കൂടുമെന്ന് വിദഗ്ധര്, അര ലക്ഷം രൂപയിലെത്തുമെന്നും പ്രവചനം\nസ്വര്‍ണ വില കേരളത്തില് പവന് 42000; ഇനിയും കൂടുമെന്ന് വിദഗ്ധര്, അര ലക്ഷം രൂപയിലെത്തുമെന്നും പ്രവചനം\nകൊച്ചി: സ്വര്‍ണ വില വാനോളം ഉയര്‍ന്നിട്ടും താഴോട്ടില്ല. പിന്നെയും ഉയരുകയാണ്. സ്വര്‍ണം പവന് ഇന്ന് വില 42000 രൂപയായി. 480 രൂപയാണ് ഇന്ന് വര്‍ധിച്ചത്. ഗ്രാമിന് 5250 രൂപയാണ്. 5190 രൂപയായിരുന്നു ഇന്നലെ.\nഇന്ത്യന് വിപണികളിലും ഇന്ന് സ്വര്‍ണത്തിന്റെയും വെള്ളിയുടെയും വില കുത്തനെ ഉയര്‍ന്നു. എംസിഎക്സില് ഒക്ടോബര് സ്വര്‍ണ്ണ ഫ്യൂച്ചറുകള് 300 രൂപ ഉയര്‍ന്ന് 10 ഗ്രാമിന് 56143 എന്ന ഉയര്‍ന്ന നിരക്കിലെത്തി. സില്‍വര് ഫ്യൂച്ചറുകള് കിലോയ്ക്ക് 1,750 രൂപ അല്ലെങ്കില് 2.3 ശതമാനം വര്‍ധിച്ച് 77,802 രൂപയിലെത്തി. കഴിഞ്ഞ സെഷനില് സ്വര്‍ണ്ണം ഗ്രാമിന് 1.3 ശതമാനം അഥവാ 720 രൂപ ഉയര്‍ന്ന് 10 ഗ്രാമിന് 56,079 രൂപയിലെത്തിയിരുന്നു. വെള്ളി വില കിലോയ്ക്ക് 5.6 ശതമാനം അഥവാ 4,100 രൂപ ഉയര്‍ന്നിരുന്നു.\nഇന്ത്യയില് ഈ വര്‍ഷം സ്വര്‍ണ വില 44 ശതമാനം ഉയര്‍ന്നു. കൊറോണ വൈറസ് പ്രതിസന്ധി, കുറഞ്ഞ പലിശ നിരക്കുകള്, ദുര്‍ബലമായ ഡോളര്, ഭൗമരാഷ്ട്രീയ അപകടസാധ്യതകള് എന്നിവ ആഗോള വിപണിയില് സ്വര്‍ണ വില ഈ വര്‍ഷം 35 ശതമാനത്തിലധികം ഉയരാന് കാരണമായി. സ്വര്‍ണ പിന്തുണയുള്ള എക്‌സ്‌ചേഞ്ച്-ട്രേഡഡ് ഫണ്ടുകളിലെ ഹോള്‍ഡിംഗ്‌സ് റെക്കോര്‍ഡിലാണ്.\n18 മാസത്തിനുള്ളില് സ്വര്‍ണ വില ഔണ്‍സിന് 3,000 ഡോളറിലെത്തുമെന്ന പ്രവചനം ബാങ്ക് ഓഫ് അമേരിക്ക ആവര്‍ത്തിച്ചു. 2021ല് വെള്ളി വില 35 ഡോളറിലെത്താന് സാധ്യതയുണ്ടെന്നും ബാങ്ക് ഓഫ് അമേരിക്ക പറയുന്നു. അങ്ങനെയാണെങ്കില് ആഗോള വിപണിയെ ആശ്രയിച്ച് കേരളത്തിലും വില വര്‍ധിക്കുമെന്നാണ് വിിദഗ്ധര് വിലയിരുത്തുന്നത്. അരലക്ഷംരൂപ എത്താന് ഇനിയും മാസങ്ങള് വേണ്ടിവരില്ല.\nkerala gold future\nPrevious articleസ്വര്‍ണം പണയം വെച്ചാല് വിലയുടെ 90 ശതമാനം വരെ വായ്പ ലഭിക്കും\nNext articleജീവനക്കാരുടെ ശമ്പളം വെട്ടിക്കുറച്ച് എയര് ഇന്ത്യ എക്‌സ്പ്രസ്


കൗരവര് ടെസ്റ്റ് ട്യൂബ് ശിശുക്കള്! രാവണന് 24 തരം വിമാനങ്ങൾ സ്വന്തം, ലങ്കയിൽ അനേകം വിമാനത്താവളങ്ങൾ!! | Kauravas were test tube babies, Ravana had several airports in Lanka: Andhra University VC - Malayalam Oneindia\nUpdated: Sat, Jan 5, 2019, 11:22 [IST]\nകൗരവര് ടെസ്റ്റ് ട്യൂബ് ശിശുക്കള്! | Oneindia Malayalam\nജലന്ധര്: രാമായണത്തേയും മഹാഭാരതത്തേയും എല്ലാം ശാസ്ത്രവുമായി ചേര്‍ത്തുവയ്ക്കുന്ന ഒരുപാട് പ്രസ്താവനങ്ങള് നാം കണ്ടിട്ടുണ്ട്. അതില് മിക്കവയും ബിജെപി, ഹിന്ദുത്വ നേതാക്കള് നടത്തിയവ ആയിരുന്നു. ശാസ്ത്രജ്ഞര് എന്ന് അവകാശപ്പെടുന്ന ചിലരും ഇത്തരം പരാമര്‍ശങ്ങള് നടത്തിയിട്ടുണ്ട്.\nകൗരവര് ജനിച്ചത് ടെസ്റ്റിയബ് ശിശു സാങ്കേതിക വിദ്യ പ്രകാരം ആണെന്നും രാവണന് 24 തരം വിമാനങ്ങള് ഉണ്ടായിരുന്നു എന്നും ഒക്കെയാണ് ഇദ്ദേഹത്തിന്റെ കണ്ടെത്തലുകള്. ഇതിനെ എല്ലാം മറ്റൊരു ഗവേഷകന് പൊളിച്ചടുക്കുകയും ചെയ്തിട്ടുണ്ട്.\nമഹാഭാരതത്തില് കൗരവര് 101 പേരാണ്. ഒരു സ്ത്രീയ്ക്ക് എങ്ങനെയാണ് ഇത്രയും കുട്ടികളെ പ്രസവിക്കാന് പറ്റുക എന്നാണ് ആന്ധ്ര യൂണിവേഴ്‌സിറ്റി വൈസ് ചാന്‍സലര് ആയ ജി നാഗേശ്വര് റാവു ചോദിക്കുന്നത്.\nടെസ്റ്റ് ട്യൂബും സ്‌റ്റെം സെല്ലും!\nഅപ്പോള് ടെസ്റ്റ് ട്യൂബ് ശിശു സാങ്കേതിക വിദ്യ പ്രകാരം ആണ് കൗരവര് ജനിച്ചത് എന്നാണ് ഇദ്ദേഹത്തിന്റെ കണ്ടെത്തല്. 100 മണ്‍പാത്രങ്ങളില് ആണ് ഇത് ചെയ്തത് എന്നും പറയുന്നുണ്ട്. സ്‌റ്റെം സെല്‍ഗവേഷണങ്ങളെ കുറിച്ച് നാം ഇപ്പോള് സംസാരിക്കുന്നു... ആയിരിക്കണക്കിന് വര്‍ഷങ്ങള്‍ക്ക് മുമ്പേ ഇത് ഭാരതത്തില് ഉണ്ടായിരുന്നു എന്നാണ് ഇദ്ദേഹത്തിന്റെ നിരീക്ഷണം.\nഡാര്‍വിന്റെ പരിണാമ സിദ്ധാന്തം എല്ലാവര്‍ക്കും അറിയാം. എന്നാല് മഹാവിഷ്ണുവിന്റെ ദശാവതാരം എന്ന സങ്കല്‍പം തന്നെയാണ് പരിണാമ സിദ്ധാന്തം എന്നാണ് നാഗേശ്വര് റാവുവിന്റെ വാദം. ആദ്യം ജലജീവിയായ മത്സ്യം, പിന്നെ ഉഭയ ജീവിയായ ആമ, അതിന് ശേഷം വരാഹം(പന്നി), പിന്നെ പാതിമനുഷ്യനും പാതി സിംഹവും ആയ നരസിംഹം... അതിന് ശേഷം മനുഷ്യരൂപമായ വാമനന്!\nപുരാതന ഇന്ത്യയില് ഗൈഡഡ് മിസൈലുകളും ഉണ്ടായിരുന്നു എന്നാണ് മറ്റൊരു കണ്ടെത്തല്. ശ്രീരാമന് ഉപയോഗിച്ചിരുന്നത് അസ്ത്രങ്ങളും ആയുധങ്ങളും ആയിരുന്നു. മഹാവിഷ്ണു ഉപയോഗിച്ചിരുന്നത് സുദര്‍ശന ചക്രവും. ലക്ഷ്യം ഭേദിച്ചതിന് ശേഷം തിരിച്ചുവരുന്നതാണ് സുദര്‍ശന ചക്രം. അതുകൊണ്ട് തന്നെ ഗൈഡഡ് മിസൈലുകളുടെ ശാസ്ത്രം ഇന്ത്യയെ സംബന്ധിച്ച് ഒരു പുതുമയല്ലെന്നും അദ്ദേഹം പറയുന്നുണ്ട്.\nലങ്കാധിപനായ രാവണന് പുഷ്പക വിമാനം മാത്രമായിരുന്നില്ല ഉണ്ടായിരുന്നത് എന്നും ഇദ്ദേഹം പറയുന്നുണ്ട്. ആകെ 24 തരം വിമാനങ്ങള് രാവണന് സ്വന്തമായി ഉണ്ടായിരുന്നത്രെ. അത് മാത്രമല്ല, ഇതൊക്കെ പറപ്പിക്കാനായി ലങ്കയില് അനേകം വിമാനത്താവളങ്ങളും ഉണ്ടായിരുന്നതായി ഇദ്ദേഹം കണ്ടെത്തിയിട്ടുണ്ട്.\nആന്ധ്ര സര്‍വ്വകലാശാല വൈസ് ചാന്‍സലറുടെ വാദങ്ങളെല്ലാം തന്നെ ശാസ്ത്ര കോ്ണ്‍ഗ്രസില് മറ്റൊരു ശാസ്ത്രജ്ഞന് പൊളിച്ചടുക്കി. ഹോമി ഭാഭ സെന്റര് ഫോര് സയന്‍സ് എജ്യുക്കേഷനിലെ റീഡര് ആയ അനികേത് സ്യൂള് ആയിരുന്നു ഇത്. അടുത്തകാലത്തായി ഇത്തരം വ്യാജപ്രചാരണങ്ങള് ഏറെ നടക്കുന്നുണ്ടെന്നും അദ്ദേഹം പറഞ്ഞു.\nഅപ്പോള് കറന്റ് ഉണ്ടായിരുന്നോ\nസ്‌റ്റെം സെല് റിസര്‍ച്ചും ടെസ്റ്റ് ട്യൂബ് കുട്ടികളും ഗൈഡഡ് മിസാസുകളും വിമാനങ്ങളും എല്ലാം വളരെ വികസിച്ച സാങ്കേതിക വിദ്യകളാണ്. ഏതെങ്കിലും ജനവിഭാഗത്തിന് ഇത് സ്വന്തമായിരുന്നെങ്കില് അവര്‍ക്ക് വൈദ്യുതിയും മെറ്റലര്‍ജിയും മെക്കാനിക്‌സും പ്രൊപ്പല്‍ഷനും എല്ലാം ഉണ്ടായിരുന്നിരിക്കണം. എന്നാല് ഇതൊന്നും സംബന്ധിച്ച് ഒരു തെളിവുകളും പുരാണങ്ങളില് ഇല്ലെന്നും അനികേത് സ്യൂള് പറഞ്ഞു.\nപ്രധാനമന്ത്രി നരേന്ദ്ര മോദി ആയിരുന്നു ശാസ്ത്ര കോണ്‍ഗ്രസ് ഉദ്ഘാടനം ചെയ്തത്.\nകൂടുതൽ mahabharat വാർത്തകൾ\nശ്രീരാമന്റെ ജന്മദിനം യൂണിവേഴ്‌സിറ്റി പഠനത്തില് കണ്ടെത്തി\nപാഞ്ചാലി ഹോട്ടാണ്, ധൃതരാഷ്ടര് പൈലറ്റ്, ഭീമന്?\nmahabharat ramayanam aircraft മഹാഭാരതം രാമായണം വിമാനം


ജന്മദിനാഘോഷത്തിന് വര്‍ക്കലയിലെ റിസോര്‍ട്ടിലെത്തി,വിദ്യാര്‍ത്ഥിനിയുടെ ദുരൂഹ മരണത്തിൽ ഏഴ് പേര് കസ്റ്റഡിയില് - Keralabhooshanam Daily ജന്മദിനാഘോഷത്തിന് വര്‍ക്കലയിലെ റിസോര്‍ട്ടിലെത്തി,വിദ്യാര്‍ത്ഥിനിയുടെ ദുരൂഹ മരണത്തിൽ ഏഴ് പേര് കസ്റ്റഡിയില്\nHome/NEWS/LATEST/ജന്മദിനാഘോഷത്തിന് വര്‍ക്കലയിലെ റിസോര്‍ട്ടിലെത്തി,വിദ്യാര്‍ത്ഥിനിയുടെ ദുരൂഹ മരണത്തിൽ ഏഴ് പേര് കസ്റ്റഡിയില്\nപാപനാശത്തെ റിസോര്‍ട്ടില് സഹപാഠികള്‍ക്കൊപ്പം താമസിക്കുകയായിരുന്ന വിദ്യാര്‍ത്ഥിനി ദുരൂഹ സാഹചര്യത്തില് മരിച്ചു. കോയമ്പത്തൂര് നെഹ്രു എയ്റോനോട്ടിക് എന്‍ജിനീയറിംഗ് കോളേജിലെ വിദ്യാര്‍ത്ഥിനി, തമിഴ്‌നാട് ദിണ്ടുകല് കരിക്കലി ഗുസിലിയാം പാറൈയില് ദഷ്രിതയാണ് (21)മരിച്ചത്. 20-നാണ് ദഷ്രിതയും ഒരു ആണ്‍കുട്ടിയും റിസോര്‍ട്ടിലെത്തിയത്.\nമറ്റുള്ളവര് 17 മുതല് റിസോര്‍ട്ടില് മുറിയെടുത്തു താമസിച്ചുവരികയായിരുന്നു. ജന്മദിനാഘോഷത്തിനെത്തിയെന്നാണ് സംഘത്തിലുള്ളവര് പറയുന്നത്. സഹപാഠികളായ ഏഴു പേരെയും വര്‍ക്കല പൊലീസ് കസ്റ്റഡിയിലെടുത്തു. മരിച്ച പെണ്‍കുട്ടിയുടെയും കൂടെയുണ്ടായിരുന്നവരുടെയും രക്ഷാകര്‍ത്താക്കളെ പൊലീസ് വിവരമറിയിച്ചു.\nതിങ്കളാഴ്ച രാവിലെ 6.30ഓടെ ദഷ്രിതയ്ക്ക് ശാരീരിക അസ്വാസ്ഥ്യം അനുഭവപ്പെടുകയും വായില് നിന്നു നുരയും പതയും വരികയും ചെയ്തു. സഹപാഠികള് റിസോര്‍ട്ട് ഉടമയെ അറിയിച്ചതിനെ തുടര്‍ന്ന് അദ്ദേഹത്തിന്റെ വാഹനത്തില് വര്‍ക്കലയിലെ സ്വകാര്യ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല.\nവിദ്യാര്‍ത്ഥികളുടെ മൊഴികള് മാത്രം വിശ്വസിച്ച് നിയമ നടപടികളിലേക്ക് കടക്കാനാവില്ലെന്നും വീട്ടുകാരുടെ മൊഴികള് കൂടി കേള്‍ക്കേണ്ടതുണ്ടെന്നും പൊലീസ് പറഞ്ഞു. മിഷന് ആശുപത്രിയില് സൂക്ഷിച്ചിരിക്കുന്ന മൃതദേഹം പോസ്റ്റുമോര്‍ട്ടം നടത്തും. റിസോര്‍ട്ടില് ഇവര് താമസിച്ചിരുന്ന മുറികള് പൊലീസ് സീല് ചെയ്ത് കാവല് ഏര്‍പ്പെടുത്തി.


യൂണിവേഴ്സിറ്റി കോളേജില് ആത്മഹത്യയ്ക്ക് ശ്രമിച്ച പെണ്‍കുട്ടിയുടെ മൊഴി വീണ്ടും രേഖപ്പെടുത്തും – Jaihind TV\nയൂണിവേഴ്സിറ്റി കോളേജില് ആത്മഹത്യയ്ക്ക് ശ്രമിച്ച പെണ്‍കുട്ടിയുടെ മൊഴി വീണ്ടും രേഖപ്പെടുത്തും\nതിരുവനന്തപുരം: യൂണിവേഴ്സിറ്റി കോളേജില് ആത്മഹത്യയ്ക്ക് ശ്രമിച്ച പെണ്‍കുട്ടിയുടെ മൊഴി വീണ്ടും രേഖപ്പെടുത്തും. കോളേജില് എസ്.എഫ്.ഐ പ്രവര്‍ത്തകര് നടത്തുന്ന പരീക്ഷ ക്രമക്കേടുകളുമായി ബന്ധപ്പെട്ട വെളിപ്പെടുത്തലുകളുടെ പശ്ചാത്തലത്തിലാണ് നടപടി.\nയൂണിവേഴ്‌സിറ്റി കോളേജിലെ എസ്എഫ്‌ഐക്കെതിരെ ഗുരുതര ആരോപണങ്ങളാണ് മുന് വിദ്യാര്‍ത്ഥിനി നിഖില ഉന്നയിച്ചത്. ക്യാമ്പസില് കാര്യങ്ങളെല്ലാം നിയന്ത്രിക്കുന്നത് എസ്എഫ്‌ഐ നേതാക്കളാണ്. മദ്യവും മയക്കുമരുന്നും വരെ ക്യാമ്പസിലുണ്ട്. വിവിധ കേസിലുള്ള പ്രതികള് ഒളിവില് കഴിയുന്നത് ക്യാമ്പസിന് അകത്താണെന്നും പ്രിന്‍സിപ്പാള് പോലും എസ്എഫ്‌ഐയുടെ കയ്യിലെ പാവയാണെന്നും യൂണിവേഴിസിറ്റി കോളേജില് നിന്ന് പഠനമുപേക്ഷിച്ച് പോയ നിഖില വെളിപ്പെടുത്തിയിരുന്നു. യൂണിവേഴ്‌സിറ്റി കോളേജിലെ മനുഷ്യവകാശ ലംഘനങ്ങളെക്കുറിച്ച് ഇതിന് മുമ്പ് ചര്‍ച്ചയായത് വിദ്യാര്‍ത്ഥിനിയുടെ ആത്മഹത്യാ ശ്രമത്തോടെയായിരുന്നു.\nഎസ്.എഫ്.ഐയുടെ കൊള്ളരുതായ്മകളെ ചോദ്യം ചെയ്താല് പരീക്ഷ എഴുതിക്കില്ലെന്നും ജീവിതം നശിപ്പിക്കുമെന്നും ഭീഷണിപ്പെടുത്തും. സമരങ്ങള്‍ക്കും പ്രകടനങ്ങള്‍ക്കും നിര്‍ബന്ധിച്ച് കൊണ്ട് പോകും. സമരപരിപാടികള്‍ക്ക് പങ്കെടുക്കുന്നു എന്ന് ഉറപ്പ് വരുത്താന് ഡിപ്പാര്‍ട്ട്‌മെന്റില് വേറെ വിദ്യാര്‍ത്ഥികളെ ഏര്‍പ്പാടാക്കിയിരുന്നു എന്നും വിദ്യാര്‍ത്ഥിനി വെളിപ്പെടുത്തിയിരുന്നു.\nഅതേസമയം യൂണിവേഴ്‌സിറ്റി കോളേജിലെ ബിരുദ വിദ്യാര്‍ഥി അഖിലിനെ കുത്തിയ കേസിലെ പ്രതികളായ ശിവരഞ്ജിത്ത്, നസീം, ആരോമല്, ആദില്, അദ്വൈത്, ഇജാബ് എന്നിവരെ 14 ദിവസത്തേക്ക് കോടതി റിമാന്‍ഡ് ചെയ്തു. മഹാരാഷ്ട്രയില് ഒന്നിച്ചു മത്സരിക്കാന് കോണ്‍ഗ്രസും എന്.സി.പിയും; ആദ്യഘട്ട ചര്‍ച്ച നടത്തി മുഖ്യപ്രതി ശിവരഞ്ജിത്തും നസീമും പൊലീസിന്റെ ചോദ്യം ചെയ്യലില് കുറ്റം സമ്മതിച്ചിരുന്നു. ആക്രമണം ആസൂത്രിതമല്ലെന്നും പെട്ടെന്നുണ്ടായ പ്രകോപനത്തില് ആക്രമിക്കുകയായിരുന്നുവെന്നുമാണ് പ്രതികള് പറഞ്ഞത്.\nശിവരഞ്ജിത്തിന്റെ വീട്ടില് നടത്തിയ പരിശോധനയില് സീലുകള് പതിപ്പിക്കാത്ത യൂണിവേഴ്‌സിറ്റി പരീക്ഷ പേപ്പറുകളുടെ കെട്ടുകള് പൊലീസ് കണ്ടെത്തിയിരുന്നു.


എല്‍ഡിഎഫിന്റെ മനുഷ്യ ശൃംഖലയില് പങ്കെടുത്ത മുസ്ലിം ലീഗ് നേതാവിന് സസ്‌പെന്‍ഷന് | Muslim League leader km bassheer suspended-Who participated in the LDF's human chain\nറിപ്പബ്ലിക് ദിനത്തില് കോഴിക്കോട്ട് നടന്ന പരിപാടിയിലാണ് ബഷീര് കണ്ണിയായത്\nബേപ്പൂര് മണ്ഡലം വൈസ് പ്രസിഡന്റ് കെ.എം.ബഷീര് മനുഷ്യ മഹാശൃംഖലയില് .ഫോട്ടോ: ഫെയ്‌സ്ബുക്ക്\nകോഴിക്കോട്: പൗരത്വനിയമ ഭേദഗതിക്കെതിരായി എല്.ഡി.എഫ്. സംഘടിപ്പിച്ച മനുഷ്യ മഹാശൃംഖലയില് പങ്കെടുത്ത മുസ്‌ലിം ലീഗ് പ്രാദേശിക നേതാവിനെ പാര്‍ട്ടിയില് നിന്ന് സസ്‌പെന്‍ഡ് ചെയ്തു. ബേപ്പൂര് മണ്ഡലം വൈസ് പ്രസിഡന്റ് കെ.എം. ബഷീറിനെയാണ് സസ്‌പെന്‍ഡ് ചെയ്തത്.\nറിപ്പബ്ലിക് ദിനത്തില് കോഴിക്കോട്ട് നടന്ന പരിപാടിയിലാണ് ബഷീര് കണ്ണിയായത്. യു.ഡി.എഫുമായി കൂടിയാലോചിക്കാതെ നടത്തുന്ന സമരങ്ങളില് പങ്കെടുക്കേണ്ടെന്നാണ് മുസ്ലിം ലീഗിന്റെ തീരുമാനം. അത് ലംഘിച്ചാണ് ബഷീര് പങ്കെടുത്തതെന്നാണ് ആരോപണം. പാര്‍ട്ടി പ്രവര്‍ത്തകര് മനുഷ്യ ശൃംഖലയില് പങ്കെടുത്തതിനെ സംബന്ധിച്ച് ലീഗില് അഭിപ്രായ ഭിന്നത നിലനില്‍ക്കെയാണ് ബഷീറിനെതിരായ നടപടി. യുഡിഎഫ് തീരുമാനം ലംഘിച്ച് ആരെങ്കിലും പരിപാടിയില് പങ്കെടുത്തിട്ടുണ്ടെങ്കില് അന്വേഷിച്ച് നടപടിയെടുക്കുമെന്ന് മുസ്‌ലിം ലീഗ് സംസ്ഥാന ജനറല് സെക്രട്ടറി കെ.പി.എ.മജീദ് പറഞ്ഞിരുന്നു.\nഎന്നാല് പങ്കെടുക്കേണ്ടതില്ലാ എന്ന് ലീഗ് പ്രവര്‍ത്തകരോട് പറഞ്ഞിട്ടില്ലെന്നും അതുകൊണ്ട് എല്‍ഡിഎഫ് പരിപാടിയില് പങ്കെടുത്തതില് തെറ്റില്ലെന്നുമായിരുന്നു പ്രതിപക്ഷ ഉപനേതാവ് എം.കെ.മുനീറിന്റെ നിലപാട്. പൗരത്വ നിയമഭേദഗതിക്കെതിരെയുള്ള പ്രക്ഷോഭങ്ങളില് പാര്‍ട്ടി ഭേദമന്യേ എല്ലാവരും പങ്കാളികളാകുന്നുണ്ട്. അതുകൊണ്ട് ഇത് വിവാദമാക്കേണ്ടതില്ലാ എന്നായിരുന്നു പി.കെ.കുഞ്ഞാലിക്കുട്ടിയുടേയും നിലപാട്.\nരാജ്യത്തിന്റെ ഭരണഘടനയും മതേതരത്വവും സംരക്ഷിക്കാന് ഒരു പൗരനെന്നനിലയിലാണ് പരിപാടിയില് പങ്കെടുത്തതെന്നാണ് കെ.എം. ബഷീറിന്റെ പ്രതികരണം. പൗരത്വനിയമ ഭേദഗതിക്കെതിരേ സി.പി.എം. നടത്തുന്ന പരിപാടികളില് പങ്കെടുക്കരുതെന്ന് സംസ്ഥാന പ്രസിഡന്റ് പാണക്കാട് ഹൈദരലി തങ്ങള് നിര്‍ദേശം നല്‍കിയിട്ടില്ല. ഈ വിഷയത്തില് രാഷ്ട്രീയത്തിലുപരി ഒരു വികാരമുണ്ട്. പാര്‍ട്ടി കമ്മിറ്റിക്കല്ല, എല്ലാവരും ഒരുമിച്ചുനില്‍ക്കേണ്ട സമരത്തിനാണ് പങ്കെടുത്തത്. ഇരു സുന്നിവിഭാഗങ്ങളുടെയും മുജാഹിദ് സംഘടനകളുടെയും നേതാക്കള് ഇതില് പങ്കെടുത്തിട്ടുണ്ട്. അപ്പോള് എന്നെപ്പോലെയുള്ള ഒരു പ്രവര്‍ത്തകന് മാത്രം എന്താണ് പ്രശ്‌നം. പാര്‍ട്ടി നടപടിയെടുത്താല് രണ്ടുകൈയുംനീട്ടി സ്വീകരിക്കും. ബഷീര് പറഞ്ഞു.\nസമസ്തയുള്‍പ്പെടെയുള്ള മുസ്ലിം സംഘടനയുടെ നേതാക്കള് പൗരത്വ നിയമ ഭേദഗതിക്കെതിരെ സി.പി.എം. നടത്തുന്ന പരിപാടികളില് പങ്കെടുത്ത് വരുന്നുണ്ട്. ഇത് ലീഗില് ആശയക്കുഴപ്പത്തിനിടയാക്കിയിട്ടുണ്ട്.\nContent Highlights: Muslim League leader km bassheer suspended-Who participated in the LDF's human chain\nതിരുവനന്തപുരം: കേരളത്തിലെ നമ്പര് വണ് ബാങ്കായി കേരള ബാങ്ക് മാറുമെന്ന് മുഖ്യമന്ത്രി ..


കാജലിന്റെ സുന്ദരന് പണ്ട് 'ആന' ഉണ്ടായിരുന്നു - Keralabhooshanam Daily കാജലിന്റെ സുന്ദരന് പണ്ട് 'ആന' ഉണ്ടായിരുന്നു\nHome/ENTERTAINMENT/കാജലിന്റെ സുന്ദരന് പണ്ട് ‘ആന’ ഉണ്ടായിരുന്നു\nകാജലിന്റെ സുന്ദരന് പണ്ട് ‘ആന’ ഉണ്ടായിരുന്നു\nതന്റെ വിവാഹത്തെ കുറിച്ച് തുറന്നു പറഞ്ഞ് തെന്നിന്ത്യന് താരം കാജല് അഗര്‍വാള്. ബിസിനസുകാരനും ഇന്റീരിയര് ഡിസൈനറുമായ ഗൗതം കിച്ച്‌ലുവുമായുള്ള തന്റെ വിവാഹം ഒക്ടോബര് 30ന് നടക്കുമെന്ന് കാജല് തന്റെ സോഷ്യല്‍മീഡിയയിലൂടെ വ്യക്തമാക്കിയിരിക്കുകയാണ്. മുബൈയില് വെച്ചായിരിക്കും വിവാഹം നടക്കുന്നതെന്നും താരം അറിയിച്ചിട്ടുണ്ട്. ഹിന്ദി, തെലുങ്ക്, തമിഴ് സിനിമകളിലൂടെ ശ്രദ്ധേയയായ താരമാണ് കാജല് അഗര്‍വാള്.\nകാജലിന്റേയും ഗൗതമിന്റേയും വീട്ടുകാര് പറഞ്ഞു നിശ്ചയിച്ച വിവാഹമാണിത്. കഴിഞ്ഞ മാസമായിരുന്നു സ്വകാര്യ ചങ്ങില് ഇവരുടെ വിവാഹനിശ്ചയം നടന്നത്. ഞാന് യെസ് പറഞ്ഞു എന്ന് ആരംഭിക്കുന്ന കുറിപ്പിലൂടെയാണ് കാജല് തന്റെ വിവാഹവാര്‍ത്ത പങ്കുവച്ചിരിക്കുന്നത്.\nഈ കൊവിഡ് കാലത്ത് ജീവിതത്തിലേക്ക് ഒരു ശാന്തമായ പ്രകാശം വരികയാണ്, ഒരുമിച്ച് ജീവിതം ആരംഭിക്കാന് ഒരുങ്ങുന്നതിനാലുള്ള ത്രില്ലിലാണ്. വിവാഹം ഒരു ചെറിയ ചടങ്ങായിരിക്കുമെന്നും അടുത്ത ബന്ധുക്കള് മാത്രമായിരിക്കും പങ്കെടുക്കുന്നതെന്നും കാജല് കുറിപ്പില് വ്യക്തമാക്കിയിരിക്കുകയാണ്.\nആരാണ് താരസുന്ദരിയുടെ മനസ് കീഴടക്കിയ സുന്ദരനെന്നാണ് ഇപ്പോള് ആരാധകര് തിരയുന്നത്. ബിസിനനസുകാരനും ഇന്റീരിയര് ഡിസൈനറുമാണ് ഗൗതം കിച്ച്‌ലു. മുംബൈയിലായിരുന്നു സ്‌കൂള് വിദ്യാഭ്യാസം. പിന്നീട് ടഫ്റ്റ്‌സ് യൂണിവേഴ്‌സിറ്റിയില്‍നിന്നും എക്കണോമിക്‌സിലും ഇന്റര്‍നാഷണല് റിലേഷന്‍സിലും ബിരുദം നേടിയ ശേഷം നാട്ടിലേക്ക് മടങ്ങിയെത്തി.\nദ എലഫന്റ് കമ്പനിയുടെ സ്ഥാപകനും സിഇഒയുമായിരുന്നു ഗൗതം. ഇപ്പോള് ഡിസേണ് ലിവിങ്ങിന്റെ മേധാവിയാണ്. ഇന്റരീയര് ഡിസൈനിങ് മേഖലയില് പ്രശസ്തനാണ് ഗൗതം. ഒക്ടോബര് 30നാണ് ഇരുവരും വിവാഹിതരാകുന്നത്.\ngowtham kichilu kajal agrawak marriage


കൊവിഡ് : മുതലമട പ്രാഥമിക ആരോഗ്യ കേന്ദ്രം അടക്കാന് നിര്‍ദേശം | Kerala One TV\nകൊവിഡ് : മുതലമട പ്രാഥമിക ആരോഗ്യ കേന്ദ്രം അടക്കാന് നിര്‍ദേശം\nപാലക്കാട് //കഴിഞ്ഞ ദിവസം രോഗം സ്ഥിരീകരിച്ച മുതലമട സ്വദേശി ചികിത്സതേടിയ മുതലമട ചുള്ളിയാര് മേട് പ്രാഥമിക ആരോഗ്യ കേന്ദ്രം രണ്ട് ദിവസത്തേക്ക് അടച്ചിടാനും കേന്ദ്രം അണുമുക്തമാക്കാനും നിര്‍ദ്ദേശിച്ചതായി ഡി.എം.ഒ കെ.പി റീത്ത അറിയിച്ചു. കേന്ദ്രത്തിലെ ജീവനക്കാരോട് ക്വാറന്റെയിന് നിര്‍ദേശവും നല്‍കിയിട്ടുണ്ട്. ഡോക്ടറുടെയും സ്റ്റാഫ് നഴ്സുമാരുടെയും സാമ്പിള് ഇന്ന് പരിശോധനയ്ക്കായി ശേഖരിക്കും.\nകഴിഞ്ഞ ദിവസം കോവിഡ് സ്ഥിരീകരിച്ച വ്യക്തി ക്ഷീണം അനുഭവപ്പെട്ടതിനെ തുടര്‍ന്ന് മെയ് ഏഴ്,ഒന്‍പത്,11 ദിവസങ്ങളില് ആശുപത്രിയില് എത്തിയിട്ടുണ്ട്. ഡോക്ടര്‍ക്ക് കൃത്യമായ വിവരങ്ങള് നല്‍കിയിരുന്നില്ല. അദ്ദേഹത്തിന് ഐവി ട്രിപ്പും ഇഞ്ചക്ഷനും നല്‍കിയിരുന്നു.11ന് നേരിയ ശ്വാസം മുട്ടല് വന്നപ്പോള് ആണ് ജില്ലാ ആശുപത്രിയിലേക്ക് വിട്ടത്. കുറച്ച് ദിവസങ്ങള് മുതലമട ആശുപത്രിയില് ചികിത്സ തേടുകയും അടുത്തുള്ള കമ്മ്യൂണിറ്റി കിച്ചണില് നിന്നും ഭക്ഷണം വാങ്ങി വന്ന് ആശുപത്രിയില് തന്നെ സമയം ചിലവഴിച്ചതായി പറയുന്നുണ്ട്. മെയ് 9ന് മുതലമടയിലെ വെള്ളാരംകടവ് ബാബുപതി കോളനിയിലെ വൃദ്ധദമ്പതികളെ മാറ്റി പാര്‍പ്പിക്കുന്നതിന് മുന്നോടിയായി ആശുപത്രിയില് കൊണ്ടു വന്നിരുന്നു.\nഇതേ സമയത്ത് ഇദ്ദേഹം ഒ. പി യില് ഉണ്ടായിരുന്നതായാണ് ആശുപത്രി അധികൃതര് പറയുന്നത്. മുതലമട പഞ്ചായത്ത് പ്രസിഡണ്ട് ഉള്‍പ്പെടെ വിവിധ ജനപ്രതിനിധികള് സാമൂഹികനീതി വകുപ്പിന്റെ നേതൃത്വത്തില് ദമ്പതികളെ മാറ്റി പാര്‍പ്പിക്കുന്നതിനുള്ള സഹായത്തിനായി കൂടെ ഉണ്ടായിരുന്നു. ഇതിന്റെ അടിസ്ഥാനത്തില് അന്ന് ആശുപത്രിയില് ഉണ്ടായിരുന്ന ഇവര്‍ക്കുള്‍പ്പെടെ ക്വാറന്റെയിന് നിര്‍ദ്ദേശിച്ചിട്ടുണ്ട്.തുടര്‍ന്ന് മെയ് 11 ന് ആശുപത്രിയില് നേഴ്സുമാരെ ആദരിക്കുന്നതിനായി സന്നദ്ധ പ്രവര്‍ത്തകനായ ഒരു സന്യാസി ഉള്‍പ്പെടെയുള്ളവര് പങ്കെടുത്ത പരിപാടിയില് ഇയാളുടെ സാമിപ്യം ഉണ്ടായതായി പറയുന്നുണ്ട്.\nഇടക്കിടെ മാനസികാസ്വസ്ഥ്യം പ്രകടപ്പിക്കുന്ന ഇയാള് നാല് വര്‍ഷം മുന്നേ ഇവിടം വിട്ടു പൊള്ളാച്ചിക്കു പോയതാണ് എന്നാണ് ബന്ധുക്കള് പറയുന്നത്. കുറച്ചു ദിവസങ്ങള്‍ക്ക് മുന്‍പ് നാട്ടില് എത്തിയിരുന്നു. കാമ്പ്രത്ത് ചള്ളയിലുള്ള മാംഗോ ഗോ ഡൗണില് രാത്രി കിടക്കാറുള്ളതായും കൂടെ എപ്പോഴും ഒരു ഊമയായ യുവാവ് ഉണ്ടാവാറുള്ളതായും പറയുന്നുണ്ട്. കൂടാതെ ഇയാള് വീടുകള് കയറി സഹായം അഭ്യര്‍ത്ഥിച്ചിരുന്നതായും പറയുന്നുണ്ട്. കൂടെയുണ്ടായിരുന്ന വ്യക്തിയുടെ സാമ്പിളും ഇന്ന് പരിശോധനയ്ക്ക് എടുക്കും. വിവരങ്ങള് അന്വേഷിച്ച് റൂട്ട് മാപ്പ് തയ്യാറാക്കി കൊണ്ടിരിക്കുകയാണ്. വിവരങ്ങള് വ്യക്തമായി കിട്ടാത്തതും സങ്കീര്‍ണവുമായതിനാല് റൂട്ട് മാപ്പ് തയ്യാറാക്കാന് കൂടുതല് സമയം വേണ്ടിവരുമെന്നും ഡി.എം.ഒ അറിയിച്ചിട്ടുണ്ട്.\nPrevious Article ഡോ.എസ്. വിദ്യാപ്രകാശ് അന്തരിച്ചു\nNext Article സ്വർണത്തിന് പൊന്നുംവില: പവന് 34,400, ഗ്രാമിന് 4300


വനം വകുപ്പിന്റെ വനശ്രീ വക അറപ്പ് മണൽ വില ബ്ലേഡല്ല അല്ല വട്ടവാള് വില കേട്ട് അപേക്ഷകർ തിരിഞ്ഞു നോക്കാതെ ഓടി \nഹോം Kulathupuzha വനം വകുപ്പിന്റെ വനശ്രീ വക അറപ്പ് മണൽ വില ബ്ലേഡല്ല അല്ല വട്ടവാള് വില കേട്ട് അപേക്ഷകർ തിരിഞ്ഞു നോക്കാതെ ഓടി\nവനം വകുപ്പിന്റെ വനശ്രീ വക അറപ്പ് മണൽ വില ബ്ലേഡല്ല അല്ല വട്ടവാള് വില കേട്ട് അപേക്ഷകർ തിരിഞ്ഞു നോക്കാതെ ഓടി\nകുളത്തൂപ്പുഴ ∙ സാധാരണക്കാർക്കു ന്യായവിലയ്ക്കു മണൽ നൽകാനായി തുടങ്ങിയ വനം വകുപ്പിന്റെ വനശ്രീ മണൽ കേന്ദ്രത്തെ അപേക്ഷകർ കയ്യൊഴിയുന്നു. മണലിനുള്ള വൻവിലയാണ് അപേക്ഷകരെ വനശ്രീ മണൽ ഉപേക്ഷിക്കാനുള്ള കാരണം. 700ൽ 400 അപേക്ഷകർ മണലിന് അപേക്ഷ നൽകി കാത്തിരിപ്പാണ്. പദ്ധതിക്കു ഫണ്ട് ലഭ്യമല്ലാത്ത സാഹചര്യമാണു വിതരണത്തെ പ്രതികൂലമാക്കിയത്. കഴിഞ്ഞ മേയ് 18നു തുടങ്ങിയ വനശ്രീയിൽ നിന്നു രണ്ടു മാസമായി 177 ലോഡ് മണലാണു വിൽപന നടത്തിയത്. മേഖലയിൽ കനത്ത മഴയെ തുടർന്നു കല്ലടയാറ്റിലെ മലവെള്ളപ്പാച്ചിലിൽ ചോഴിയക്കോട് കടവിൽ വാരിയിട്ട ലോഡു കണക്കിനു മണൽ ഒലിച്ചു പോയി.\nഇക്കണക്കിൽ വാരൽ തൊഴിലാളികൾക്കു നഷ്ടമായത് കൂലി അഞ്ച് എം ക്യൂബ് മണലിനു ഒരു ലോഡിനു വനശ്രീയിലെ വില 22,250 രൂപയാണ്. കയറ്റിറക്ക് കടത്ത് കൂലികൾ പുറമെ നൽകണം. സ്വകാര്യ കമ്പനികളുടെ മണൽ ക്രഷർ യൂണിറ്റിൽ നിന്നു വലിയ ലോഡ് ഒന്നിനു 14,000 രൂപയ്ക്കു ലഭിക്കുമ്പോഴാണു വനശ്രീയിലെ വൻവില അപേക്ഷകർക്കു ബാധ്യതയായത്. സർക്കാരിന്റെ ലൈഫ് പദ്ധതി അപേക്ഷകർക്കു സബ്സിഡി നിരക്കായ 14,450 രൂപയ്ക്കാണു മണൽ നൽകുന്നത്. ലൈഫ് പദ്ധതി ഇനത്തിൽ ലഭിക്കേണ്ടതു വൻതുകയാണ്.\nവനശ്രീയിലെ മണൽ തീരുന്ന മുറയ്ക്ക് കടവുകളിൽ നിന്നു മണൽ എത്തിക്കാറുള്ളു. മണലിനുള്ള പ്രീയം കുറഞ്ഞതോടെ വൻ പ്രതീക്ഷയോടെ തൊഴിലിന് ഇറങ്ങിയ വനസംരക്ഷണ സമിതി തൊഴിലാളികളുടെ നില പരുങ്ങലിലായി. മണലിനു വില കുറയണം വനശ്രീയ്ക്കു വിലങ്ങുതടിയായ മണൽ വില 18,000 രൂപയ്ക്കു താഴെ എത്തിയാൽ മാത്രമെ പ്രതിസന്ധി വഴിമാറു.\nവില കുറയ്ക്കാൻ ധനകാര്യ വകുപ്പിന്റെ ശക്തമായ ഇടപെടൽ മാത്രമെ വഴിയുള്ളു. വനംവകുപ്പിന് ഇക്കാര്യത്തിൽ കാര്യമായി ഒന്നും ചെയ്യാനാകില്ല. നികുതി പണം വെട്ടിക്കുറച്ച് മണൽ സാധാരണക്കാരന് പ്രാപ്തമായ വിലയിൽ എത്തിക്കാൻ ധനകാര്യവകുപ്പ് ഇടപെടണം. ബിപിഎൽകാർക്കു പതിനായിരത്തിൽ താഴെയും മറ്റുള്ളവർക്കു 15,000 രൂപയ്ക്കും മണൽ ലഭിച്ചാലെ കടമ്പകൾ കടന്നുള്ള മണൽ ലഭ്യതയ്ക്കായി അപേക്ഷകർ രംഗത്തെത്തുകയുള്ളു.


'കാണാതെ’ പോകുന്ന നിയമം ; സ‍്ത്രീകൾക്കെതിരായ ചൂഷണം തടയാൻ നിയമം നിരവധി | Kerala | Deshabhimani | Friday Jun 25, 2021\nകൈയെത്തുംദൂരെ, കരുതലിന്റെയും സുരക്ഷിതത്വത്തിന്റെയും തണൽ മരങ്ങളുണ്ടായിട്ടും ജീവിതച്ചൂടിൽ അകവും പുറവും പൊള്ളി ഒറ്റയ്‌ക്ക് നടന്നുതീർക്കുന്നവരാണേറെ. വേട്ടയാടിയവർക്ക് മുന്നിൽ തലയുയർത്തി ജീവിച്ചവരും അനവധി. നിയമത്തിന്റെ വഴിയെ ഒരു ചുവടുപോലും നടക്കാൻ മടിയാണ് പലർക്കും. ഒന്നല്ല, നിരവധി നിയമങ്ങളുണ്ടായിട്ടും മാനഹാനിഭയന്നും നൂലാമാലകൾ ഭയന്നുമാണ് പലരുടെയും പിന്മാറ്റം. അപൂർവമായി അവരർഹിക്കുന്ന നീതി ലഭ്യമാകാത്തതും ദുരന്തത്തിനിടയാക്കുന്നു.\nസ്‌ത്രീധനം കൊടുക്കുകയോ വാങ്ങുകയോ പ്രേരിപ്പിക്കുകയോ ചെയ്യുന്നവർക്ക് അഞ്ച് വർഷത്തിൽ കുറയാത്ത തടവാണ് ശിക്ഷ. 15,000 രൂപയിൽ കുറയാത്തതോ സ്‌ത്രീധനത്തിന് സമാന തുകയോ പിഴയീടാക്കും. സ്‌ത്രീധനം ആവശ്യപ്പെടുന്നവർക്ക് ആറുമാസംമുതൽ അഞ്ചു വർഷംവരെ തടവും 10,000 രൂപവരെ പിഴയും ലഭിക്കും. സ്‌ത്രീധനം പ്രോത്സാഹിപ്പിക്കുന്ന പരസ്യത്തിന് ആറ് മാസംമുതൽ അഞ്ച് വർഷംവരെ തടവോ 15,000 രൂപ പിഴയോ ആണ് ശിക്ഷ.\nശാരീരികം, ലൈംഗികം, സാമ്പത്തികം, വാച്യമോ വൈകാരിമോ ആയ പീഡനങ്ങൾ ഗാർഹിക പീഡന പരിധിയിൽവരും. പരാതിക്കാരിക്ക് സംരക്ഷണം, സൗജന്യ വൈദ്യ, നിയമ, താമസ സഹായം ലഭിക്കും. 60 ദിവസത്തിനുള്ളിൽ തീർപ്പുണ്ടാകും. ഉത്തരവ് വരുംവരെ വീട്ടിൽ അവകാശമുണ്ടാകും. മാനസിക പീഡന പരാതികൾക്ക് നഷ്ടപരിഹാരവുമുണ്ട്. കുട്ടികളുടെ കസ്‌റ്റഡി പരാതിക്കാരിക്ക് നൽകാം. സംരക്ഷണ ഉത്തരവ് ലംഘിച്ചാൽ ഒരുവർഷം കഠിനതടവ്, 20,000 രൂപവരെ പിഴ. ശാരീരികമോ മാനസികമോ ആയി പീഡിപ്പിച്ചാൽ ഐപിസി 498 എ പ്രകാരം മൂന്ന് വർഷംവരെ തടവോ പിഴയോ ലഭിക്കും.\nബലാത്സംഗം; പത്ത് വർഷത്തിൽ കുറയാത്ത കഠിന തടവ്\nബലാത്സംഗത്തിന് പത്ത് വർഷത്തിൽ കുറയാത്ത കഠിന തടവോ ജീവപര്യന്തംവരെയാകാവുന്ന തടവും പിഴയുമാണ് ശിക്ഷ. വിവാഹം കഴിഞ്ഞ് ഏഴ് വർഷത്തിനുള്ളിലെ അസ്വാഭാവിക മരണത്തിന് ഐപിസി 304 ബി പ്രകാരം ഏഴ് വർഷത്തിൽ കുറയാത്തതും ജീവപര്യന്തംവരെയാകാവുന്നതുമായ തടവ് ലഭിക്കും. മാനഭംഗപ്പെടുത്താൻ ലക്ഷ്യമിട്ടുള്ള കൈയേറ്റത്തിന് ഒന്നുമുതൽ അഞ്ച് വർഷംവരെ തടവും പിഴയുമാണ് ശിക്ഷ.\nമോശം വാക്കിന്3വർഷം കഠിന തടവ്\nഅശ്ലീല പരാമർശം, അനാവശ്യ സ്‌പർശനം, ലൈംഗിക വേഴ്‌ചയ്‌ക്ക് ക്ഷണിക്കൽ എന്നിവയും കുറ്റകരമാണ്. മൂന്ന് വർഷം കഠിന തടവോ പിഴയോ രണ്ടുംകൂടിയോ ലഭിക്കും.\nകൊച്ചിയിൽ സ്‌ത്രീധനത്തിന്റെ പേരിൽ മർദ്ദനമേറ്റ കേസ്; പൊലീസ് വനിത കമീഷനിൽ വിശദീകരണം നൽകി\nഅപരാജിതകളാകണം - ബൃന്ദ കാരാട്ട് എഴുതുന്നു


അപൂർവമായി കർക്കടകം ഒന്നും ഏകാദശിയും ഒന്നിച്ചുവരുന്നു ; വ്രതം അനുഷ്ഠിച്ചാൽ – Latest Guruvayur News, Guruvayoor News, Temple News, Municipality News | guruvayoorOnline.com\nHOME⇛GOL NEWS MALAYALAM⇛GENERAL NEWS⇛അപൂർവമായി കർക്കടകം ഒന്നും ഏകാദശിയും ഒന്നിച്ചുവരുന്നു ; വ്രതം അനുഷ്ഠിച്ചാൽ\nഅപൂർവമായി കർക്കടകം ഒന്നും ഏകാദശിയും ഒന്നിച്ചുവരുന്നു ; വ്രതം അനുഷ്ഠിച്ചാൽ\nRanjith P DevadasJul 16,2020 7:00 AM IST\nജൂലൈ 16 വ്യാഴാഴ്ച കർക്കടകം ഒന്ന്, രാമായണമാസാരംഭം. അന്ന് തന്നെയാണ് വിഷ്ണു ഭഗവാന് ഏറ്റവും പ്രധാനമായ ഏകാദശിയും വരുന്നത്. വ്യാഴാഴ്ചകളിലെ വിഷ്ണുഭജനം അതിവിശിഷ്ടമാണ് . അപൂർവമായാണ് കർക്കടകം ഒന്നും മുപ്പെട്ട് വ്യാഴവും ഏകാദശിയും ഒന്നിച്ചു വരുന്നത്. ഈ സവിശേഷദിനത്തിൽ വ്രതാനുഷ്ഠാനത്തോടെ ഭഗവാനെ ഭജിക്കുന്നത് നാലിരട്ടി ഫലം നൽകും എന്നാണ് വിശ്വാസം. ഏകാദശി വ്രത്തിന്റെ ഫലങ്ങൾ എണ്ണിയാൽ തീരാത്തത്രയാണ്. വ്യാഴദോഷമനുഭവിക്കുന്നവർക്കു ദോഷപരിഹാരമാണ് ഈ വ്രതം.\nശംഖു ചക്ര ഗദാധാരിയായ മഹാവിഷ്ണുവിനെയാണ് ഏകാദശിദിനത്തിൽ ഭജിക്കേണ്ടത്. ഏകാദശിയുടെ ഒടുവിലത്തെ 15 നാഴികയും ദ്വാദശിയുടെ ആദ്യത്തെ 15 നാഴികയും കൂടിയ ഹരിവാസരസമയത്ത് അഖണ്ഡനാമം ജപിക്കണം എന്നാണ് ചിട്ട . നിശ്ചിത സമയത്തു മുടങ്ങാതെയുള്ള നാമജപത്തിനാണ് അഖണ്ഡനാമം എന്ന് പറയുന്നത് . ഈ ജപത്തിൽ ഭഗവാന്റെ മൂലമന്ത്രമായ ‘ഓം നമോ നാരായണായ , കലിദോഷനിവാരണമന്ത്രം എന്നിവ ഉൾപ്പെടുത്തുന്നത് അത്യുത്തമം. ഭഗവൽ സാന്നിധ്യം ഏറ്റവും കൂടുതലായുള്ള ഹരിവാസരസമയത്ത് പൂർണ ഉപവാസമനുഷ്ഠിക്കുന്നത് നന്ന്.\nകുടുംബൈശ്വര്യത്തിനായി സ്ത്രീപുരുഷഭേദമെന്യേ അനുഷ്ഠിക്കുന്ന വ്രതമാണിത്. ദശമി, ഏകാദശി, ദ്വാദശി എന്നീ തിഥികൾ വരുന്ന മൂന്നു ദിവസങ്ങളിലായാണ് വ്രതം അനുഷ്ഠിക്കേണ്ടത്. ഏകാദശിയുടെ തലേന്ന് ദശമി ദിവസം ഒരിക്കൽ എടുക്കണം . ഏകാദശിദിനത്തിൽ അതിരാവിലെ ഉണർന്നു കുളിച്ചു ശരീരശുദ്ധി വരുത്തിയ ശേഷം നിലവിളക്കു കൊളുത്തി വിഷ്ണുഗായത്രി , ഭാഗ്യസൂക്തം എന്നിവ ജപിക്കാം. ഈ ദിനം മുഴുവൻ പൂർണ ഉപവാസമാണ് അഭികാമ്യം. അതിനു സാധിക്കാത്തവർ ഒരു നേരം പഴങ്ങളോ അരിയാഹാരമൊഴിച്ച് മറ്റ് ധാന്യാഹാരങ്ങളോ കഴിക്കുക. എണ്ണ തേച്ചു കുളിക്കരുത്, പകലുറക്കം പാടില്ല. സാധിക്കുമെങ്കില് വിഷ്ണു ക്ഷേത്ര ദർശനം നടത്തി വിഷ്ണുസൂക്തം, ഭാഗ്യസൂക്തം, പുരുഷ സൂക്തം തുടങ്ങിയവ കൊണ്ടുളള അര്‍ച്ചന സമർപ്പിക്കുക . അന്നേ ദിവസം മുഴുവൻ അന്യചിന്തകൾക്കൊന്നും ഇടം നൽകാതെ തെളിഞ്ഞ മനസ്സോടെ ഭഗവാനെ പ്രകീർത്തിക്കുന്ന നാമങ്ങൾ ജപിക്കുക. വിഷ്ണുസഹസ്രനാമം ചൊല്ല‌ുന്നത് ഉത്തമം. കഴുകി വൃത്തിയാക്കിയ വെളുത്ത വസ്ത്രം ധരിക്കുക, ഭാഗവതം, നാരായണീയം, ഭഗവദ്ഗീത എന്നീ ഗ്രന്ഥങ്ങൾ പാരായണം ചെയ്യുകയോ ശ്രവിക്കുകയോ ചെയ്യുക.\nഏകാദശിദിനത്തിൽ ഏറ്റവും പ്രധാനം തുളസീ പൂജയാണ് . പ്രഭാതത്തിൽ തുളസിച്ചെടിയെ മൂന്നുതവണ പ്രദക്ഷിണം വച്ച് നനയ്ക്കുക. പ്രദക്ഷിണം വയ്ക്കുമ്പോൾ\nതുള‌സീ ത്വം നമാമ്യഹം ‘\nഎന്ന് ജപിക്കുക. അന്നേദിവസം തുളസിയില നുള്ളരുത്.\nഏകാദശിയുടെ പിറ്റേന്ന് ദ്വാദശി ദിവസം ഹരിവാസരസമയത്തിനു ശേഷം മലരും തുളസിയിലയും ഇട്ട തീർഥം സേവിച്ച് പാരണ വിടുക.